മാർത്തശ്മൂനിയമ്മയും,7മക്കളും, ഗുരുവായ ഏലയാസാറും - രക്തസാക്ഷികളായ വിശുദ്ധരിൽ അഗ്രഗണ്യർ - ovsonline.in\nമാർത്തശ്മൂനിയമ്മയും,7മക്കളും, ഗുരുവായ ഏലയാസാറും – രക്തസാക്ഷികളായ വിശുദ്ധരിൽ അഗ്രഗണ്യർ\n“എനിക്കു ജീവിക്കുന്നത് ക്രിസ്തുവും, മരിക്കുന്നത് ലാഭവുമാകുന്നു “\nവിശ്വാസപരമായ പീഡനങ്ങൾ എല്ലാ കാലത്തും യഹൂദന്മാർ ഏറ്റിരുന്നു. ഇതിൻ്റെ ഒക്കെയും മൂർദ്ധന്യാവസ്ഥയിൽ വിശ്വാസം കൈവിടാതെ പീഡകൾ ഏറ്റുകൊണ്ട് ജീവിച്ച പ്രൗഢമായ ഒരു സ്ത്രീയായിരുന്നു വിശുദ്ധ മർത്തശ്മൂനി അമ്മ.\nപരമ്പരാഗതമായി ആചാര മര്യാദകൾ പാലിക്കുകയും, സത്യവിശ്വാസത്തിൽ നിലകൊള്ളുകയും, വർജ്യമായതിനെ വർജിക്കുകയും ചെയ്ത പാരമ്പര്യമാണ് കുലീനമായ മക്കാബിയ കുടുംബത്തിനുള്ളത്. പരമ്പരാഗതമായ അവർ പുരോഹിത കുടുംബമാണ്. ദൈവനിശ്ചയം അനുസരിച്ച് യവനവൽക്കരണം മക്കാബിയ കുടുംബത്തെയും പ്രതിസന്ധിയിലാക്കി. എതിർത്ത് തോൽപ്പിക്കാൻ സാധിക്കാത്തതിനാൽ അവർ കുടുംബ തലവൻ യൂദാമക്കാബിയോസും അനുചരന്മാരും ചേർന്ന് മരുഭൂമിയിലും, വനങ്ങളിലും താമസമാക്കി. വിശ്വാസത്തിന് പ്രാമുഖ്യം നൽകുന്നതിനാൽ ചെടികളും കായ്കളും ഭക്ഷിച്ചു പോന്നു.\nഈ സമയം യെരുശലേമിൽ പൈശാചികതയെ ഭയപ്പെടുത്തുന്ന കൂത്താട്ടം ആയിരുന്നു. അതിവിശുദ്ധമായ യെരുശലേം ദേവാലയത്തെ യവനർ ഒളിമ്പസ്സിലെ സെവോസിൻ്റെ ക്ഷേത്രം ആക്കി മാറ്റി. അനന്തരഫലമായി ആലയത്തെ പൈശാചികതയുടെ കേന്ദ്രമാക്കി. പരുഷമായ നടപടി ആയത് മാറി. ദൈവാലയത്തിൽ വേശ്യാമാരെ കൊണ്ടുവന്നു അവരുമൊത്ത് കൂത്താടി. ആലയത്തിലെ അകത്ത് മദ്യസേവയും വർജ്യമായതിനെ പ്രവേശിപ്പിക്കുകയും ചെയ്തു. യഹൂദർക്ക് വർജ്യമായ പന്നിമാംസം പരിശുദ്ധ ബലിപീഠത്തിങ്കൽ അറുത്തു വികലമാക്കി. വിശുദ്ധ മന്ദിരം അശുദ്ധദ്ധയുടെ കേന്ദ്രമായി മാറി. ദേവാലയ വളപ്പുകൾ നശിക്കപ്പെട്ട ലൈഗീകതയുടെ പ്രദർശന വേദിയായി ആക്കി മാറ്റി.\nതുടർന്ന് യവനരുടെ യാഗവസ്തു ഭക്ഷിക്കുവാൻ യഹൂദർ നിർബന്ധിതരായി. എതിർത്തവരെ വംശനാശം വരുത്തുകയും ചെയ്തു. പരിച്ഛേദന നടത്തിയതിൻ്റെ പേരിൽ അമ്മമാരുടെ കഴുത്തിൽ മക്കളെ കെട്ടിത്തൂക്കി നടത്തിച്ചു. ഭയന്നുവിറച്ച് യഹൂദർ മരുഭൂമിയിലേക്കു വനങ്ങളിലേക്കും ഒളിച്ചോടി. ഗുഹകളിൽ വെച്ച് വിശുദ്ധ ആരാധന രഹസ്യമായി നടത്തി.\nതെറ്റ് ചെയ്താൽ വളരെക്കാലത്തേക്ക് സ്വതന്ത്രനായി വിടാതെ അപ്പോൾതന്നെ ദൈവമക്കളെ ശിക്ഷിക്കുകയാണ് എന്നവർ വിശ്വസിച്ചു. പാപികളെ ആനന്ദമായി സ്വതന്ത്രമായി വിടുകയും അവസാനം അവരെ ശിക്ഷിക്കുകയും ചെയ്യുന്നു. ദൈവമക്കൾക്ക് അത് യോജിച്ചതല്ല.\nനേരത്തെ പരാമർശിച്ച മക്കാബിയ കുടുംബമാണ് വിശുദ്ധ മർത്തശ്മൂനിഅമ്മയുടെ കുടുംബം. മികച്ച വേദജ്ഞനും പണ്ഡിതനും കുലഗുരുമായിരുന്നു ഏലിയാസർ. ഒരു പണ്ഡിത വൃദ്ധൻ. സത്യാ ആരാധനയിൽ അൽപംപോലും വ്യതിചലിക്കാതെ പ്രാർത്ഥനാ ജീവിതം നയിച്ച യോഗിവര്യൻ.\nകാലത്തിൻ്റെ അവിവേകമായ തീരുമാനത്തിൻ്റെ ഫലമായി യവനവൽക്കരണം അദ്ദേഹത്തിലേക്കും എത്തി. യവന യാഗ വസ്തുവായ പന്നി മാംസം തിന്നുവാൻ പടയാളികൾ ഏലിയാസറിനെ നിർബന്ധിച്ചു. എന്നാൽ കൃത്യമായി തന്നെ സത്യവിശ്വാസത്തിൽ വൃദ്ധത വരെ എത്തിയിട്ട് ഇനി വിശ്വാസ ലംഘനം നടത്താൻ ഏലിയാസ്സർ തയ്യാറായില്ല. അദ്ദേഹത്തിൻ്റെ വായിൽ നിർബന്ധിച്ച് തിരുകിക്കയറ്റിയ മാംസക്കഷണം അദ്ദേഹം തുപ്പി കളഞ്ഞു.\nഈ നിയമവിരുദ്ധ ബലിയുടെ ചുമതലക്കാർക്ക് ഏലിയാസ് അറിയാമായിരുന്നു. അവർ ഒരു വ്യവസ്ഥ ഏലിയാസറിനു മുന്നിൽ വച്ചു. ആ മാംസക്കഷണം കഴിക്കുന്നതുപോലെ അഭിനയിച്ചാൽ മതി. അദ്ദേഹത്തിന് ഉചിതമായ മാംസം കഴിക്കാൻ തരാം എന്നായിരുന്നു അവരുടെ ഉപദേശം. എന്നാൽ ആദർശവാനായ ഏലിയാസ്സർ ആ ഉപദേശം തള്ളിക്കളയുകയും, തൻ്റെ പ്രായത്തിനും നരക്കും യോജിച്ചതല്ല ഇത്. ആ വൃദ്ധൻ അന്യ മതത്തിൽ ചേർന്നു എന്ന് മറ്റുള്ളവർ പറയൂ എന്നുംഅദ്ദേഹം ശഠിച്ചു.\nഈ വാർദ്ധക്യത്തിൽ ഞാൻ നല്ല മാതൃകയായി മരിക്കുവാൻ ആണ് ആഗ്രഹിക്കുന്നത്. എൻ്റെ ജീവിതം വരുന്ന തലമുറയ്ക്ക് പഠനവിധേയമാക്കണം. നെഞ്ചിൽ കൊണ്ടുനടന്ന വിശ്വാസത്തിനുവേണ്ടി മരണം പ്രാപിപ്പാനും എലിയാസർ സന്നദ്ധനായി.\nഇത്രയും നേരം പുഞ്ചിരിയോടെ നിന്നവർ അക്രമകാരികൾ ആകുന്നത് ഏലീയാസർ കണ്ടു. അവർക്ക് ഏലിയാസറിൻ്റെ വാക്കുകൾ ഭ്രാന്ത് ആയി തോന്നി. അവർ കമ്പും കോലും കൊണ്ട് ഏലിയാസറിനെ അടിച്ചുവീഴ്ത്തി. അങ്ങനെ ഏലിയാസർ തൻ്റെ വൃദ്ധതയിൽ തലമുറകൾക്ക് വേണ്ടി, തൻ്റെ വിശ്വാസത്തിനു വേണ്ടി രക്തസാക്ഷിത്വം വരിച്ചു.\nവിശ്വാസത്തിനുവേണ്ടി മരിക്കുവാൻ തയ്യാറായ ഏലിയാസറിൻ്റെ മക്കാബിയ കുടുംബത്തിലെ ധീരയും വിശ്വാസ സ്നേഹിയും, പ്രൗഢയും ആയ മുതിർന്ന സ്ത്രീയായിരുന്നു വിശുദ്ധ മർത്തശ്മൂനി. അവൾ വിശ്വാസത്തെ മുറുകെ പിടിച്ചു ജീവിക്കുന്ന ഉത്തമയായ സ്ത്രീയായിരുന്നു. മക്കാബിയ കുടുംബം മുഴുവൻ സത്യആരാധനയിൽ നിന്നും വ്യതിചലിച്ചതേയില്ല.\nഒരിക്കൽ ഏലിയാസറിനുണ്ടായ ദുരനുഭവം മർത്തശ്മൂനിക്കും7മക്കൾക്കും ഉണ്ടായി. നിഷിദ്ധമായ പന്നി മാംസം ഭക്ഷിക്കുവാൻ പടയാളികൾ അവളോടും അവളുടെ ധീരരായ ഏഴു മക്കളോടും ആവശ്യപ്പെട്ടു. എന്നാൽ വിശ്വാസം നെഞ്ചിൽ കൊണ്ടു നടന്ന അവർ അവരെ പിടിച്ചുകൊണ്ടുപോയി. മർത്തശ്മൂനി തന്നെയും മക്കളെയും സത്യാരാധനയിൽ ഉറപ്പിച്ചിരുന്നു. എന്തുവന്നാലും വ്യതിചലിക്കരുത്എന്ന് പഠിപ്പിച്ചിരുന്നു.\nഅതുകൊണ്ടുതന്നെ അവർ ആ വേദവിപരീതത്തെ നിഷേധിച്ചു. തുടർന്നവർ ബന്ധിക്കപ്പെട്ടു. സത്യവിശ്വാസത്തെ നെഞ്ചിലേറ്റിയത്തിനു പീഡനം സഹിക്കേണ്ടിവരുന്നത് യഹൂദന്മാരുടെ ശാപം ആയിരുന്നു. ഈ പീഡകൾ ഒക്കെയും ദൈവകോപം ആണെന്ന് മനസ്സിലാക്കി അതിനു വേണ്ടി പ്രാർത്ഥിക്കുവാനും അവർ ഉത്സാഹിതരായി. പ്രത്യേകിച്ച് “മരണത്തിൽ നിന്ന് രക്ഷപ്പെടാൻ ആയിരുന്നിട്ടും ഞാൻ അടിയേറ്റ് ഭയങ്കരമായ ശാരീരിക വേദന അനുഭവിക്കുന്നു. കർത്താവിനെ ഭയപ്പെടുന്നത് കൊണ്ട് ഇതെല്ലാം സഹിക്കുന്നതിനാൽ എനിക്ക് ആത്മാവിൽ സന്തോഷമുണ്ട്. തൻ്റെ ദിവ്യ ജ്ഞാനത്താൽ കർത്താവ് വ്യക്തമായി അറിയുന്നതിനാൽ ഞാൻ സന്തുഷ്ടനാണ്” എന്ന് പറഞ്ഞ എലിയാസറിൻ്റെ കുടുംബം.\nജീവൻ പോയാലും സത്യാആരാധനയിൽ നിന്ന് വ്യതിചലിക്കുകയും ഇല്ല എന്ന് പറഞ്ഞ മക്കാബിയർ കുടുംബം. ഈ കുടുംബത്തിലെ അംഗങ്ങളായ മർത്തശ്മൂനിയും ഏഴ് മക്കളും നിഷിദ്ധമായത് ഭക്ഷിക്കണം എന്ന ആവശ്യം നിരാകരിച്ചതിൻ്റെ പേരിൽ യവനപടയാളികളാൽ ബന്ധിക്കപ്പെട്ടു. ബന്ധിക്കപ്പെട്ട മർത്തശ്മൂനി അമ്മയും മക്കളും യവന രാജാവിൻ്റെ മുമ്പിൽ ഹാജരാക്കപ്പെട്ടു. തുടർന്ന് വീണ്ടും നിഷിദ്ധമായത് ഭക്ഷിക്കുവാൻ കൊണ്ടുവന്നു. വീണ്ടും അവർ അത് തള്ളിക്കളഞ്ഞു. കുപിതനായ രാജാവിനോട് മർത്തശ്‌മൂനിഅമ്മയുടെ ധീരനായ ഒന്നാമത്തെ മകൻ നൽകിയ ഉത്തരം ശ്ലാഘനീയമാണ്. “നീ ഞങ്ങളോട് ചോദിച്ചറിയാൻ ഉദ്ദേശിക്കുന്നത് എന്ത്? എങ്കിൽ കേട്ടു കൊള്ളൂ, ഞങ്ങളുടെ പിതാക്കന്മാരുടെ നിയമങ്ങളെ മറികടക്കുന്നതിനേക്കാൾ മരിക്കാനാണ് ഞങ്ങൾ ആഗ്രഹിക്കുന്നത്.” അവൻ എല്ലാവരുടെയും വക്താവായി ആയിരുന്നു ഇത് പറഞ്ഞത്.\nഈ വാക്കുകൾ തികഞ്ഞ ധിക്കാരമായി രാജാവ് കണക്കാക്കി. രാജാവ് രോഷാകുലനായ ചട്ടികളും കുട്ടകങ്ങളും ചൂടാക്കാൻ കല്പനയിട്ടു. അവയൊക്കെ പെട്ടെന്ന് ചുട്ടു പഴുപ്പിച്ചു. സഹോദരന്മാരും മാതാവും നോക്കിനിൽക്കെ, അവർക്കുവേണ്ടി സംസാരിച്ചവൻ്റെ നാക്ക് അറുത്തു കളയുവാനും ശിരസ്സിൻ്റെ തോൽ ഉരിയാനും കിരാതരാജാവ് കല്പനയിറക്കി. തുടർന്ന് ജീവനോടെ ധീരബാലനെ തിളച്ച എണ്ണയിലേക്ക് വലിച്ചെറിഞ്ഞു. അതീവ ദുഷ്കരമായി പ്രവർത്തിക്കു ശേഷം വിശുദ്ധയായ മർത്തശ്മൂനി അമ്മ ഭയന്നില്ല.\nതങ്ങളുടെ വിശ്വാസത്തിനാണ് ഈ പീഡനങ്ങൾ നേരിടുന്നത് സത്യമാണെന്നും അതുകൊണ്ട് തന്നെ, യഹോവയുടെ ലോകത്തിൽ തങ്ങൾക്ക് അവകാശമുണ്ടായിരിക്കും എന്ന് അവൾ ഉറച്ചുവിശ്വസിച്ചു. തന്നെയും മക്കളെയും കൊല്ലുമെന്ന് മർത്തശ്മൂനി അറിയാമായിരുന്നിട്ടും ആ വിശുദ്ധയെ മുന്നോട്ടു നയിച്ചതും ഈ വിശ്വാസമായിരുന്നു. നല്ലൊരു വിശ്വാസ ശ്രേഷ്ഠ ആയിരുന്നു മർത്തശ്മൂനി.\nവിപരീത സാഹചര്യത്തിലും മർത്തശ്‌മൂനിയും മക്കളും പ്രത്യാശ കൈവെടിഞ്ഞില്ല. വീര മരണം പ്രാപിക്കുവാൻ അമ്മ മകനെ പ്രചോദിപ്പിച്ചു.\nഒന്നാമത്തെ മകൻ്റെ കൊലപാതകത്തിന് ശേഷം രണ്ടാമത്തെ കൊണ്ടുവന്നു. അയാളുടെ ശിരസ്സിലെ തോൽവി തലമുടിയോടുകൂടി ഉരിഞ്ഞു എടുത്തിട്ട് രാജഭടന്മാർ ചോദിച്ചു, “നീ ഭക്ഷിക്കുന്നോ? അതോ നിൻ്റെ ശരീരം അംഗപ്രത്യയംഗം ശിക്ഷിക്കപെടണോ? യഹൂദ വിശ്വാസം അവനും കാത്തു. “ഇല്ല” എന്ന് അവനും ഉത്തരം പറഞ്ഞു. ക്രൂര പീഡനങ്ങൾക്ക് ഇരയായി അന്ത്യശ്വാസം വലിച്ചപ്പോൾ രാജാവിനോട് പറഞ്ഞു “ശപിക്കപ്പെട്ട നീചാ, നീ ഞങ്ങളെ ജീവിതത്തിൽ നിന്ന് പുറന്തള്ളുന്നു. എന്നാൽ പ്രപഞ്ചത്തിലെ രാജാവ് ഞങ്ങളെ നിത്യജീവിതത്തിലേക്ക് ഉയിർപ്പിക്കും. കാരണം ഞങ്ങൾ അവരെ നിയമത്തിനു വേണ്ടിയാണ് മരണം വരിക്കുന്നത്. ” തുടർന്ന് മൂന്നാമൻ രാജാവിൻ്റെ അടുത്തു ഹാജരാക്കപ്പെട്ടു. അജ്ഞാത അനുസരണം അയാൾ നാവ് നീട്ടി, ധൈര്യപൂർവ്വം കൈകൾ നിവർത്തി പിടിച്ചവൻ വീരോചിതമായ പറഞ്ഞു, “എനിക്ക് ഇവ സ്വർഗ്ഗത്തിൽ നിന്ന് ലഭിച്ചു അവൻ്റെ നിയമങ്ങൾക്ക് വേണ്ടി ഞാൻ ഇവ ത്യജിക്കുന്നു. അവനിൽ നിന്ന് തന്നെ ഇവ തിരികെ ലഭിക്കുമെന്ന് പ്രത്യാശിക്കുകയും ചെയ്യുന്നു. “\nരാജാവും പരിവാരങ്ങളും ഈ ചെറുപ്പക്കാരൻ്റെ ആത്മധൈര്യത്തിൽ അത്ഭുതപ്പെട്ടു. കാരണം അയാൾ തന്നെ പീഡകളെ ഒട്ടും ഗൗനിച്ചതേയില്ല. ഇത് അവരുടെ അമ്മ പഠിപ്പിച്ച വിശ്വാസ തീഷ്ണത ആവാം. അവൻ മരിച്ചപ്പോൾ വീണ്ടും നാലാമനെ കൊണ്ടുവന്നു. മരണം അടുക്കാറായി അപ്പോൾ അയാൾ പറഞ്ഞു. “ദൈവം തന്നെ പുനർജീവിപ്പിക്കുന്നു, എന്ന പ്രത്യാശ ഉള്ളവന് മനുഷ്യ കരങ്ങളാൽ മരിക്കുന്നത് കൊണ്ട് എന്ത്? നിങ്ങൾക്ക് ആകട്ടെ ജീവനുള്ള പുനരുത്ഥാനം ഇല്ല” അനന്തരം അഞ്ചാമനെ കൊണ്ടുവന്നു. മരിക്കാറായപ്പോൾ അവൻ പറഞ്ഞു. “മരണം ഉള്ളവനാണ് നീ, എങ്കിലും മനുഷ്യരുടെ മേൽ അധികാരം ഉണ്ട്. അതിനാൽ ഇഷ്ടമുള്ളത് പ്രവർത്തിക്കുന്നു. എന്നാൽ ദൈവം ഞങ്ങളുടെ ജനത്തെ കൈ വിട്ടിരിക്കുന്നു എന്ന് കരുതരുത്. നിൻ്റെ നടപടികൾ തുടർന്നു കൊള്ളുക. എന്നിട്ട് അവൻ്റെ മഹാശക്തി നിന്നെയും നിൻ്റെ പിൻഗാമികളും പീഡിപ്പിക്കുന്നത് എങ്ങനെ എന്ന് അറിഞ്ഞുകൊൾക”\nപിന്നീട് ആറാമനെ കൊണ്ടുവന്നു ഉപദ്രവിച്ചു. മരിക്കാറായ അപ്പോൾ അവൻ പറഞ്ഞു, “നീ വെറുതെ വഞ്ചിതനാകരുത് ഞങ്ങളുടെ ദൈവത്തിനെതിരെ ഞങ്ങൾ ചെയ്ത പാപങ്ങൾ നിമിത്തം ഞങ്ങൾ പീഡനം അനുഭവിക്കുന്നു. തന്മൂലം ഈ അമ്പരപ്പിക്കുന്ന കാര്യങ്ങൾ സംഭവിച്ചു. നീ ശിക്ഷിക്കപ്പെടാതെ പോകും എന്ന് നീ വിചാരിക്കേണ്ട. ദൈവത്തിനെതിരെ ആയിട്ടാണല്ലോ നീ പോരാടാൻ ശ്രമിക്കുന്നത്”. മർത്തശ്മൂനിയുടെ ആറുമക്കളെ ക്രൂരമായി കൊന്നു. ഏഴാമത്തെ ഏറ്റവും ഇളയ പുത്രനെ കൊണ്ടുവന്നു. മറ്റുള്ളവരുടെ വിശ്വാസ തീക്ഷണത കണ്ട് ഇളിഭ്യനായി ഇളയപുത്രനു മനം മാറ്റം വരുത്തുവാൻ തക്കവണ്ണം രാജാവ് ഉപദേശിച്ചു തുടങ്ങി. എന്നാൽ ആ പൈതലിനെയും അവർക്ക് വശത്താക്കുവാൻ സാധിച്ചില്ല.\nശുദ്ധിമതികളുടെ ഗണത്തിൽ വിശുദ്ധ മർത്തശ്‌മൂനി പ്രത്യേക ആദരവ് അർഹിക്കുന്നു. കാരണം തൻ്റെ മുൻപിൽ വെച്ച് തൻ്റെ ഏഴുമക്കളെ നിഷ്കരുണം കൊലപ്പെടുത്തിയിട്ടും സത്യദൈവത്തിലുള്ള വിശ്വാസത്തെ ഹനിക്കുന്നത് ഒന്നും മർത്തശ്‌മൂനി ചെയ്തില്ല. ജീവിതത്തിലെ പ്രതിസന്ധിയുടെ കാലത്തും സത്യാ ആരാധനയിൽ നിന്ന് വ്യതിചലിക്കുവാൻ മുതിർന്നില്ല.\nരാജകിങ്കരന്മാരാൽ ഉപദേശിക്കപെട്ട ഇളയപുത്രൻ, ഏഴാമനെ അനന്തരം രാജാവിൻ്റെ മുൻപിൽ ഹാജരാക്കി. ഈ സമയം മർത്തശ്മൂനി പീഡനങ്ങൾ ഏറ്റ് കൊണ്ടിരിക്കുകയായിരുന്നു. പീഡനത്തിൻ്റെ വേദനയുടെ കാഠിന്യത്തിലും തൻ്റെ മകനെ നോക്കി മർത്തശ്‌മൂനി പറഞ്ഞു. “മകനെ നീ എൻ്റെ ഉദരത്തിൽ എങ്ങനെ ഒരു ആയി എന്ന് എനിക്കറിയില്ല. നിങ്ങൾക്ക് ജീവനും ജീവശ്വാസവും നൽകിയത് ഞാനല്ല. നിങ്ങൾ ഓരോരുത്തരിലെ അവയവങ്ങളെ ക്രമീകരിച്ചതും ഞാനല്ല. ആയതിനാൽ മനുഷ്യൻ്റെ ആരംഭത്തെ രൂപപ്പെടുത്തിയവനും സർവ്വവസ്തുക്കളുടെയും ഉത്ഭവത്തെ നിർണയിച്ചവനുമായ ലോക സ്രഷ്ടാവ് അവൻ്റെ കാരുണ്യത്താൽ നിങ്ങൾക്ക് ജീവനും ജീവശ്വാസവും വീണ്ടുതരും. നിങ്ങൾ അവൻ്റെ നിയമങ്ങൾക്ക് വേണ്ടിയാണല്ലോ നിങ്ങളെ തന്നെ മറക്കുന്നത്”. വീണ്ടും ഇളിഭ്യനായ രാജാവ് ഏഴാമനെ പ്രലോഭിപ്പിച്ചു. സ്വപിതാക്കന്മാരുടെ മാർഗ്ഗത്തിൽ നിന്ന് പിന്തിരിഞ്ഞാൽ സമ്പന്നൻ ആക്കാം എന്നും, പൊതുകാര്യങ്ങളിൽ ഇടപ്പെടുത്താം എന്നും വാഗ്ദാനം ചെയ്തു. ഈ സമയം മർത്തശ്മൂനി, “എൻ്റെ മകനേ, എന്നിൽ ദയ കാട്ടുക. ഞാൻ നിന്നെ ഒൻപതുമാസം ഉദരത്തിൽ വഹിച്ചു. മൂന്ന് സംവത്സരക്കാലം നിന്നെ മുലയൂട്ടി വളർത്തി. നിന്നെ പോറ്റി പുലർത്തി ജീവിതാവസ്ഥ വരെ എത്തിച്ചു. നിന്നിൽ ഞാൻ ശ്രദ്ധവച്ചു. നിനക്ക് ശിക്ഷണം നൽകാൻ ക്ലേശിച്ചു. എൻ്റെ കുഞ്ഞേ ഞാൻ നിന്നോട് യാചിക്കുന്നു, നീ ആകാശത്തെയും ഭൂമിയെയും അതിലുള്ള സർവ്വതും നോക്കിക്കാണുക. ഉണ്ടായിരുന്നവരിൽ നിന്നല്ല ഇല്ലായ്മയിൽ നിന്ന് അല്ലയോ ദൈവം ഇതു മുഴുവൻ നിർമ്മിച്ചത്. അപ്രകാരം തന്നെയാണ് മനുഷ്യരാശിയും ഉത്ഭവിച്ചത്. ഈ കൊലയാളിയെ ഭയപ്പെടേണ്ടതില്ല. സഹോദരന്മാർ തുല്യരാണെന്ന് നീ തെളിയിക്കുക. മരണത്തെ സ്വീകരിക്കുക. അങ്ങനെ ദൈവകൃപയാൽ നിൻ്റെ സഹോദരന്മാരെപ്പോലെ നീയും എനിക്ക് തിരികെ കിട്ടട്ടെ”\nഇതുകേട്ട് തേജസ്വി ആയ ആ യുവാവ് ഇപ്രകാരം ‘ഇല്ല‘ എന്ന് സുധീരമായി പറഞ്ഞു. “ഞാൻ രാജകല്പന അനുസരിക്കില്ല. മോശയിലൂടെ ഞങ്ങളുടെ പിതാക്കന്മാർക്ക് ലഭിച്ച കല്പന മാത്രമേ ഞാൻ അനുസരിക്കൂ. എബ്രായർക്കെതിരെ സർവ്വ ദുഷ്ടതകളും പ്രവർത്തിച്ച നീ ദൈവതൃക്കരങ്ങളിൽ നിന്ന് നിശ്ചയമായും രക്ഷപ്പെടുകയില്ല. ഞങ്ങൾ ചെയ്ത പാപം നിമിത്തമാണ് ഇതൊക്കെയും ഞങ്ങൾക്ക് സംഭവിച്ചത്. തൻ്റെ ദാസനായ ഞങ്ങളോട് അവൻ വീണ്ടും രമ്യപെടും. എന്നാൽ അശുദ്ധനായ നീചാ, എല്ലാ മനുഷ്യരിലും വെച്ച് നികൃഷ്ടനായവനെ, വ്യർത്ഥമായി അഹങ്കരിക്കാതിരിക്കുക. അർഥശൂന്യമായ മോഹങ്ങളാൽ സ്വയം ഞെളിയായിരിക്കുക. സ്വർഗ്ഗത്തിലെ സന്തതികൾക്കെതിരെ നിൻ്റെ കൈ ഉയർത്താതിരിക്കുക. സർവ്വശക്തനും എല്ലാം കാണുന്നവനും ആയ ദൈവത്തിൻ്റെ ന്യായവിധിയിൽ നിന്ന് നീ ഇനിയും രക്ഷപ്പെട്ടിട്ടില്ല. കാരണം ഞങ്ങളുടെ സഹോദരന്മാർ ഹ്രസ്വമായ സഹനത്തിനുശേഷം ദൈവത്തിൻ്റെ ഉടമ്പടിപ്രകാരം നിത്യം നിറഞ്ഞൊഴുകുന്ന ജീവൻ പാനം ചെയ്തിരിക്കുന്നു. എന്നാൽ നീ കർത്താവിൻ്റെ ന്യായവിധിയിൽ നിൻ്റെ അഹങ്കാരത്തിന് തക്ക ശിക്ഷ ലഭിക്കും. എന്നാൽ ഞങ്ങളുടെ ജനതയോട് നീ അതിവേഗം കാരുണ്യം കാട്ടണമെന്നും അവൻ മാത്രമാണ് ദൈവം എന്ന് പീഡകളാലും ബാധകളാലും നീ ഏറ്റുപറയണം എന്നും ഞാൻ പ്രാർത്ഥിക്കുന്നു. ഞങ്ങളുടെ ജനത മുഴുവൻ്റെ മേൽ ന്യായമായി നിപതിച്ചിട്ടുള്ള സർവ്വശക്തൻ്റെ ശിക്ഷക്ക് ഞാനും എൻ്റെ സഹോദരന്മാരും വഴി അന്ത്യം ഉണ്ടാകട്ടെ”. ഇതു കേട്ടു കുപിതനായ അന്തിയോക്യസ് മറ്റുള്ളവരെക്കാൾ ഭീകരമായി ഈ ചെറിയ ധീരബാലനെ കൊലപ്പെടുത്തി. ശേഷം മർത്തശ്‌മൂനിയെ രാജാവിൻ്റെ മുൻപിൽ എത്തിച്ചു. ആ അമ്മയെയും അവർ വധിച്ചു.\nഒരു അമ്മയുടെ ജീവിതത്തിൽ ഒരിക്കലും കാണുവാൻ ആഗ്രഹിക്കാത്ത കാര്യമാണ്, തൻ്റെ മക്കളുടെ മരണം. വിശുദ്ധയായ മർത്തശ്‌മൂനി ഒരു അമ്മയാണ്. തീർച്ചയായും മക്കളുടെ വേർപാട് അമ്മക്ക് വേദന ഉളവാക്കുന്നതാണ്. പക്ഷെ വിശുദ്ധ മർത്തശ്‌മൂനിക്ക് മരണത്തിനപ്പുറം ഒരു ജീവിതം ഉണ്ട് എന്നുള്ള വിശ്വാസത്തിൽ, ആ സത്യവിശ്വാസത്തിൽ, നിലകൊണ്ട് അതിനുവേണ്ടി മരിക്കുവാൻ സ്വന്തം മക്കളെ പ്രേരിപ്പിക്കുന്നു. ഇന്നത്തെ തലമുറയ്ക്ക് ശ്രേഷ്ഠമായ മാതൃക തന്നെ. തുടർന്ന് ഒരുപാട് പീഡനങ്ങൾ ഏറ്റ് മർത്തശ്മൂനി തൻ്റെ ഏഴ് മക്കളുടെ മരണം കണ്ടശേഷം, ഇതിനപ്പുറം ഒരു ജീവിതമുണ്ടെന്ന പ്രത്യാശയിൽ, വിശ്വാസത്തിനു വേണ്ടി രക്തസാക്ഷിത്വം വരിക്കുന്നു.\nനാളുകൾക്കു ശേഷം അന്ത്യോക്യസ് മരിച്ചു. ശരീരം സംസ്കരിക്കാൻ പോലും ആരും തയാറായില്ല. വിശുദ്ധ മർത്തശ്‌മൂനിയുടെ വാക്കുകൾ പ്രകാരം യവന രാജാവിൻ്റെ ശരീരം കഴുകന്മാർ കൊത്തി വലിച്ചു. അങ്ങനെ അന്ത്യോക്യസ് എപ്പിഫനിയസ് എന്ന കിരാത രാജാവിൻ്റെ കാലം കഴിഞ്ഞു. ഇതുപോലെ ദയനീയമായിട്ടാണ് അയാളുടെ മകനും മരിച്ചത് രാജോചിതമായ പരിഗണന ലഭിക്കാത്തതിനാൽ അയാൾ ജീവനൊടുക്കി.\nതുടർന്ന് മക്കാബിയോസും യെഹൂദരും ചേർന്ന് യെരുശലേം നഗരം വീണ്ടെടുത്തു.\n‘മാർ‘ എന്ന സുറിയാനി വാക്ക് പിതാക്കന്മാരെ അഭിസംബോധന ചെയ്യുന്നതാണ്. അതിൻ്റെ സ്ത്രീലിംഗമാണ് ‘മോർത്ത’, ‘ഉടമസ്ഥൻ,’ ‘നാഥൻ’ എന്നൊക്കെയാണ് ഇതിൻ്റെ അർത്ഥം. ‘മർത്തശ്‌മൂനി’ എന്നാൽ ‘നാഥയായ ശ്‌മൂനി’ എന്നർത്ഥം. പിൽക്കാലത്തു ‘മൂസൽ’ പട്ടണത്തിലെ കരകോശ് ദേശത്തു മർത്തശ്‌മൂനി അമ്മയുടെ പേരിൽ ആലയം സ്ഥാപിച്ചു. വർഷംതോറും ഓഗസ്റ്റ് ഒന്നിന് ഒരുപാടുപേർ ഇവിടെ വന്നു അമ്മയെ സ്വഗീയമാധ്യസ്ഥയായി കാണുന്നു. തുടർന്ന് വിവിധ സ്ഥലങ്ങളിൽ പ്രത്യേകിച്ചു മലങ്കരയിൽ അനവധി ദേവാലയങ്ങൾ ഈ പരിശുദ്ധയുടെ നാമത്തിൽ സ്ഥാപിതമായി. ഒരുപാട് പേരുടെ അഭയം ആണ് പരിശുദ്ധ അമ്മ.\nഅവലംബം : വിശുദ്ധ വേദപുസ്തകം2മക്കാബിയർ\nമർത്ത് ശ്മൂനിയും ഏഴുമക്കളും ഗുരുവായ ഏലിയാസറും: ധീരതയുടെ കെടാവിളക്കുകൾ\n← കോവി‍ഡ് മരണം: സംസ്കാരം പ്രോട്ടോക്കോൾ പ്രകാരമെന്നു മലങ്കര ഓര്‍ത്തഡോക്‌സ് സഭ\nആബുനാ അലക്സിയോസ് മാർ തേവോദോസിയോസ്: കർമ്മയോഗിയായ മുനിശ്രേഷ്ഠൻ →


By : Bindiya Muhammed May 25, 2016 comments\nസൂര്യ തകർത്തഭിനയിച്ച ഗജ്‌നി എന്ന സിനിമ ഏറെ ഹിറ്റുകൾ വാരിക്കൂട്ടിയ ഒരു ചിത്രമായിരുന്നു. തലക്കേറ്റ ശക്തമായ ആഘാതം മൂലം അഞ്ച് മിനിറ്റ് മാത്രം ഓർമ്മശക്തി നിൽക്കുന്ന സഞ്ജയ് രാമാസ്വാമിയുടെ അവസ്ഥ കണ്ടപ്പോൾ നാമെല്ലാം ഉള്ളിൽ പ്രാർത്ഥിച്ചിട്ടുണ്ട് ഈ അവസ്ഥ ആർക്കും ഉണ്ടാവല്ലേയെന്ന്. അത്രയ്ക്ക് ഭീകരമാണ് ഓർമ്മശേഷി ഇല്ലാതെ ഈ ഭൂമുഖത്ത് ജീവിക്കേണ്ടി വരുന്ന അവസ്ഥ.\nഇത് ഷെൻ ഹോങ്‌സി. ഗജനി സിനിമയിൽ നാം കണ്ട് മറന്ന സഞ്ജയ് രാമസ്വാമിയെ പോലെ ഷോർട്ട് ടേം മെമറി ലോസ് രോഗി. പതിനേഴ് വയസ്സുണ്ടായിരുന്നപ്പോൾ സംഭവിച്ച ഒരു കാർ അപകടത്തിലാണ് ഹോങ്‌സിയുടെ ഓർമ്മശേഷി നഷ്ടപ്പെട്ടത്. തലച്ചോറിനേറ്റ ഗുരുതരമായ പരിക്ക് ഹോങ്‌സിയുടെ ഓർമ്മശേഷിയെ കാര്യമായി ബാധിച്ചു. അപകടത്തിന് ശേഷം പത്ത് മിനിറ്റിൽ കൂടുതൽ ഹോങ്‌സിക്ക് ഒന്നും ഓർത്തുവെക്കാൻ കഴിയില്ല.\nപ്ലാസ്റ്റിക്ക് ബോട്ടിൽ വിറ്റാണ് ഹോങ്‌സിയും അമ്മയും കഴിയുന്നത്. കാര്യങ്ങൾ ഓർത്തെടുക്കാൻ ഹോങ്‌സിയും സഞ്ജയ്‌നെ പോലെ ഒരു കറുത്ത ഡയറി കൂടെ കരുതാറുണ്ട്. കാണുന്ന ആളുകളെ കുറിച്ചുള്ള വിവരങ്ങൾ, പ്ലാസ്റ്റിക്ക് കുപ്പികൾ വിറ്റു കിട്ടുന്ന കണക്കുകൾ, കാണുന്ന കാഴ്ച്ചകൾ എന്ന് വേണ്ട എല്ലാം ഹോങ്‌സി ഇതിൽ കുറിച്ചിടും. തനിക്ക് മാത്രം മനസ്സിലാവുന്ന ഒരു ഫൊണറ്റിക് ലിപി ഉപയോഗിച്ചാണ് ഹോങ്‌സി വിവരങ്ങൾ ഡയറിയിൽ കുറിച്ചിടുന്നത്. എട്ട് വർഷം മുമ്പ് നടന്ന അപകടത്തിൽ നിന്നും ശരീരം സുഖപ്പെട്ടിട്ടും, ഹോങ്‌സിയുടെ ഓർമ്മ ഇന്നും ആ പതിനേഴ് വയസ്സ് കാരനിൽ തന്നെയാണ്.\nഎന്നും രാവിലെ ഹോങ്‌സി എഴുനേൽക്കുമ്പോൾ അമ്മ ഹോങ്‌സിയുടെ ഡയറി അവന് നൽകും. അപകടം നടന്നതിന് ശേഷമുള്ള തന്റെ ജീവിതത്തെ ഹോങ്‌സി അങ്ങനെയാണ് അറിയുന്നത്. തന്റെ കാലശേഷം മകന് ആരുണ്ടെന്ന ആവലാതിയാണ് ഈ അമ്മയ്ക്ക്. ഓർമ്മശക്തി ഇല്ലത്തത് കൊണ്ട് തന്നെ ഹോങ്‌സിക്ക് പഠനം ഒരു വിദൂര സ്വപ്‌നം മാത്രമാണ്. എന്നിരുന്നാലും പ്രതിസന്ധികളിൽ തളരാതെ ഹോങ്‌സി ഇന്നും ജീവിക്കുന്നു. ചെറിയ പ്രശ്‌നങ്ങൾ വരുമ്പോൾ തളർന്നു പോകുന്നവർക്ക് ഹോങ്‌സി ഒരു പ്രചോദനമാകട്ടെ.


04 October, 2021 03:35:11 PM\nകൊച്ചി: ഭാര്യാപിതാവിന്‍റെ സ്വത്തില് മരുമകന് ഒരവകാശവും ഉന്നയിക്കാനാവില്ലെന്നു ഹൈക്കോടതി. ഭാര്യയുടെ പിതാവിന്‍റെ സ്വത്തില് അവകാശമില്ലെന്ന കീഴ്ക്കോടതി വിധിക്കെതിരെ കണ്ണൂര് സ്വദേശി നല്‍കിയ അപ്പീലിലാണ് ജസ്റ്റിസ് എന് അനില്‍കുമാറിന്‍റെ ഉത്തരവ്.തന്‍റെ ഉടമസ്ഥതയിലുള്ള സ്ഥലത്ത് മരുമകന് ഡേവിഡ് റാഫേല് പ്രവേശിക്കുന്നതു തടയണമെന്ന് ആവശ്യപ്പെട്ട് ഭാര്യാപിതാവ് ഹെന്‍റി തോമസാണ് പയ്യന്നൂര് സബ് കോടതിയെ സമീപിച്ചത്.\nഫാ. ജെയിംസ് നസറേത്ത് തനിക്ക് ഇഷ്ടദാനമായി നല്‍കിയ ഭൂമിയാണെന്നും അതില് വീടു വച്ചത് തന്റെ സ്വന്തം പണം ഉപയോഗിച്ചാണെന്നും ഹെന്‍റി കോടതിയില് പറഞ്ഞു. താന് കുടുംബത്തോടൊപ്പം താമസിച്ചുവരുന്ന വീടാണ് ഇത്. ഇതില് മരുമകന് യാതൊരു അവകാശവും ഇല്ലെന്നും ഹെന്‍റി ചൂണ്ടിക്കാട്ടി.ഹെന്‍റിയുടെ ഏക മകളെ വിവാഹം കഴിച്ചിരിക്കുന്നത് താന് ആണെന്ന് ഡേവിസ് റാഫേല് പറഞ്ഞു. പ്രായോഗികമായി, വിവാഹത്തോടെ താന് ഇവിടെ ദത്തുനില്‍ക്കുകയാണ്. അതുകൊണ്ടുതന്നെ വീട്ടില് താമസിക്കാന് തനിക്ക് അവകാശമുണ്ടെന്ന് മരുമകന് വാദിച്ചു.\nഎന്നാല് വിചാരണക്കോടതി ഇതു തള്ളി. ഇതു ചോദ്യം ചെയ്താണ് ഡേവിസ് ഹൈക്കോടതിയെ സമീപിച്ചത്. മരുമകനെ കുടുംബാംഗം എന്ന നിലയില് കണക്കാക്കുന്നതില് പ്രശ്നങ്ങളുണ്ടെന്ന് ഹൈക്കോടതി വിലയിരുത്തി. വിവാഹത്തോടെ വീട്ടില് ദത്തുനില്‍ക്കുകയാണെന്ന മരുമകന്‍റെ അവകാശവാദം ലജ്ജാകരമാണെന്ന് കോടതി പറഞ്ഞു.


സെൻകുമാറിന്റെ വെളിപ്പെടുത്തൽ ഗൗരവമുള്ളത്; തെളിവുകൾ പുറത്തുവിടണമെന്ന് കെകെ രമ!! | KK Rama's comments about TP Senkumar's reveals - Malayalam Oneindia\nസെൻകുമാറിന്റെ വെളിപ്പെടുത്തൽ ഗൗരവമുള്ളത്; തെളിവുകൾ പുറത്തുവിടണമെന്ന് കെകെ രമ!!\nPublished: July42017, 9:44 [IST]\nവടകര: മുൻ ഡിജിപി ടിപി സെൻകുമാറിന്റെ വെളിപ്പെടുത്തലുകൾ അതീവ ഗുരുതരമുള്ളതെന്ന് ടിപി ചന്ദ്രശേഖരന്റെ ഭാര്യയും ആർഎംപി നേതാവുമായ കെകെ രമ. ഉന്നത ഗുഢാലോചന നടന്നിരുന്നുവെന്ന് ഞങ്ങൾ ഉന്നയിച്ചതാണ്. പോലീസ് മേധാവി തന്നെ അത് ശരിവെക്കുകയും ചെയതു. വ്യക്തമായ ബോധ്യമില്ലാതെ സെൻകുമാറിനെപോലെയുള്ളവർ ഇത്തരം അഭിപ്രായം പറയാൻ മുതിരില്ലെന്നും കെകെ രമ പറഞ്ഞു.\nടിപി വധത്തിൽ ഗൂഢാലോച നടന്നുവെന്നും അതു സംബന്ധിച്ച അന്വേഷണം എങ്ങുമെത്തിയില്ലെന്നും ഇതേക്കുറിച്ച് ബോധ്യമുള്ളതുകൊണ്ടാണ് പ്രത്യേകം കേസ് രജിസ്റ്റർ ചെയ്തതെന്നും സർവിസിൽനിന്ന് വിരമിച്ചശേഷം സെൻകുമാർ അഭിപ്രായപ്പെട്ടിരുന്നു. ടിപി വധക്കേസിന്റെ പേരിൽ പി ജയരാജൻ പറഞ്ഞതുകൊണ്ടാകാം പോലീസ് മേധാവി സ്ഥാനത്തു നിന്നും തന്നെ മാറ്റിയതെന്നും അദ്ദേഹം അഭിപ്രായപ്പെട്ടിരുന്നു.\nവെളിപ്പെടുത്തൽ കൂടുതൽ കരുത്താകും\nസിബിഐ അന്വേഷണം ആവശ്യപ്പെട്ട് നടത്തുന്ന നിയമ പോരാട്ടത്തിന് ഇത്തരം വെളിപ്പെടുത്തലുകൾ കൂടുതൽ കരുത്താകും എന്നും കെകെ രമ അഭിപ്രായപ്പെട്ടു.\nതെളിവുകൾ പുറത്ത് വിടാൻ തയ്യാറാകണം\nഅധികാരത്തിൽ നിന്ന് ഒഴിഞ്ഞ സാഹചര്യത്തിൽ ഇതേ കുറിച്ച് കൂടുതൽ തെളിവുകൾ കൈയ്യിലുണ്ടെങ്കിൽ പുറത്തു പറയാൻ സെൻകുമാർ തയ്യാറാകണമെന്നും രമ ആവശ്യപ്പെട്ടു.\nടിപി കേസ് പൂർണ്ണമായും തെളിഞ്ഞിട്ടില്ല\nടിപി ചന്ദ്രശേഖരന് വധക്കേസിലെ ഗൂഢാലോചന പൂര്‍ണമായും തെളിഞ്ഞിട്ടില്ലെന്നും ഗൂഢാലോചനയില് കൂടുതല് പേര്‍ക്ക് പങ്കുണ്ടോ എന്ന് സംശയമുണ്ടെന്നും സെന്‍കുമാര് പറഞ്ഞു.\nഇനി തെളിവ് ലഭിക്കാൻ ബുദ്ധിമുട്ടും\nഇനി തെളിവുകള് കണ്ടെത്തുക ബുദ്ധിമുട്ടാണ്. പലതും ബാക്കിയാണ്. മൊബൈല് ഫോണ് സംഭാഷണങ്ങള് ഉണ്ട്. അതൊന്നും ഇനി കിട്ടില്ല. ഒരു വര്‍ഷത്തോളമേ അതെല്ലാം ലഭിക്കൂ. പല തെളിവുകളും ഇനി കണ്ടെത്തുക ബുദ്ധിമുട്ടാണെന്നും സെന്‍കുമാര് അഭിപ്രായപ്പെട്ടിരുന്നു.\nമാറ്റിയത് പി ജയരാജൻ പറഞ്ഞിട്ട്?\nതന്നെ പോലീസ് മേധാവി സ്ഥനത്ത് നിന്നും മാറ്റിയത് സിപിഎം കണ്ണൂർ ജില്ലാ സെക്രട്ടറി പി ജയരാജൻ പറഞ്ഞിട്ടാകാമെന്നും മുൻ പോലീസ് മേധാവി ടിപി സെൻ കുമാർ പറഞ്ഞിരുന്നു.\nടിപി കൊല്ലപ്പെടുന്നത് 2012ൽ\n2012 മെയ്4വെള്ളിയാഴ്ച്ച രാത്രി 10.15-ഓടെയാണ് വടകര കൈനാട്ടിക്ക് സമീപം വള്ളിക്കാട് ടൗണില് വച്ച് ടിപി ചന്ദ്രശേഖരന് കൊല്ലപ്പെടുന്നത്.\nനേതാക്കളും അകത്ത് കിടനിനരുന്നു\nകോഴിക്കോട്ടേയും കണ്ണൂരിലേയും പ്രമുഖ നേതാക്കളെ ടിപി കേസുമായി ബന്ധപ്പെട്ട് പോലീസ് അറസ്റ്റ് ചെയ്തിരുന്നു. ഇവരില് പി.മോഹനന്, സിഎച്ച് അശോകന്, കെകെ കൃഷ്ണന്, കെസി രാമചന്ദ്രന്, പടയംകണ്ടി രവീന്ദ്രന്, പികെ കുഞ്ഞനന്തന് തുടങ്ങിയവര് ഉള്‍പ്പെടും.\nകൂടുതൽ kk rama വാർത്തകൾ\nസിപിഎം സ്ഥാനാർഥി പി ജയരാജനെ കൊലയാളിയെന്ന് വിളിച്ച സംഭവം: കെകെ രമയ്‌ക്കെതിരേ കേസെടുക്കാൻ ഉത്തരവ്!\nകൊലയാളി പരാമർശം; കോടിയേരിയുടെ പരാതിയിൽ കെകെ രമയ്ക്കെതിരെ കേസെടുക്കാൻ കോടതി ഉത്തരവ്!!\nപിന്തുണ മാത്രമല്ല; മുരളീധരന്‍റെ വിജയത്തിനായി പരസ്യ പ്രചരണത്തിന് ഇറങ്ങുമെന്ന് ആര്‍എംപി\nമുരളീധരനെ പിന്തുണച്ചതിന് വിമർശനം; 'നന്ദിയുണ്ട്' ശാരദക്കുട്ടിക്ക് മറുപടിയുമായി വിടി ബല്‍റാം\nകെകെ രമ മത്സരിക്കില്ല: വടകരയില് ആര്‍എംപി കോണ്‍ഗ്രസിനെ പിന്തുണച്ചേക്കും, ലക്ഷ്യം ജയരാജന്\nവാൾത്തലയേക്കാൾ ശക്തമാണ് വോട്ട്; വടകരയിൽ കെകെ രമയെ സ്ഥാനാർത്ഥിയാക്കണമെന്ന് കെഎം ഷാജി\nവടകരയില് കെകെ രമ മത്സരിക്കും; സ്വീകാര്യനായ സ്ഥാനാര്‍ത്ഥി വന്നാല് പിന്തുണ യുഡിഎഫിന്: അര്‍എംപി\nപുഷ്പന്‍റെ വീട്ടിലെത്തി പ്രചരണത്തിന് തുടക്കം കുറിച്ച് പി ജയരാജന്; മുന്നണിയില് പ്രശ്നങ്ങളില്ല\nkk rama tp senkumar murder case police rmp cpm കെകെ രമ പോലീസ് ആർഎംപി സിപിഎം\nKK Rama's comments about TP Senkumar's reveals\nStory first published: Tuesday, July 4, 2017, 9:44 [IST]


LATEST Archives - Page4of 259 - IBC Live\nകോഴിക്കോട് ജില്ലയിലെ സി പി എം സ്ഥാനാർഥി സാധ്യതാ പട്ടികയായി. കോഴിക്കോട് നോർത്തിൽ സംവിധായകൻ രഞ്ജിത്ത് മത്സരിച്ചേക്കില്ല. നോർത്തിൽ മത്സരിക്കാനില്ലെന്ന് രഞ്ജിത്ത് പാർട്ടിയെ അറിയിച്ചു. എ. പ്രദീപ്...\tRead more\nPosted By: Editoron: March 03, 2021 In: INDIA, KERALA, LATEST, NEWS, TOP NEWSNo Comments\nശ്രീ എം സംഘടിപ്പിച്ച ചർച്ചയിൽ പങ്കെടുത്തെന്ന് സ്ഥിരീകരിച്ച് സിപിഐഎം നേതാവ് പി ജയരാജൻ. കണ്ണൂരിലെ സംഘർഷം ഒഴിവാക്കാൻ ആയിരുന്നു ചർച്ച. ശ്രീ എം ഇന്ത്യയിലെ അറിയപ്പെടുന്ന ആത്മീയ ആചാര്യനാണെന്നും അദ്...\tRead more\nസംസ്ഥാനത്ത് രണ്ടാംഘട്ട കോവിഡ് വാക്സിൻ വിതരണം പുരോഗമിക്കുന്നു. മുഖ്യമന്ത്രി ഇന്ന് കോവിഡ് വാക്സിൻ സ്വീകരിക്കും. 11 മണിക്ക് തൈക്കാട് ആശുപത്രിയിലെത്തിയാണ് വാക്സിൻ സ്വീകരിക്കുക. രാഷ്ട്രപതി രാംനാഥ...\tRead more\nPosted By: Editoron: March 02, 2021 In: KERALA, LATEST, NEWS, TOP NEWSNo Comments\nപത്തനംതിട്ടയിൽ സിപിഐഎം സാധ്യത പട്ടികയായി. ആറന്മുളയിൽ വീണാ ജോർജും കോന്നിയിൽ ജനീഷ് കുമാറും ജനവിധി തേടും. ഇന്ന് ചേർന്ന ജില്ലാ സെക്രട്ടേറിയേറ്റിലാണ് തീരുമാനം. റാന്നിയിൽ രാജു എബ്രാഹാമിന്റെ കാര്യത...\tRead more\nനിയമസഭാ തെരഞ്ഞെടുപ്പിൽ മത്സരിക്കാനില്ലെന്ന് കെ പി സി സി അധ്യക്ഷൻ മുല്ലപ്പളി രാമചന്ദ്രനും കോൺഗ്രസ് നേതാവ് വി എം സുധീരനും. തെരഞ്ഞെടുപ്പിൽ ജയിക്കലാണ് ലക്ഷ്യമെന്ന് മുല്ലപ്പള്ളി രാമചന്ദ്രൻ പറഞ്ഞു...\tRead more\nസംസ്ഥാനത്ത് ഇന്ധന വിലവർധനവിനെതിരായ വാഹന പണിമുടക്ക് പുരോഗമിക്കുന്നു. സ്വകാര്യ ബസുകൾ പൂർണമായും നിരത്തിലിറങ്ങിയില്ല. കെഎസ്ആർടിസിയും ഭാഗികമായാണ് പല ജില്ലകളിലും സർവീസ് നടത്തിയത്. തലസ്ഥാനത്ത് ഭൂരി...\tRead more\nസംസ്ഥാനത്ത് രണ്ടാംഘട്ട കൊവിഡ് വാക്‌സിനേഷന് (Corona Vaccination Drive) കഴിഞ്ഞ ദിവസം മുതൽ തുടക്കമായി. രാവിലെ ഒൻപത് മണി മുതൽ കൊവിൻ ആപ്പ് 2.0 ൽ രജിസ്‌ട്രേഷൻ ആരംഭിച്ചു. രണ്ടാംഘട്ടത്തിൽ കൊവിഡ് വാക...\tRead more\nപൊലീസ് സ്റ്റേഷനിൽ കോഫീ വെൻഡിംഗ് മെഷീൻ സ്ഥാപിക്കാൻ മുൻകൈ എടുത്ത പൊലീസുകാരനെ കൊച്ചി ഡിസിപി സസ്പെൻഡ് ചെയ്തു. കളമശ്ശേരി പൊലീസ് സ്റ്റേഷനിലെ സിവിൽ പൊലീസ് ഓഫീസർ പി എസ് രഘുവിനെയാണ് കൊച്ചി ഡി സിപി ഐ...\tRead more\nമന്ത്രി എ കെ ബാലന് പകരം ഭാര്യ ഡോ പി കെ ജമീല തരൂരിൽ മത്സരിച്ചേക്കും. സിപിഎം പാലക്കാട് ജില്ലാ സെക്രട്ടേറിയറ്റിൽ ഇക്കാര്യം ചർച്ചയാകും. നാലു തവണ നിയമസഭാംഗമായ ബാലൻ ഇത്തവണ മത്സരിക്കാൻ സാധ്യതയില്ലാ...\tRead more\nസംവിധായകൻ രഞ്ജിത്ത് എൽ ഡി എഫ് സ്ഥാനാർഥിയായേക്കും. കോഴിക്കോട് നോർത്തിൽ സിറ്റിംഗ് എം എൽഎ എ പ്രദീപ്കുമാറിന് പകരമാണ് രഞ്ജിത്തിനെ പരിഗണിക്കുന്നത്. ജില്ലയിൽ സി പി എമ്മിൻറെ അഞ്ചു സിറ്റിംഗ് എം എൽ എമ...\tRead more


തെന്നിന്ത്യൻ നടി തമന്നയ്ക്ക് കോവിഡ്\nനടി തമന്നയ്ക്ക്ഭാട്ടിയയ്ക്ക് കോവിഡ് സ്ഥിരീകരിച്ചതായി റിപ്പോര്‍ട്ടുകള് പുറത്തുവരുന്നു. ഹൈദരാബാദില് ഒരു വെബ് സീരിസിന്റ്റെ ചിത്രീകരണത്തിനിടെയാണ് താരത്തിന് രോഗലക്ഷണങ്ങള് പ്രകടമായത്. തുടര്‍ന്ന് ഹൈദരാബാദിലെ സ്വകാര്യ ആശുപത്രിയില് പ്രവേശിപ്പിക്കുകയായിരുന്നു. നേരത്തെ നടിയുടെ മാതാപിതാക്കള്‍ക്ക് കോവിഡ് സ്ഥിരീകരിച്ചിരുന്നു. തുടര്‍ന്ന് തമന്നെയും കോവിഡ് ടെസ്റ്റിന് വിധേയയാക്കിയിരുന്നു. എന്നാല് ഫലം നെഗറ്റീവായിരുന്നു. അതുകഴിഞ്ഞ് ഒരു മാസത്തിനിപ്പുറമാണ് ഇപ്പോള് താരത്തിന് കോവിഡ് സ്ഥിരീകരിച്ചിരിക്കുന്നത്. ലോക്ഡൗണ് കാലം മുംബൈയിലെ വസതിയിലാണ് തമന്നയും കുടുംബവും കഴിഞ്ഞിരുന്നത്. മാതാപിതാക്കള്‍ക്ക് നേരിയ ലക്ഷണങ്ങള് കണ്ടതോടെ പരിശോധനയ്ക്ക് വിധേയാരായി, തുടര്‍ന്ന് കോവിഡ് സ്ഥിരീകരിക്കുകയായിരുന്നു എന്നാണ് താരം സാമൂഹ്യ മാധ്യമത്തിലൂടെ വ്യക്തമാക്കിയത്. തനിക്കും മറ്റ് കുടുംബാഗങ്ങള്‍ക്കും വീട്ടുജോലിക്കാര്‍ക്കും കോവിഡ് നെഗറ്റീവാണെന്നും താരം അന്ന് പറഞ്ഞിരുന്നു.\n"ദാറ്റ് ഈസ് മഹാലക്ഷ്മി" ആണ് തമ്മന്നയുടേതായി പ്രദർശനത്തിന് തയാറെടുക്കുന്ന ചിത്രം. കങ്കണ റണൗട്ട് ചിത്രം ക്വീനിന്റ്റെ തെലുങ്ക് റീമേക്കായ ദാറ്റ് ഈസ് മഹാലക്ഷ്മി ഒടിടി പ്ലാറ്റ്ഫോമിലാണ് റിലീസ് ചെയ്യുക.


keralite: 3/6/11 - 3/13/11\nഖദ്ദാഫിക്കെതിരായ കുരുക്ക് മുറുകുന്നു-ഒബാമ | Madhyamam\nസൂനാമിയില് വിറച്ച് ജപ്പാന്; മരണം 22 | Madhyamam\nടോകിയോ: ഒന്നര നൂറ്റാണ്ടിനിടെ ജപ്പാനിലുണ്ടായ ഏറ്റവും വലിയ ഭൂചലനവും പിന്നാലെ ആഞ്ഞടിച്ച സൂനാമിത്തിരമാലകളും രാജ്യത്ത് കൊടിയ നാശം വിതച്ചു. റിച്ചര് സ്‌കെയിലില് 8.9 രേഖപ്പെടുത്തിയ കനത്ത ഭൂചലനത്തിനു പിന്നാലെ രാക്ഷസത്തിരമാലകള് ജപ്പാന് തീരങ്ങളെ വിഴുങ്ങി. 22 പേര് മരിച്ചതായാണ് ആദ്യ റിപ്പോര്‍ട്ടുകള്, നൂറു കണക്കിനാളുകള്‍ക്ക് പരിക്കുണ്ട്. ലക്ഷക്കണക്കിനാളുകളെ ഒഴിപ്പിച്ചു. കോടികളുടെ സാമ്പത്തിക നഷ്ടമുണ്ടായി. ആയിരക്കണക്കിന് കെട്ടിടങ്ങളും വാഹനങ്ങളും തകര്‍ത്ത് കുതിക്കുന്ന തിരമാലകളില് നിന്ന് രക്ഷപ്പെടാനായി വിവിധ ഭാഗങ്ങളില് ജനങ്ങള് വീടുവിട്ടോടുകയാണ്. 140 കൊല്ലത്തിന് ശേഷം ജപ്പാനിലുണ്ടായ അതിശക്തമായ ഭുചലനത്തിലും സുനാമിയിലൂം മരണ സംഖ്യ ഇനിയും ഉയരുമെന്നാണ് റിപോര്‍ട്ട്. തലസ്ഥാന നഗരിയായ ടോകിയോവിലാണ് ഏറ്റവുമധികം നാശം. ലക്ഷക്കണക്കിനാളുകളെ രക്ഷാപ്രവര്‍ത്തകര് അടിയന്തിരമായി ഒഴിപ്പിച്ച് സുരക്ഷിത സ്ഥാനങ്ങളിലേക്കു മാറ്റി. രാജ്യത്തെ ആണവോര്‍ജ നിലയങ്ങളെല്ലാം അടിയന്തിരമായി അടച്ചു. ടോകിയോ വിമാനത്താവളവും അടച്ചിട്ടിരിക്കുകയാണ്. ചില ഫാകടറികളില് തീ പടര്‍ന്നിട്ടുണ്ട്. ടോകിയോവിലെ കൂറ്റന് ഫാക്ടറികളിലൊന്ന് കത്തിയമരുന്ന ദൃശ്യങ്ങള് ദേശീയ ടെലിവിഷന് കാണിച്ചു. മുപ്പതടി വരെ ഉയരത്തില് തിരമാലകള് ആഞ്ഞടിക്കുകയായിരുന്നു.\nപാര്‍ക്കിങ് മേഖലകളില് നിര്‍ത്തിയിട്ടിരുന്ന ആയിരക്കണക്കിന് വാഹനങ്ങള് ഒലിച്ചുപോയി. ടോകിയോവിലെ 40 ലക്ഷം വീടുകള് വെളളവും വെളിച്ചവുമില്ലാതെ ഭീഷണിയിലാണ്. സെന്‍ദായി പട്ടണത്തില് തിരമാലയില്‍പെട്ട് കൂറ്റന് ഹോട്ടല് കെട്ടിടം തകര്‍ന്നു. നിരവധിപ്പേര് കുടുങ്ങികിടക്കുന്നതായി സംശയിക്കുന്നു. ഭൂചലനത്തിന്റെ തുടര്‍ച്ചയായി ചെറുചലനങ്ങള് ഇപ്പോഴും തുടരുകയാണ്. രാജ്യത്തെ മറ്റൊരു വന് വ്യവസായ നഗരമായ യോകോഹോമയും വെള്ളത്തിലാണ്. ഇവിടത്തെ നൂറുകണക്കിന് ഫാക്ടറികള് അടച്ചിട്ടു. 1923 ല് ജപ്പാനിലുണ്ടായ 140,000 പേര് മരിച്ച ഭൂചലനം പോലും 7.9 മാത്രമായിരുന്നു രേഖപ്പെടുത്തിയത്. ഇതിലും കനത്ത ചലനമാണ് ഇന്നത്തേത്. ടോകിയോവിന് 300 കിലോമീറ്റര് അകലെ സെന്‍ദായി ആയിരുന്നു ചലനത്തിന്റെ പ്രഭവകേന്ദ്രം. ഭൂചലനങ്ങള് പതിവായ ജപ്പാനില് കെട്ടിടങ്ങളും മറ്റും മതിയായ സുരക്ഷാസംവിധാനങ്ങളോടെയാണ് നിര്‍മിക്കുന്നത്. അതിനാല് സാധാരണ ഭൂചലനങ്ങളില് ആളപായം കുറവായിരിക്കും. എന്നാല് അസാധാരണമായ ശക്തിയുള്ള ദുരന്തമാണ് ഇന്നത്തേത്. വാര്‍ത്താവിതരണ സംവിധാനങ്ങള് പലതും തകര്‍ന്നതിനാല് വിവരങ്ങള് പുറംലോകം അറിയാന് വൈകുന്നുണ്ട്.\nജപ്പാനു പുറമേ തായ്‌വാന്, ഇന്‍ഡോനേഷ്യ, റഷ്യ എന്നിവിടങ്ങളടക്കം പത്തു രാജ്യങ്ങളില് സൂനാമി മുന്നറിയിപ്പു പറുപ്പെടുവിച്ചിട്ടുണ്ട്. ഈ രാജ്യങ്ങള് തീരദേശങ്ങളില് നിന്ന് ആളുകളെ ഒഴിപ്പിച്ചു തുടങ്ങി. റഷ്യ 11000 ആളുകളെ ഇതിനകം ഒഴിപ്പിച്ചു. സുനാമി തിരമാലകള് ആസ്‌ത്രേലിയ, തായ്‌വാന്, ഇന്‍ഡോനേഷ്യ, റഷ്യ ,ഹവായി എന്നിവിടങ്ങളിലേക്ക് നീങ്ങിയിട്ടുണ്ട്. തായ്‌വാനില് 30 മിനിറ്റിനകവും ആസ്‌ത്രേലിയയില് രാത്രി 11:15നും ഹവായിയില് വൈകീട്ട്6നും ഇന്‍ഡോനേഷ്യയില് 4:30നും സുനാമി വീശിയടിക്കുമെന്നാണ് മുന്നറിയിപ്പ്. ലോകത്തെ മൂന്നാമത്തെ വലിയ സാമ്പത്തിക ശക്തിയായ ജപ്പാനില് സമീപകാലത്തുണ്ടാവുന്ന ഏറ്റവും വലിയ പ്രകൃതിദുരന്തമാണിത്. മലയാളികളടക്കം ആയിരക്കണക്കിന് ഇന്ത്യക്കാര് ജപ്പാനിലുണ്ട്. ഇവരില് ആര്‍ക്കെങ്കിലും അപായമുള്ളതായി ഇതുവരെ റിപ്പോര്‍ട്ടില്ല. ജപ്പാന് സൂനാമി ഇന്ത്യക്ക് കാര്യമായ ഭീഷണി ഉണ്ടാക്കില്ലെന്ന് കാലാവസ്ഥാ കേന്ദ്രങ്ങള് അറിയിച്ചു.\nBangla Dua MonazateMoqbul Boruna SheikhSab (r)\nഖദ്ദാഫിക്കെതിരായ കുരുക്ക് മുറുകുന്നു-ഒബാമ | Madhya...


കാഞ്ഞിരോട്: മദ്യവിരുദ്ധ ജനകീയ മുന്നണി സമ്മേളനം\nമദ്യവിരുദ്ധ ജനകീയ മുന്നണി സമ്മേളനം\nകണ്ണൂര്: പഞ്ചായത്തുകളുടെ മദ്യനിരോധാധികാരം പുന$സ്ഥാപിച്ചുള്ള സര്‍ക്കാര് ഓര്‍ഡിനന്‍സ് മദ്യവിരുദ്ധ കേരളത്തിന്‍െറ പ്രാര്‍ഥനയുടെ ഫലമാണെന്ന് മദ്യവിരുദ്ധ ജനകീയ മുന്നണി സംസ്ഥാന ജന. സെക്രട്ടറി ഇയ്യച്ചേരി കുഞ്ഞികൃഷ്ണന് മാസ്റ്റര്‍പറഞ്ഞു. മദ്യവിരുദ്ധ ജനകീയ മുന്നണി കണ്ണൂരില് നടത്തിയ സമ്മേളനത്തില് സംസാരിക്കുകയായിരുന്നു അദ്ദേഹം.\nമുനിസിപ്പല് സ്റ്റാന്‍ഡിങ് കമ്മിറ്റി ചെയര്‍പേഴ്സന് റോഷ്നി ഖാലിദ് ഉദ്ഘാടനം ചെയ്തു. ചെയര്‍മാന് കളത്തില് ബഷീര് അധ്യക്ഷത വഹിച്ചു. മലപ്പുറം സമരനായകരായ ഇയ്യച്ചേരി കുഞ്ഞികൃഷ്ണന് മാസ്റ്റര്, ഫാ. വര്‍ഗീസ് മുഴുത്തേറ്റ്, കെ. അപ്പനായര് എന്നിവരെ എം. അബ്ദുറഹ്മാന് പൊന്നാടയണിയിച്ച് ആദരിച്ചു.\nപ്രഫ. എം. മുഹമ്മദ്, എം. മുകുന്ദന് മാസ്റ്റര്, ഷുഐബ് മുഹമ്മദ്, അഷ്റഫ് മമ്പറം, ടി. സക്കീന, മധു കക്കാട്, എ. രഘുമാസ്റ്റര് എന്നിവര് സംസാരിച്ചു. രാജന് കോരമ്പത്തേ് സ്വാഗതവും സി. കാര്‍ത്യായനി ടീച്ചര് നന്ദിയും പറഞ്ഞു.\nഗസ്സ ഐക്യദാര്‍ഢ്യ സമ്മേളനം ഇന്ന്\nകണ്ണൂരില്5കടകള് കത്തിനശിച്ചു


ഇബ്രാഹിംകുഞ്ഞിന്‍റെ അറസ്റ്റ് മുഖ്യമന്ത്രിയുടെ രാഷ്ട്രീയ പ്രതികാരം -ചെന്നിത്തല\nവഞ്ചിയൂര് ട്രഷറി തട്ടിപ്പ്;ബിജുരാജിന് ജാമ്യം ലഭിച്ചത് വിവാദത്തിലേക്ക്\nപ്രധാനമന്ത്രിയ്ക്ക് വധഭീഷണി, സുരക്ഷ ശക്തമാക്കി\nതിരുവനന്തപുരം മെഡിക്കല് കോളേജില് രോഗിയെ പുഴുവരിച്ച സംഭവം: സര്‍ക്കാരിനെതിരെ കേസ്\nഅതിര്‍ത്തിയിലെ സംഘര്‍ഷാവസ്ഥ: ഏഴാം വട്ട ഇന്ത്യ- ചൈന കോര് കമാന്‍ഡര് തല ചര്‍ച്ച ഇന്ന്\nതിരുവനന്തപുരം: മുന് മന്ത്രി വി.കെ. ഇബ്രാഹിംകുഞ്ഞിന്‍റെ അറസ്റ്റ് വിജിലന്‍സിനെ ഉപയോഗിച്ചുകൊണ്ടുള്ള മുഖ്യമന്ത്രിയുടെ രാഷ്ട്രീയ പ്രതികാരമാണെന്ന് പ്രതിപക്ഷ നേതാവ് രമേശ് ചെന്നിത്തല. ഇത് ജനങ്ങള് മനസിലാക്കുമെന്നും അദ്ദേഹം പറഞ്ഞു.\nമൂന്ന് എം.എല്.എമാരെയാണ് ഇപ്പോള് കേസില് കുടുക്കിയത്. കാസര്‍കോട് ബിസിനസ് പൊളിഞ്ഞതിനാണ് കമറുദ്ദീന് എം.എല്.എയെ അറസ്റ്റ് ചെയ്തത്. പിന്നീട് കെ.എം. ഷാജിക്കെതിരെയായി നീക്കം. ഇതിനെ പിന്നാലെയാണ് ഇബ്രാഹിംകുഞ്ഞിന്‍റെ അറസ്റ്റ്. ഈ മൂന്ന് നടപടിയും രാഷ്ട്രീയ പ്രേരിതമാണ്.\nമുഖ്യമന്ത്രി ഈ കേസുകളില് നേരിട്ട് ഇടപെട്ട് ഉദ്യോഗസ്ഥരെ സമ്മര്‍ദത്തിലാക്കുകയാണ്. വിജിലന്‍സ് ഉദ്യോഗസ്ഥര് സമ്മര്‍ദം സഹിക്കവയ്യാതെയാണ് ഇന്ന് അറസ്റ്റിനൊരുങ്ങിയത്.\nമൊബിലൈസേഷന് അഡ്വാന്‍സ് കൊടുത്തതാണോ ഇബ്രാഹിംകുഞ്ഞ് ചെയ്ത തെറ്റെന്ന് അദ്ദേഹം ചോദിച്ചു. അന്നത്തെ കമ്ബനി ഇപ്പോഴും കേരളത്തില് പ്രവൃത്തികള് ചെയ്തുകൊണ്ടിരിക്കുന്നു. പാലാരിവട്ടം പാലത്തില് ഭാരപരിശോധന നടത്തിയില്ല. അഴിമതി നടത്തിയെന്ന് വരുത്തിത്തീര്‍ക്കുകയായിരുന്നു സര്‍ക്കാര്.\nഒാരോ എം.എല്.എമാരെയായി അറസ്റ്റ് ചെയ്യാനാണ് നീക്കമെങ്കില് യു.ഡി.എഫ് ശക്തമായി എതിര്‍ക്കും. ഉദ്യോഗസ്ഥര് നാളെ മറുപടി പറയേണ്ടിവരും. ഇല്ലാത്ത കഥകള് ഉണ്ടാക്കി സ്വര്‍ണക്കടത്തില് നിന്ന് ശ്രദ്ധതിരിക്കാനാണ് ശ്രമം.\nഇനിയും കള്ളക്കേസുകള് ഉണ്ടാകുമെന്നാണ് ഇടതുമുന്നണി കണ്‍വീനര് നല്‍കുന്ന സൂചന. അത് അനുവദിച്ചുകൊടുക്കില്ല. അറസ്റ്റിനെ നിയമപരമായും രാഷ്ട്രീയപരമായും നേരിടുെമന്നും രമേശ് ചെന്നിത്തല പറഞ്ഞു.\nതിരുവനന്തപുരം: മുന്‍മന്ത്രി ഇബ്രാഹിംകുഞ്ഞിന്‍റെ അറസ്റ്റില് പ്രതികരണവുമായി മന്ത്രി കെ ടി ജലീല്. മഹാകവി ഉള്ളൂര് എസ്.പരമേശ്വരയ്യരുടെ വരികളാണ് കെ.ടി ജലീല് ചൊല്ലിയത്. ‘നമുക്ക് നാമേ പണിവത് നാകം നരകവുമതുപോലെ’ എന്നാണ് ഇബ്രാഹിംകുഞ്ഞിന്‍റെ അറസ്റ്റിനെക്കുറിച്ച് ജലീല് പ്രതികരിച്ചത്. നമുക്ക് നമ്മള് തന്നെയാണ് സ്വര്‍ഗം പണിയുന്നത്, അതുപോലെ നരകം തീര്‍ക്കുന്നതും നാം തന്നെ എന്നാണ് ഈ വരികളുടെ അര്‍ഥം. മാധ്യമപ്രവര്‍ത്തകര് ചോദ്യങ്ങള് ഉന്നയിച്ചെങ്കിലും പിന്നീട് ഒന്നും പറയാതെ പോകുകയായിരുന്നു മന്ത്രി. പാലാരിവട്ടം പാലം […]\nമകളെ കൊല്ലാനായി 50000 രൂപ കൊട്ടേഷന്; ഒഡീഷയില് മാതാവ് അറസ്റ്റില്\nസരിത- സോളാര് എന്നത് ഇക്കുറി സ്വപ്ന-കള്ളക്കടത്ത്; പ്രചാരണത്തിന് ഇറങ്ങാന് കഴിയാതെ എല്‍ഡിഎഫ്: കെ സുരേന്ദ്രന്\nനിയമസഭാ സമ്മേളനം 31 ന്; ഗവര്‍ണര്‍ക്ക് ശുപാര്‍ശ നല്‍കും\nകെ ഫോണ് പദ്ധതി കരാറിനും യുണീടാക് ശ്രമിച്ചിരുന്നുവെന്ന് കണ്ടെത്തല്


പൊളിച്ചുപണിയാം ; സംസ്ഥാനത്തിന്റെ ആവശ്യം അംഗീകരിച്ചു - Malayalam News: : Latest Malayalam News\nവിദഗ്ധസമിതി റിപ്പോർട്ടുകളുടെ അടിസ്ഥാനത്തിൽ സംസ്ഥാനസർക്കാർ നയപരമായെടുത്ത തീരുമാനത്തിൽ ഹൈക്കോടതി ഇടപെട്ടത് ശരിയായില്ലെന്ന് ജസ്റ്റിസുമാരായ നവീൻ സിൻഹ, ഇന്ദിരാ ബാനർജി എന്നിവർ അംഗങ്ങളായ ബെഞ്ച് വിമർശിച്ചു. ജനങ്ങളുടെ ക്ഷേമം മുൻനിർത്തിയാണ് പാലം പൊളിച്ചുപണിയാൻ സർക്കാർ തീരുമാനിച്ചത്. ചെന്നൈ ഐഐടി, ചീഫ് എൻജിയർമാരുടെ ഉന്നത സമിതി, റോഡ്ഗതാഗത ഹൈവേ മന്ത്രാലയം വിദഗ്ധൻ തുടങ്ങിയവരുടെ റിപ്പോർട്ടുകളുടെ അടിസ്ഥാനത്തിൽ പാലം പൊളിച്ചുപണിയാൻ തീരുമാനിച്ചതിൽ തെറ്റില്ല. എത്രയും പെട്ടെന്ന് തുടർനടപടികളുമായി മുന്നോട്ടുപോകാനും കോടതി നിർദേശിച്ചു.\nഇ ശ്രീധരൻ നടത്തിയ ചില അഭിപ്രായങ്ങളുടെ പേരിലാണ് പാലം പൊളിക്കാൻ സർക്കാർ തീരുമാനിച്ചതെന്ന് നിർമാതാക്കളായ ആർഡിഎസ് കമ്പനിയുടെ അഭിഭാഷകൻ കോൺഗ്രസ് വക്താവ് മനു അഭിഷേക് സിങ്വി വാദിച്ചു. ശ്രീധരന്റെ ഈഗോയും ചിലരുടെ രാഷ്ട്രീയതാൽപ്പര്യവുമാണ് തീരുമാനത്തിന് പിന്നിലെന്നും അദ്ദേഹം ആരോപിച്ചു. പാലം കൺസൾട്ടന്റായ കിറ്റ്കോയുടെ അഭിഭാഷകൻ അഡ്വ. ഗോപാൽ ശങ്കരനാരായണനും ഈ ആരോപണങ്ങളെ പിന്തുണച്ചു.\nരാജ്യത്തെ ഏറ്റവും പ്രതിഭാധനനായ എൻജിനിയറിങ് വിദഗ്ധൻ ഇ ശ്രീധരനെ അവഹേളിക്കുന്ന പരാമർശങ്ങൾ പ്രതിഷേധാർഹമാണെന്ന് കേരളത്തിനുവേണ്ടി ഹാജരായ അറ്റോർണിജനറൽ കെ കെ വേണുഗോപാൽ തിരിച്ചടിച്ചു.\nപുതുതായി നിർമിക്കുന്ന പാലം 100 വർഷമെങ്കിലും നിലനിൽക്കുമെന്ന് വിദഗ്ധർ ഉറപ്പുനൽകിയിട്ടുണ്ടെന്നും ഏജി അറിയിച്ചു. പാലം പൊളിക്കുന്നത് കമ്പനിയുടെ അവകാശങ്ങളെ നിഷേധിക്കുന്നതിന് തുല്യമാണെന്ന ആർഡിഎസ് കമ്പനിയുടെ വാദത്തെ സുപ്രീംകോടതി പരിഹസിച്ചു. ‘ഒരു കൊല്ലംകൊണ്ട് ഇത്രയും വിള്ളലുകൾ വീണ പാലത്തിന്റെ കരാറുകാർക്ക് എന്ത് അവകാശമാണ് ഉന്നയിക്കാനുള്ളത് ?’–- കോടതി ചോദിച്ചു. സംസ്ഥാനസർക്കാരിനുവേണ്ടി ഏജിക്കൊപ്പം സ്റ്റാൻഡിങ് കോൺസൽ ജി പ്രകാശും ഹാജരായി.\nകമ്പിയില്ല,സിമന്റുമില്ല; അസ്സൽ പഞ്ചവടിപ്പാലം\nയുഡിഎഫ് ഭരണത്തിൽ പാലാരിവട്ടത്ത് പണിതത് അസ്സൽ പഞ്ചവടിപ്പാലം. തുറന്ന് രണ്ടരവർഷത്തിനുള്ളിൽ പാലം ബലക്ഷയത്താൽ അടച്ചു. വിജിലൻസ് അന്വേഷണത്തിൽ പ്രതിയായത് പൊതുമരാമത്തുമന്ത്രി വി കെ ഇബ്രാഹിം കുഞ്ഞും ഉദ്യോഗസ്ഥരും. നിർമാണകരാറുകാരും കൂട്ടുപ്രതികളായി.\nഉമ്മൻചാണ്ടി സർക്കാർ സ്പീഡ് പദ്ധതിയിൽപ്പെടുത്തി 2013ലാണ് പാലാരിവട്ടം മേൽപ്പാലം നിർമാണത്തിന് പദ്ധതി തയ്യാറാക്കിയത്. ദേശീയപാത അതോറിറ്റി നിർമിക്കേണ്ട പാലത്തിന്റെ നിർമാണം സംസ്ഥാന സർക്കാർ ഏറ്റെടുത്തത് വിവാദമായിരുന്നു. 2016 ഒക്ടോബർ 12ന് പാലം ഗതാഗതത്തിന് തുറന്നു. ആഴ്ചകൾക്കുള്ളിൽ ടാറിങ് അപ്പാടെ ഇളകിപ്പോയി പാലം സഞ്ചാരയോഗ്യമല്ലാതായി. വാഹനങ്ങൾ പോകുമ്പോൾ പാലം ഇളകി വലിയ ശബ്ദമുയർന്നു തുടങ്ങി. തുടർന്ന് 2018 ആഗസ്തിൽ മദ്രാസ് ഐഐടിയെ പരിശോധനയ്ക്ക് നിയോഗിച്ചു.\nഅഴിമതി അന്വേഷിക്കാൻ എൽഡിഎഫ് സർക്കാർ 2019 മേയിൽ ഉത്തരവിട്ടു. 47 കോടിരൂപ വകയിരുത്തിയ പാലം നിർമാണം കുറഞ്ഞ തുകയ്ക്ക് കരാർ കൊടുത്തതുമുതൽ കരാറുകാരെ തെരഞ്ഞെടുത്തതിലും അനധികൃതമായി മുൻകൂർ പണം അനുവദിച്ചതിലും ആസൂത്രിത അഴിമതി നടന്നതായി വിജിലൻസ് കണ്ടെത്തി. പൊതുമരാമത്ത് മുൻ സെക്രട്ടറി ടി ഒ സൂരജ്, കരാർ കമ്പനി ഉദ്യോഗസ്ഥനായ സുമിത് ഗോയൽ, ആർബിഡിസികെ അസിസ്റ്റന്റ് ജനറൽ മാനേജരായിരുന്ന എം ടി തങ്കച്ചൻ, കിറ്റ്കോ ജോയിന്റ് ജനറൽ മാനേജർ ബെന്നി പോൾ എന്നിവർ അറസ്റ്റിലായി. ടി ഒ സൂരജിന്റെ മൊഴിയിൽ മുൻമന്ത്രി വി കെ ഇബ്രാഹിംകുഞ്ഞിനെ അഞ്ചാംപ്രതിയാക്കി. മൂന്നുവട്ടം ഇബ്രാഹിംകുഞ്ഞിനെ വിജിലൻസ് ചോദ്യം ചെയ്തു. മന്ത്രിയുടെ ഉത്തരവനുസരിച്ചാണ് കരാറുകാരന് 8.25 കോടി രൂപ മുൻകൂർ നൽകിയതെന്നായിരുന്നു സൂരജിന്റെ മൊഴി.


മത്സരം ഒന്ന്, ചരിത്രം രണ്ട്; ചാമ്പ്യൻസ് ലീഗിൽ ആദ്യവനിതാ റഫറി, റൊണാൾഡോയ്ക്ക് 750 ഗോൾ |\nThursday, December 3, 2020 7:54 AM IST\nടൂറിൻ: ചാമ്പ്യൻസ് ലീഗിൽ യുവന്‍റസ്-ഡൈനാമോ കീവ് മത്സരത്തിൽ രണ്ട് ചരിത്രമാണ് പിറന്നത്. ചാമ്പ്യൻസ് ലീഗ് പുരുഷ മത്സരം നിയന്ത്രിക്കാൻ വനിതാ റഫറി എന്നതായിരുന്നു ആദ്യത്തേത്. സൂപ്പർ താരം ക്രിസ്റ്റ്യാനോ റൊണാൾഡോ 750 ാം കരിയർ ഗോൾ കണ്ടെത്തിയെന്നതായിരുന്നു മറ്റൊന്ന്.\nമത്സരത്തിൽ എതിരില്ലാത്ത മൂന്ന് ഗോളുകൾക്ക് യുവന്‍റസ് ജയിക്കുകയും ചെയ്തു. സ്റ്റെഫാനി ഫ്രാപാർട്ട് എന്ന വനിതാ റഫറിയാണ് പുരുഷ മത്സരം നിയന്ത്രിച്ച് ചരിത്രത്തിന്‍റെ ഭാഗമായത്. ജയത്തോടെ യുവന്‍റസിന് 12 പോയിന്‍റായി. ഗ്രൂപ്പിൽ രണ്ടാം സ്ഥാനത്തുള്ള യുവന്‍റസ് ഇതിനകം പ്രീക്വാർട്ടർ ഉറപ്പിച്ചിട്ടുണ്ട്.\nഅഞ്ച് കളികളും ജയിച്ച ബാഴ്സലോണയാണ് ഗ്രൂപ്പിൽ മുന്നിൽ. ബാഴ്സയ്ക്ക് 15 പോയിന്‍റാണുള്ളത്. ഇന്നത്തെ മത്സരത്തിൽ ബാഴ്സ ഫെറെന്‍സ്വാരോസിനെ പരാജയപ്പെടുത്തി. മെസിയില്ലാതെ ഇറങ്ങിയ ബാഴ്സ എതിരില്ലാത്ത മൂന്ന് ഗോളിനാണ് ജയിച്ചത്. കഴിഞ്ഞ മത്സരത്തിൽ ഒസാസുനയ്ക്കെതിരായി ഇറങ്ങിയ ടീമിൽ അഞ്ച് മാറ്റങ്ങളാണ് റൊണാൾഡ് കൂമൻ നടത്തിയത്.\nകൊല്ലം: കളമശേരിയിലെ "കുട്ടി' ആക്രമണത്തിനു സമാനമായി കൊല്ലത്തും കുട്ടികൾക്ക് അതിക്രൂര മർദനം. കൊല്ലം ക...


സംരംഭകത്വം എന്ന് വാക്ക് ഒട്ടും പരിചിതമല്ലാത്ത കാലഘട്ടമായ 1998ല്, ഇന്ത്യയിലെ തുറമുഖ നഗരമായ വിശാഖപട്ടണത്ത് ഒരു കൂട്ടം ചെറുപ്പക്കാര് ബിസിനസ് തുടങ്ങുന്നതിനെ പറ്റി തലപുകഞ്ഞ് ആലോച്ചിക്കുകയായിരുന്നു. ഒന്നും രണ്ടും പേരല്ല, പത്ത് പേര് അടങ്ങുന്ന ആ കൂട്ടം പിന്നീട് ഒരു സംരംഭത്തിന്റെ സ്ഥാപകരായി മാറി. ആ സംരംഭം ഇന്ന് മൈന്‍ഡ്ട്രീ എന്ന് അറിയപെടുന്ന പ്രമുഖ കമ്പനിയാണ്. 700 മില്യണ് ഡോളര് വരുമാനമുള്ള, 23 ശതമാനത്തില് വളര്‍ന്നു കൊണ്ടിരിക്കുന്ന മൈന്‍ഡ്ട്രീയില്, 15,000 തൊഴിലാളികള് 14 രാജ്യങ്ങളില് പടര്‍ന്നു കിടക്കുന്ന 23 ഓഫീസുകളിലായി ജോലി ചെയ്യുന്നു.\nഒരേ ഒരു കാര്യമാണ് സ്ഥാപനത്തെ മുന്നോട്ട് നയിച്ചതെന്ന് സഹസ്ഥാപകരില് ഒരാളായ എന്.പി. പാര്‍ഥസാരഥി വ്യവസായികള്‍ക്ക് വേണ്ടിയുള്ള ജഗ് രിതി യാത്രാ സമ്മേളനത്തില് പ്രസംഗിക്കവേ പറഞ്ഞു. കാര്യങ്ങള് ചെയ്യുന്നതിലെ വ്യത്യസ്ത ശൈലിയാണ് ഊര്‍ജ്ജമായതും കമ്പനിയുടെ വളര്‍ച്ച നിര്‍ണയിച്ചതും. പേര് കണ്ടെത്തുന്നത് മുതല് ഈ അസാധാരണമായ വ്യത്യസ്ത പ്രകടമാണ്. അത് വരെ വ്യവ്യസായ രംഗത്ത് ആരും കേട്ടിട്ടില്ലാത്ത ഒരു സമ്പ്രദായത്തിന് തുടക്കം കുറിച്ചു. സ്വന്തമായി പേര് കണ്ടെത്തുന്നതിനു പകരം കമ്പനി അത് പുറം കരാറുകാരെ ഏല്‍പ്പിച്ചു. ആഗോള തലത്തില് ഉപയോഗിക്കാന് പറ്റുന്ന പേരായിരിക്കണം, വെബ്‌സൈറ്റിനുള്ള ലിങ്ക് ലഭ്യമായിരിക്കണം ഇവയായിരുന്നു നിര്‍ദേശങ്ങള്. 700ല് അധികം ലഭിച്ച അഭിപ്രായങ്ങളില് നിന്നാണ് മൈന്‍ഡ്ട്രീ എന്ന് പേര് തിരഞ്ഞെടുത്ത് പാര്‍ഥസാരഥി പറഞ്ഞു.\nകമ്പനിയുടെ ഓരോ തീരുമാനങ്ങളിലും ഈ വ്യത്യസ്തത പ്രകടമാണ്. ഉദാഹരണത്തിന് മൈന്‍ഡ്ട്രീയുടെ ലോഗോ ജനിച്ചത് ഓട്ടിസം സ്‌കൂളില് നിന്നാണ്. ആ കഥ ഇങ്ങനെ: ഒരു ദിവസം മൈന്‍ഡ്ട്രീയുടെ സഹ സ്ഥാപകര് ലോഗോ തീരുമാനിക്കാന് ഓട്ടിസം ബാധിച്ച കുട്ടികളുടെ സ്‌കൂള് സന്ദര്‍ശിച്ചു. ക്ലാസ്സ് എടുത്തതിനു ശേഷം അവര് കുട്ടികളെ വിവിധ തരത്തിലുള്ള ലോഗോകള് കാണിച്ചു. ആ പരിശീലനം തുടര്‍ന്നു കൊണ്ടേയിരുന്നു. അത് മനോഹരമായ ദൃശ്യകാവ്യത്തിലേക്ക് വഴി തെളിയിച്ചു. മൈന്‍ഡ്ട്രീ സ്ഥാപകര്‍ക്ക് അവര്‍ക്ക് ഇണങ്ങിയ ലോഗോ അതില് കാണുകയും ചെയ്തു. നീല വര പ്രതിനിധാനം ചെയ്യുന്നത് മൈന്‍ഡ്ട്രീയുടെ ഭാവന ലോകമാണ്. ചുവപ്പ് നിറം പ്രവര്‍ത്തിയെ സൂചിപ്പിക്കുന്നു, ഇടത് വശത്തുള്ള മഞ്ഞ നിറം ആനന്ദത്തെയും.\nസ്പാസ്റ്റിക്ക് സൊസൈറ്റി ഓഫ് കര്‍ണാടകയിലെ കുട്ടികള് വരച്ച ജീവിതഗന്ധിയായ ചിത്രങ്ങളും, കൊളാഷുമാണ് മൈന്‍ഡ്ട്രീയുടെ ഓഫീസിലെ ചുമരുകള്‍ക്ക് നിറം നല്‍കിയിരിക്കുന്നത്.\nവിജയത്തിന്റെ ജീവിത വൃത്തം\nഓഫീസില് നടന്ന ഒരു ആകസ്മിക സംഭവം വിവരിച്ച പാര്‍ഥസാരഥി മൈന്‍ഡ്ട്രീയുടെ വളര്‍ച്ചയില് സങ്കല്‍പശക്തി എങ്ങനെയാണു സുപ്രധാന പങ്ക് വഹിച്ചത് എന്ന് വിശദീകരിച്ചു.\n'ജീവനക്കാരില് ഒരാള് ഉദ്യോഗം രാജിവെക്കുന്നതായി മാനേജരിനോട് പറഞ്ഞു. ഐ.ബി.എംമോ, മൈക്രോസോഫ്‌റ്റോ പോലെ പ്രശസ്തമല്ലാത്ത മൈന്‍ഡ്ട്രീയില് തുടരുന്നതില് ഭാര്യാപിതാവ്\nആശങ്ക അറിയിച്ചതാണ് രാജികാരണമായി അദ്ദേഹം മാനേജറോട് പറഞ്ഞത്. ജീവനക്കാരനെ കൈയോഴിയുന്നതിന് പകരം ആ മാനേജര് ജീവിതത്തിന്റെ വൃത്തം എന്ന് പേരില് തൊഴിലാളികളുടെ കുടുംബങ്ങള്‍ക്ക് സ്ഥാപനത്തില് ഉള്ള സ്ഥാനത്തെ പറ്റിയും എന്താണ് അവര് ചെയ്യുന്നത് എന്നും മനസിലാക്കാനുള്ള ലേഖനങ്ങള് ഉള്‍കൊള്ളിച്ച് മാസിക ആരംഭിച്ചു. ഈ നീക്കം വന് വിജയം നേടി. താമസിയാതെ മറ്റ് ഭാഷകളിലും ഇത് പ്രസിദ്ധീകരിച്ചു,' അദ്ദേഹം അനുസ്മരിച്ചു.\nകമ്പനി ഒന്നടങ്കമാണ് മുല്യങ്ങള് വളര്‍ത്തിയെടുത്തത്. ജീവനക്കാരെ മൈന്‍ഡ്ട്രീ മൈന്‍ഡ്‌സ് എന്നാണ് അഭിസംബോധന ചെയ്യുന്നത്. കാരണം വിഭവമായി മാത്രം അവരെ കാണുമ്പോള് ജീവനക്കാര്‍ക്ക് സ്ഥാപനം വളര്‍ത്തിയെടുക്കുന്നതില് താത്പര്യം കുറയ്ക്കും. ജനങ്ങളുടെ സംവിധാനമായാണ് എച്ച് ആറിനെ കാണുന്നത്. എല്ലാ മനസുകളുടെയും കൂട്ടായ്മയയാണ് ചര്‍ച്ചകള്. ഓരോ ജോലിയും അടിയന്തര ദൗത്യമായിയാണ് മൈന്‍ഡ്ട്രീ ടീം കണക്കാക്കുന്നത്. കൂടാതെ അപൂര്‍വ കേന്ദ്രങ്ങളില് നിന്ന് പോലും പഠിക്കാനുള്ള ത്വരയാണ് ഈ സ്ഥാപനത്തിന്റെ വിജയരഹസ്യം.\nഉദാഹരണത്തിന് ഒരാളുടെ ജീവന് രക്ഷിക്കുന്നതിലും ഉപരിയായി വേറൊരു ദൗത്യമില്ലെന്നു വിശ്വസിക്കുന്ന മൈന്‍ഡ്ട്രീ മാനേജ്‌മെന്റ് പ്രശസ്ത ഹൃദ്‌രോഗ വിദഗ്ദ്ധനായ ഡോ ദേവി ഷെട്ടിയെ പോലെയുള്ള ഡോക്ടര്‍മാരെ എക്‌സിക്യൂട്ടീവ് ബോര്‍ഡ് ചര്‍ച്ചകളിലേക്ക് ക്ഷണിച്ച് പുതിയ കാര്യങ്ങള് പഠിക്കാന് ഓരോ ദിവസവും ശ്രമിക്കുന്നു.\nജീവിതത്തിലെ ചില നിസാര കാര്യങ്ങളാണ് വിജയത്തിലേക്ക് നിങ്ങളെ നയിക്കുന്നത്, പണം മാത്രമല്ല പാര്‍ഥസാരഥി യുവാക്കളെ ഉപദേശിക്കുന്നു. ഒരു സ്ഥാപനത്തിന്റെ വളര്‍ച്ചക്ക് വ്യവസായിയായി അദ്ദേഹം കുറച്ചു ആദര്‍ശങ്ങള് നിഷ്‌കര്‍ഷിക്കുന്നു. സാധാരണ വ്യക്തികളെ അസാധാരണ ഫലങ്ങള് സൃഷ്ടിക്കാന് ഇത് പ്രാപ്തമാക്കുന്നു. ഒരു മാരത്തോണ് ഓട്ടക്കാരനായിരിക്കണമെന്നാണ് വളര്‍ന്നു വരുന്ന സ്റ്റാര്‍ട്ട് അപ്പുകള്‍ക്കും വ്യവസായികള്‍ക്കും\nഒരു മാരത്തോണ് ഓട്ടം പോലെ സുസ്ഥിരമായ ബിസിനസ് കെട്ടിപടുക്കുമ്പോള് ജീവിതത്തിന്റെ വിവിധ ഘട്ടങ്ങളില് വേദന അനുഭവപ്പെടാം, പക്ഷെ അതിനെ മറികടന്നു മുന്നോട്ടു പോയാല് മാത്രമേ വിജയപഥത്തില് എത്താന് സാധിക്കൂ എന്ന് അദേഹം ചൂണ്ടികാട്ടുന്നു.


ലെബനനില് വിവാഹ ഘോഷയാത്രക്കിടെ വരന്റെ കാര് പെട്രോള് തീര്‍ന്ന് നടു റോഡില്; ഏറ്റെടുത്ത് സോഷ്യല് മീഡിയ\n2021-05-26 08:29:04 pm IST\nബെയ്‌റൂട്ട്: രാജ്യത്ത് വിവാഹ ഘോഷയാത്രക്കിടെ വരന്റെ കാര് പെട്രോള് തീര്‍ന്ന് നടുറോഡില് നിന്നത് സമൂഹ മാധ്യമങ്ങളില് ചിത്രങ്ങള് അടക്കം ശ്രദ്ധ നേടി. വരന് തന്റെ കാറില് വിവാഹ വസ്ത്രത്തില് ഇന്ധനം നിരക്കുന്ന ചിത്രങ്ങളാണ് കഴിഞ്ഞ ദിവസം മുതല് സമൂഹ മാധ്യമങ്ങളില് ശ്രദ്ധ നേടികൊണ്ടിരിക്കുന്നത്.\nലെബനനിലെ ടെല് അബ്ബാസ് നഗരത്തിലെ അക്കാര് പ്രവിശ്യയിലാണ് സംഭവം. 'ഒരു വിജയകരമായ ദാമ്പത്യത്തിന്റെ തുടക്കമെന്ന്' ചിലര് ചിത്രത്തെ കുറിച്ചു കമണ്ട് ചെയ്തു. അതേസമയം, രൂക്ഷമായ സാമ്പത്തിക പ്രതിസന്ധിയാണ് ലെബനന് നേരിട്ട് കൊണ്ടിരിക്കുന്നത് എന്ന് രാജ്യാന്തര മാധ്യമങ്ങള് വിലയിരുത്തിയിരുന്നു.


POCSO| ഒമ്പത് വയസ്സുകാരനെ ലൈംഗികമായി പീഡിപ്പിച്ച കേസ്; ഓട്ടോഡ്രൈവർക്ക് 20 വർഷം കഠിന തടവ്| kerala Man sentenced to 20-year jail for sexually abusing minor boy – News18 Malayalam\nPOCSO| ഒമ്പത് വയസ്സുകാരനെ ലൈംഗികമായി പീഡിപ്പിച്ച കേസ്; ഓട്ടോഡ്രൈവർക്ക് 20 വർഷം കഠിന തടവ്\nകാലടി മരുതൂർക്കടവ് സ്വദേശി ജയകുമാറിനെയാണ് 20 വർഷം കഠിന തടവിനും അമ്പതിനായിരം രൂപ പിഴയ്ക്കും ശിക്ഷ വിധിച്ചത്\nതിരുവനന്തപുരം: ഒമ്പത് വയസ്സുകാരനെ പീഡിപ്പിച്ച കേസിൽ പ്രതിക്ക് 20 വർഷം കഠിന തടവ്. കാലടി മരുതൂർക്കടവ് സ്വദേശി ജയകുമാറി(53)നെയാണ് 20 വർഷം കഠിന തടവിനും അമ്പതിനായിരം രൂപ പിഴയ്ക്കും തിരുവനന്തപുരം അതിവേഗ സ്പെഷ്യൽ കോടതി ശിക്ഷിച്ചത്. പിഴ അടച്ചില്ലെങ്കിൽ ആറു മാസം കൂടി തടവ് അനുഭവിക്കണമെന്നും ജഡ്ജി ആർ.ജയകൃഷ്ണൻ വിധിയിൽ വ്യക്തമാക്കി.\n2019 ജൂൺ 27 വൈകിട്ട് ആറോടെയാണ് കേസിനാസ്പദമായ സംഭവം നടന്നത്. ഓട്ടോ ഡ്രൈവറായ പ്രതിയുടെ വീടിന്റെ മുകളിലത്തെ നിലയിലാണ് കുട്ടിയും കുടുംബവും വാടകയ്ക്ക് താമസിച്ചിരുന്നത്. ട്യൂഷൻ കഴിഞ്ഞ് വന്ന മൂന്നാം ക്ലാസുകാരനായ കുട്ടിയെ പ്രതി തന്റെ വീട്ടിനുള്ളിലേക്ക് വിളിച്ചു കൊണ്ടുപോയി. പ്രതി കുട്ടിയെ തന്റെ മടിയിൽ പിടിച്ചിരുത്തിയതിന് ശേഷം ലൈംഗികമായി പീഡിപ്പിച്ചു എന്നാണ് പരാതി.\nപീഡനത്തിൽ ഭയന്ന കുട്ടി പ്രതിയെ തള്ളി മാറ്റിയതിന് ശേഷം വീട്ടിലേക്ക് ഓടി. ഈ സമയം പ്രതി കുട്ടിയെ ബലമായി തടഞ്ഞ് വയ്ക്കുകയും ആരോടും പറയരുതെന്ന് ഭീഷണിപ്പെടുത്തുകയും ചെയ്തു.\nകുട്ടിയുടെ അച്ഛൻ വിദേശത്തായിരുന്ന സമയത്താണ് പീഡനം നടന്നത്. പ്രതിയെ ഭയന്ന് കുട്ടി അമ്മയോടും വിവരം പറഞ്ഞില്ല. ഒരാഴ്ച കഴിഞ്ഞ് വീട്ടുകാർ പുറത്തു പോകാൻ സമയം കുട്ടിയെ പ്രതിയുടെ വീട്ടിൽ നിൽക്കാൻ നിർബന്ധിച്ചു. അതു കേട്ടു കുട്ടി കരയുകയും വീട്ടുകാർ കാരണം ചോദിക്കുകയുമായിരുന്നു. തുടർന്നാണ് പീഡന വിവരം പുറത്ത് അറിഞ്ഞത്.\nപ്രതി വീട്ടുടമ ആയതിനാൽ പരാതി കൊടുക്കാൻ വീട്ടുകാർ ഭയന്നിരുന്നു. മറ്റൊരു വീട്ടിലേക്ക് മാറിയതിന് ശേഷമാണ് ഫോർട്ട് പൊലീസിൽ പരാതി നൽകിയത്. പ്രതി മറ്റൊരു കുട്ടിയെ പീഡിപ്പിച്ചതായും പരാതിയുണ്ട്.\nപ്രോസിക്യൂഷന് വേണ്ടി സ്പെഷ്യൽ പബ്ലിക്ക് പ്രോസിക്യൂട്ടർ ആർ.എസ്.വിജയ് മോഹൻ ഹാജരായി. പ്രതി നൽകുന്ന നഷ്ടപരിഹാരത്തിന് പുറമേ സർക്കാരും നഷ്ടപരിഹാരം നൽകണമെന്നും വിധിയിലുണ്ട്. ഫോർട്ട് എസ് ഐയായിരുന്ന എം.കെ.പ്രമോജാണ് കേസ് അന്വേഷിച്ചത്. 10 സാക്ഷികളേയും പന്ത്രണ്ട് രേഖകളും പ്രോസിക്യൂഷൻ ഹാജരാക്കി.\nFirst published: February 11, 2022, 18:21 IST\nchild abusecrimepocso case


ഇത്തിരിവെട്ടം: 3. കൂടൊരുക്കം.\nഭാഗം : മൂന്ന്.\nഈര്‍പ്പം കാരണം അടുപ്പില് ഒതുക്കിവെച്ച ചുള്ളല് പുകയുന്നേ ഉള്ളൂ. ഉണങ്ങിയ കൊതുമ്പിന്റെ ചീന്ത് കൊണ്ട് അടുപ്പിനകം ഇളക്കി, ഉയരുന്ന പുക വകവെക്കാതെ ഊതിത്തുടങ്ങിയപ്പോള് കൊതുമ്പ് കത്തിത്തുടങ്ങി. അടുപ്പിന്‍കണ്ണിയില് (അടുപ്പിന് തിണ്ണ) ഇപ്പോഴും ഇറ്റുന്ന വെള്ളത്തുള്ളികള്‍ക്ക് വേണ്ടി മണ്‍ചട്ടി ഒന്ന് കൂടി നീക്കിവെച്ചു. പെയ്തൊഴിയാത്ത മഴയില് അകം മുഴുവന് നനഞ്ഞിരിക്കുന്നു. ഒരാഴ്ച മുമ്പ് തേച്ചെടുത്ത നിലവും ചുമരും ഒറ്റദിവസം കൊണ്ട് പഴകി. പാടത്തെ പണിയുടെ തിരക്കിനിടയില് ‘ഇപ്പോള് തേക്കാന് നിക്കണ്ട‘ എന്ന് ബാപ്പ പലവട്ടം പറഞ്ഞതാണ്.\nആയിശ്ശാത്താന്റെ കൂടെ പോയി കൊഴിച്ചെടുത്ത കല്‍പ്പൂഴിയില് കുറച്ച് ബാക്കിയുണ്ടായിരുന്നു. അവര് പോകാന് ഇറങ്ങിയപ്പോള് പതിവ് തെറ്റിച്ചില്ല “ആമിന്വോ... ഇന്ന് എതോ പൂരം ആയതോണ്ട് കല്ല് വെട്ട് കാര് ആരും ഇല്ല്യാന്ന് കേട്ടു... ഇജ്ജ് കല്‍പ്പൂയി കൊയിക്കാന് പോരണോ വട്ടപ്പറമ്പ്ക്ക്...” വട്ടപ്പറമ്പിലെ കല്‍പ്പൂഴിക്ക് നല്ല ചുവപ്പ് നിറമാണ്. വെട്ടിവെച്ച ചെങ്കല്ലുകള്‍ക്കിടയില് നിന്ന് ചരല് വാരി, ഇഴയകലമുള്ള പഴയ തോര്‍ത്തിലൂടെ കൊഴിച്ചെടുക്കണം. ഒരു ദിവസത്തെ മെനക്കേടുള്ള പണിയാണ്, എന്നാലും മക്കളെ വീടേല്‍പ്പിച്ച് കുട്ടയുമെടുത്ത് അവരോടോപ്പം കൂടി. തിരിച്ചെത്തിയപ്പോള് ഉച്ചതിരിഞ്ഞിരുന്നു.\nതാഴത്തീലെ പൂളമരത്തിന്റെ തോലും ഇലയും ഇടിച്ച് കൊഴുപ്പാക്കി അതില് കല്‍പ്പൂഴി കലക്കി അകവും പുറവും ചുമരുകള് തേച്ച് തീര്‍ത്തു. കയ്യെടുക്കും മുമ്പ് ചുമരില് എഴുതാന് വന്ന അബുവിന് ഈര്‍ക്കില് കൊണ്ട് ഒന്ന് കിട്ടുകയും ചെയ്തു. പിറ്റേന്ന് ഉണങ്ങിയ ചകിരിയും കവുങ്ങിന് പട്ടയും കരിച്ച്, കൊഴുപ്പ് കൂട്ടി ഇടിച്ചെടുത്തപ്പോഴേക്ക് ഉച്ചതിരിഞ്ഞിരുന്നു. അകം തേച്ച് ഒഴിഞ്ഞപ്പോഴേക്ക് മഗ് രിബ് ബാങ്കും കൊടുത്തു. പുറത്തെ ചുമര് പിറ്റേന്നാണ് മുഴുവനാക്കിയത്.\nപുര കെട്ടിമേഞ്ഞ് കഴിഞ്ഞ് ആദ്യമായാണ് ഇത്രയും വലിയ മഴ പെയ്യുന്നത്. അല്ലെങ്കിലും പുതുമഴക്ക് ഒരു ചോര്‍ച്ച പതിവുള്ളതാണ്. ഏതായാലും കുറച്ച് കഴിഞ്ഞ് കൊട്ടപ്പാള (ഉണങ്ങിയ പാള) മുറിച്ച് ചോര്‍ച്ചയടക്കണം. പുര നില്‍ക്കുന്ന തോട്ടത്തില് തെങ്ങുകള് അധികം ഇല്ല. പിന്നെ വടക്കേ വളപ്പില് നിന്നാണ് കുറച്ച് ഓല ബാക്കിയായി കിട്ടുക. മേയാന് അത് മതിയാവുകയുമില്ല. ഇപ്രാവശ്യവും പീടികത്തോടീന്ന് നൂറ് മടല് ഓലകൂടി വാങ്ങേണ്ടി വന്നു. വൈകീട്ട് വെള്ളം കുടഞ്ഞിട്ട് പിറ്റേന്ന് വെയില് മൂക്കുമ്പോഴേക്ക് പത്ത് മടല് മൊടഞ്ഞിടും. എന്നിട്ടും തികയാത്ത സ്ഥലത്തേക്ക് പഴയ ഓലയില് കേടുപാട് പറ്റാത്തവ മാറ്റിവെച്ചു. മേയാനായി വേനലില് തന്നെ അഞ്ചൂറ് കന്ന് പുല്ല് അവറാന് കാക്കാന്റെ പറമ്പില് നിന്ന് പറിച്ചിരുന്നു.\nഎല്ലാം ശരിയാക്കി വച്ചിട്ടും പുരക്കെട്ടാന് കിട്ടിണ്ണിയെ ഓല് (ഭര്‍ത്താവിനെ കുറിച്ച് പറയുമ്പോള് സ്ത്രീകള് ബഹുമാനത്തോടെ ഉപയോഗിക്കാറുള്ള പദം. അവര് എന്നതിന്റെ മലബാര് രീതി) പലവട്ടം തിരഞ്ഞ് പോയ ശേഷമാണ് പച്ചോല വെട്ടാന് പറഞ്ഞത്. അന്ന് തന്നെ കറപ്പനെ കൊണ്ട് മൂന്ന് ഓല വെട്ടിച്ചു. രാവിലെ ചമ്മല് കത്തിച്ച് വാട്ടിയെടുത്ത ഓലക്കൊടി അറ്റം കൂര്‍പ്പിച്ച് മുറിച്ചെടുത്ത് കെട്ടാക്കി തീര്‍ന്നപ്പോഴേക്കും കിട്ടുണ്ണി എത്തിയിരുന്നു. വന്നപാട് പഴയ ഓലയും പുല്ലും പോളിച്ചെടുക്കാന് വേണ്ടി പുരപ്പുറത്ത് കേറി. അത് തീര്‍ത്ത് താഴെ ഇറങ്ങിയപ്പോള് കഞ്ഞിയും കൂട്ടാനും തയ്യാറായിരുന്നു. പിന്നെ കെട്ടി ഉറപ്പിക്കാന് തയ്യാറാക്കിയ പച്ചോലക്കൊടി കെട്ടുമായി വീണ്ടും കയറി. ഓല കെട്ടി, പുല്ല് മേഞ്ഞ്, അത് പറന്ന് പോവാതിരിക്കാന് വാറ് കോല് വെക്കുമ്പോഴാണ് മഗ് രിബ് ബാങ്ക് കൊടുത്തത്.\n“ആമിന്വോ... “ ബാപ്പ വിളിക്കുന്നുണ്ട്.\n“കഞ്ഞി ആയിലെടീ ... ഖാദറ് പാടത്ത്ന്ന് വാന്നിട്ട്ണ്ട്.” ബാപ്പാന്റെ ശബ്ദമാണ്.\n“ഇപ്പോ ആവും... നോക്കട്ടേ...”\n“ഇഞ്ഞ് ഇന്ന് പാട്ത്ത് പോവാന് പറ്റൂല്ല. മയ മാറുംന്ന് തോന്ന്ണ് ല്യാ..” ഓല് ബാപ്പാനോട് വിശദീകരിച്ച് തുടങ്ങി. തള്ള കയ്‌ല് കൊണ്ട് കഞ്ഞിപ്പാത്രം ഒന്നിളക്കി വേവ് നോക്കി. ഒന്നുകൂടെ തളക്കേണ്ടി വരും. റേഷന് പീട്യേലെ അരിയാണ്. ഉരി അരിയിട്ടാല് എല്ലാവര്‍ക്കും വയര് നിറയില്ലങ്കിലും കഷ്ടിച്ച് വിശപ്പടങ്ങും. തല്‍കാലം ചക്കകുരുവും താളും കൊണ്ട് കൂട്ടാനുണ്ടാക്കാം... അരിവാളുമെടുത്ത് തോട്ടത്തിലേക്കിറങ്ങി.\nചേമ്പിന് തണ്ട് മുറച്ചെടുക്കുമ്പോഴാണ് പഴുത്ത ചേമ്പിന് കുല കാണുന്നത്. സൈനൂന്റെ പ്രായത്തില് വല്യ ഇഷ്ടായിരുന്നു. നല്ലോണം പഴുത്തിട്ടില്ലെങ്കില് ചൊറിയും. കുട്ടിക്കാലത്ത് പനച്ചത്തി ഇലയും പുളിയും ആയിരുന്നു ഏറ്റവും ഇഷ്ടം. പെരീന്ന് (വീട്ടില് നിന്ന്) ഉമ്മകാണാതെ പൊടിയണ്ണി ഇലയില് പൊതിഞ്ഞെടുക്കുന്ന ഉപ്പും കൂട്ടി പനച്ചത്തി ഇല പലവട്ടം തിന്നിട്ടുണ്ട്. മാങ്ങയണ്ടി മുട്ടിപ്പൊളിച്ചത് എപ്പോഴും കോന്തല കെട്ടില് ഉണ്ടാവും. പഴുത്ത ചേമ്പിന് കുല മുറിച്ചെടുക്കുമ്പോഴാണ് സൈനു ഓടിവന്നത്.\n“ഓത്ത് പള്ളി വിടാന് നേരം ആയിട്ടില്ലല്ലോ... പിന്നെന്താന്ന്.” എന്റെ ചോദ്യത്തിന് കഥകളൊക്കെ അവള് പറഞ്ഞു. വെളുത്ത കൈകളില് ചുവന്ന് തിണര്‍ത്ത് കിടക്കുന്നു. “ സാരല്യാ... ഞാന് വന്നിട്ട് വെളിച്ചണ്ണ പെരട്ടിത്തരാം... ഇപ്പോ വല്ലിപ്പാന്റെ അട്ത്ത്ക്ക് പെയ്ക്കോ...” അവള് ഓടിപ്പോയി. ഓത്ത്പള്ളിയിലിരുന്ന് സ്വപ്നം കണ്ടിരുന്ന എന്റെ സ്വഭാവം തന്നെയാണ് സൈനൂന്. അവളുടെ പ്രായത്തില് നന്നയി അടി കൊണ്ടിട്ടുമുണ്ട്. ഒരിക്കല് മോഷ്ടിച്ചതിനായിരുന്നു. ജീവിതത്തിലെ ആദ്യത്തെയും അവസാനത്തെയും ഒരു മോഷണം.\nവല്യാത്ത കല്യാണം കഴിഞ്ഞ് കുറച്ച് ദിവസം പെരീല് നില്‍ക്കാന് വന്നതായിരുന്നു. വെറുതെ അകത്ത് നടക്കുന്നതിനിടയിലാണ് അവരുടെ തുണിം കുപ്പായവും കെട്ടിവെച്ച നീലം മുക്കിയ തോര്‍ത്ത് കണ്ണില് പെട്ടത്. അതിന്റെ അടുത്ത് ചെന്നാല് എപ്പോഴും നല്ല മണമാണ്. ചെമ്പകപ്പൂവ് ചിലരൊക്കെ തുണിക്കെട്ടില് വെക്കാറുണ്ടെത്രെ. ഞാനാണെങ്കില് അന്നേവരെ അത്.കണ്ടിട്ടുമുണ്ടയിരുന്നില്ല. തോര്‍ത്തുകെട്ട് പത്തായത്തിന്റെ മൂലയിലേക്ക് നീക്കിവെച്ച് പതുക്കെ അഴിച്ചു, നല്ല മണം, ഒതുക്കി വെച്ചിരുന്ന കറുത്ത സൂപ്പുകളും (കറുത്ത മുണ്ട്) വെള്ളകുപ്പായവും രണ്ട് തോര്‍ത്തും എടുത്ത് പുറത്ത് വെച്ചു. അതിനിടയിലാണ് ആ ചെറിയ കുപ്പി താഴെ വിണത്. പതുക്കെ എടുത്ത് മുക്കിനോട് അടുപ്പിച്ചപ്പോള് നല്ല മണം.\nപിന്നെ അലോചിച്ചില്ല, കുപ്പിയുടെ ക്വാര്‍ക്ക് കടിച്ചൂരി കൈകളില് മാറി മാറി പുരട്ടി... കൈയ്ക്ക് നല്ല മണം. തോര്‍ത്ത് ഒതുക്കി വെച്ച് പുറത്തിറങ്ങി... ഉമ്മ ചോദിക്കുന്നത് കേട്ടൂ.,... “ന്താ പാത്ത്മ്വോ ഒരു മണം... താത്തയോടാണ്...” അതോടെ ഒരു കാര്യം മനസ്സിലായി... ഞാന് നടക്കുന്ന സ്ഥലത്തൊക്കെ മണവുമുണ്ട്. പതുക്കെ വെള്ളമൊഴുകുന്ന ഇടവഴിയിലേക്ക് ഇറങ്ങി കൈ കഴുകി, പലവട്ടം കഴുകിയിട്ടും മണം പോവാതെ നില്‍ക്കുന്നു... കൈകള് ചുവക്കുവോളം കല്ലില് ഉരസിക്കഴുകി, ഒന്ന് കൂടി മൂക്കത്ത് വെച്ചു നോക്കി, മുഴുവന് പോയിട്ടില്ലായിരുന്നു. വീട്ടില് പെട്ടന്ന് പരന്ന മണത്തിന്റെ രഹസ്യം ഞാന് ചെന്നതോടെ പൊളിഞ്ഞു. ഒന്നും പറയാതെ ഉമ്മ അകത്തേക്ക് പോയി. തിരിച്ച് വരുമ്പോള് കൈയ്യില് അലച്ചില് (തേങ്ങയുടെ ഞെട്ടി) ഉണ്ടായിരുന്നു... രണ്ട് കൈകളും കൂട്ടിപ്പിടിച്ച് അടിയ്ക്കുമ്പോള് “ആരാടീ അന്നെ കക്കാന് പഠിപ്പിച്ചത്...” എന്ന് ആവര്‍ത്തിക്കുന്നുണ്ടായിരുന്നു. അതിന് ശേഷം ഇന്നേവരെ ഒന്നും കട്ടെടുക്കാന് തോന്നിയിട്ടില്ല.\nമുറിച്ച താളും ചേമ്പും കുറച്ച് പൂളത്തൊലിയും (കപ്പത്തൊലി) കൂട്ടി അടുപ്പത്തിട്ടു... വെന്ത കഞ്ഞിക്കലം അടുപ്പത്ത് നിന്നിറക്കുമ്പോള് സൈനൂനെ വിളിച്ച് നോക്കി.\nഅവര് അടുത്തില്ലാതായാല് നീട്ടി വിളിക്കുന്നത് ഒരു ശീലമായിരിക്കുന്നു. ഒരിക്കല് ഒന്ന് നഷ്ടപ്പെട്ടു എന്ന് കരുതിയതാണ്. ഇത് പോലെ ഒരു മഴക്കാലം. മഴതോര്‍ന്നിട്ടുണ്ട്... ബാപ്പയും ഓലും ചന്തക്ക് പോയിരുന്നു. സൈനുവും കദീശുവും കൂടി കളിക്കാന് ഇറങ്ങി. മഴയായത് കൊണ്ട് ചീന്തിയ ഓലമടല് അടുപ്പിന് മുകളില് അട്ടിയിടുമ്പോഴാണ് അവളെ വിളിച്ച് നോക്കിയത്. മറുപടി ഇല്ലാതായപ്പോള് അന്വേഷിച്ചിറങ്ങി. പീടികത്തൊടീലെ കുളത്തിന്റെ കരയില് കദീശു കരഞ്ഞോണ്ട് നില്‍പ്പുണ്ട്. ഓടിച്ചെന്നപ്പോള് നിറഞ്ഞ കുളത്തിലേക്ക് കൈചൂണ്ടി . കൂടുതല് ആലോചിക്കാനുണ്ടായിരുന്നില്ല... മുണ്ട് തലയില് ചുറ്റിക്കെട്ടുമ്പോള് കൂടെ ഓടിവന്ന ആയിശാത്ത പറഞ്ഞു “മോളെ ആണുങ്ങളെ ആരെങ്കിലും വിളിച്ചോ... ഇജ്ജ് ചാടല്ലേ... നെലല്ല്യാത്ത ആഴണ്ട് ട്ടാ...” “ആയിശാത്ത ന്റെ കുട്ടി...” അത്രയും പറഞ്ഞപ്പോഴേക്കും കണ്ണ് നിറഞ്ഞിരുന്നു. “പടച്ചോനെ... ന്റെ കുട്ടിനെ കാത്തോണേ...” എന്ന് കരഞ്ഞതും വെള്ളത്തിലേക്ക് ചാടിയതും ഇന്നും ഓര്‍ക്കുമ്പോള് കോരിത്തരിക്കും. പലവട്ടം മുങ്ങിയപ്പോഴാണ് കുളത്തിലേക്ക് വെട്ടിയിറക്കിയ പടിയില് കമിഴ്ന്ന് കിടക്കുന്ന സൈനൂന്റെ മുടിയില് കൈ തടഞ്ഞത്... വലിച്ച് കരക്കെത്തിച്ചപ്പോള് വാടിയ ചേമ്പില പോലെ.\nമറ്റൊന്നും നോക്കാതെ അവളേയും തോളിലിട്ട് വീട്ടിലെത്തിയപ്പോഴേക്കും ആ‍ള് കൂടിയിരുന്നു. ആരോ ഒരാള് കൈയില് നിന്ന് കുട്ടിയെ വാങ്ങി... പടാപൊറത്ത് കിടത്തി രണ്ട് കൈകളും പതുക്കെ കുലുക്കിയപ്പോള് വായയില് നിന്ന് വെള്ളം പുറത്തേക്ക് ഒലിച്ചു. കണ്‍പോളകള് ഉയര്‍ത്തി നോക്കിയപ്പോള് അകത്ത് വെള്ള മാത്രം. അവളേയും തോളിലിട്ട് ആദ്യം ഓടിയത് അസ്സന് ഉസ്താദിന്റെ വീട്ടിലേക്കായിരുന്നു... നാട് മുഴുവന് കൂടെ ഉണ്ടെന്ന് തോന്നി. അദ്ദേഹം അവളുടെ കൈ കാലുകള് തിരുമ്മിച്ചൂടാക്കാന് പറഞ്ഞു.. ശ്വാസംണ്ട് പേടിക്കണ്ട... ഗുളിക കലക്കി പതുക്കെ വായില് ഒഴിച്ച് കൊടുത്തു... പിന്നെ ഉരലില് കമിഴ്ത്തിക്കിടത്തി വയറില് നിറഞ്ഞിരുന്ന വെള്ളം പുറത്തെത്തിച്ചു... എല്ലാം ചെയ്തിട്ടും നേരെമേറെ കഴിഞ്ഞാണ് അവള് കണ്ണ് തുറന്നത്. ഇപ്പോഴും വിളിപ്പുറത്ത് അവളില്ലങ്കില് മനസ്സില് ഒരു ആന്തലാണ്.\n“ആമിനൂ കഞ്ഞി ആയില്ല്യേ...”\nചൂട് കഞ്ഞി ഉപ്പ് ചേര്‍ത്ത് ചെറിയ മണ്‍പാത്രത്തില് ഒഴിച്ചു... കാലിളകിയ കൈലുകള് ഒന്ന് കൂടി അടുപ്പിന്റെ വീതനിയില് മേടി ഉറപ്പിച്ച് പാത്രത്തിലിട്ടു... വാരാന്തയില് കൊണ്ട് വെച്ചു. ബാപ്പയേയും ഓലേയും വിളിച്ചു. കഞ്ഞി കുടിക്കുമ്പോള് ബാപ്പ പറയുന്നു “ഖാദ്‌റേ ഇജ്ജ് കുഞ്ഞാമ്മൂന്റെ പെരീക്ക് ഒന്നും പോയില്ലേ... അവ്ടെ നമ്മളൊക്കെ അല്ലേ സഹായിക്കണ്ടത്.\n“കഞ്ഞി കുടിച്ചിട്ട് ഒന്ന് എറങ്ങി നോക്കട്ടേ...“ എന്ന് മറുപടിയും കേട്ടു.\nതൊപ്പിക്കൊട എടുക്കുമ്പോള് വിളിച്ചു... “ ഇന്ന് ആ കുഞ്ഞാമ്മുന്റെ പെര വരെ പോട്ടേ...രണ്ടീസം കയിഞ്ഞാ കല്യാണല്ലേ അവ്ടെ... കൊറേ പണിണ്ടാവും. ഇന്നേതായാലും പാടത്ത്ക്ക് എറങ്ങാം പറ്റുംന്ന് തോന്ന്ണ് ല്യാ...”\n“ഇങ്ങള് പോണ്ണ്ടങ്കി ഞാനും പോരാം. അരീലെ കല്ല് പെറ്ക്കാനും നെലം തേക്കാനും ആയിട്ട് കൊറേ പണികാണും... ഇഞ്ഞ് കല്യാണം കയിയ്ണ് വരെ എത്ര ആള്ണ്ടായാലും മതിവൂല്ല...”\n“ഇന്നാ ഞാനും പോരും...” സൈനു അടുക്കളയിലെത്തി.\n“ഞാനും..” അബ്ദു കൂടെ തന്നെ ഉണ്ട്.\n“അപ്പോ വല്യാപ്പാന്റെ അട്ത്ത് ആരാ...“\n“അയ്‌ന് ബാപ്പ തായത്ത്ക്ക് എറങ്ങി... ന്നാ ബേം കഞ്ഞി കുടിച്ച് ഇജ്ജ് ഓളേം കൂട്ടി എറങ്ങ്...”\nവരാന്തയില് നിന്നെടുത്ത കഞ്ഞി പാത്രത്തിലേക്ക് രണ്ട് കൈല് കഞ്ഞികൂടി കോരിയൊഴിച്ച് വലിച്ച് കുടിച്ച് വാതില് ചാരി കൂടെ ഇറങ്ങി.\nPosted by Rasheed Chalil at 2:00 PM\nമൂന്നാം ഭാഗം, കുരുവി കൂടൊരുക്കുന്നു.\nകുരുവി കൂടൊരുക്കും പോലെ തന്നെയല്ലെ വീടെരുക്കുന്നതും.. ചെമ്മണ്ണ് വെച്ച് മെഴുകുന്നത് ഞാനും കണ്ടിട്ടുണ്ട്.. പക്ഷെ അത് എങ്ങിനെ ഉണ്ടാക്കുന്നെന്ന് അറിയില്ലാരുന്നു\nഅപ്പോള് കഥ തുടരട്ടെ.. :)\nമണ്ണ് കൊണ്ട് കട്ടയുണ്ടാ‍ക്കീ ഓലമേഞ്ഞ് ചാണകം കൊണ്ട് നിലം മെഴുകി വീടൊരുക്കുന്നത് വായനയൂടെയെങ്കിലും പുതിയ തലമുറ അറിയട്ടെ.\nരണ്ടും മൂന്നും ഭാഗങ്ങള് ഒന്നിച്ച് വായിച്ചു,നേരില് കാണുന്ന പോലെ.ചോദിക്കാതേയും പറയാതെയും പരസ്പരം സഹായിച്ചിരുന്ന നാട്ടിന്‍പുറകാഴ്ചകള് :)\nഓലപ്പുരയുടെ നിലം മെഴുകാന് വേണ്ടി കളിമണ്ണെടുക്കാന് അടുത്തുള്ള പാടത്തേക്ക് നിലാവുള്ള രാത്രികളില് പോയിരുന്ന കാലം ഓര്‍മ്മയിലുണര്‍ന്നു.\nഅപ്പൊ ഒരു കല്യാണൊക്കെ വരികയല്ലേ. കൂടുതല് ആലോചിച്ചിരിക്കാതെ കാര്യങ്ങള് ഉഷാറാവട്ടെ ഇത്തിരീ.\nകൊള്ളാട്ടോ .. ആശംസകള്...\nചായ ഉണ്ടാക്കാനുപയോഗിച്ച തേയിലപ്പൊടി പ്രത്യേകം ഒരു പാത്രത്തില് സൂക്ഷിച്ച് കുറേ ആയിക്കഴിഞ്ഞാല് ശീമക്കൊന്നയുടെ ഇലയും കൂട്ടി ചേര്‍ത്തരച്ച് മെഴുകുന്ന ഒരു പതിവ് ഞങ്ങളുടെ നാട്ടിന്‍പുറത്തുണ്ടായിരുന്നു. കുഞ്ഞിമാന്റെ (ഉപ്പയുടെ പെങ്ങള്) പറമ്പിലേക്ക് ഇല പറിച്ചെടുക്കാന് പോകുന്ന ഒരു കാലം ഓര്‍മ്മയില് തെളിയുന്നു...\nചാണകം മെഴുകുന്ന കാലം വളരെ ചെറുപ്പത്തിലെ മങ്ങിയ ഓര്‍മ്മകളിലൊന്നാണ്.\nആവശ്യമറിഞ്ഞ് സഹായിക്കാനെത്തുന്ന നാട്ടിന്‍പുറത്തുകാരുടെ നിഷ്ക്കളങ്കത ഇന്ന് മതിലുകള്‍ക്കകത്തേക്ക് ഉള്‍വലിഞ്ഞു പോകുന്നുവോ....\nഇത് മറ്റൊരു ഹിറ്റാകും തീര്‍ച്ച.ഗ്രാമത്തിന്‍റെ ആ നന്മ തെളിയുന്നുണ്ട് എഴുത്തില്.\nസത്യം ഏതോ ഒരനുഭൂതിയിലായിപ്പോയി.\nആ കുഞ്ഞ് സൈനു എന്റെ കൈകളിലാണു കിടന്നിരുന്നതെന്നു തോന്നി പ്പോയി!!!!!!!!!!!!\nഒന്നു രണ്ടു അക്ഷരതെറ്റുകള് കണ്ടോ എന്നൊരു സംശയം,,,\nഅപരന്റെ സന്തോഷവും നോവും\nനാട്ടുമ്പുറ നന്മയുടെ സ്നേഹക്കൊയ്ത്തിന്റെ കഥകള്..!\nഒത്തിരിയൊത്തിരി വര്‍ഷങ്ങള്‍ക്കു പിറകിലേക്ക് ഓര്‍മ്മകളെ കൈപിടിച്ചു കൊണ്ടു പോകുന്ന പോസ്റ്റ്.\nകല്‍പ്പൂഴിയെടുത്തു തേക്കുന്ന രീതി ഞങ്ങളുടെ നാട്ടിലില്ല,മണ്ണു കുഴച്ചു തേച്ചു മരം കൊണ്ടുണ്ടാക്കുന്ന നിലം തല്ലി കൊണ്ട് അടിച്ചു മിനുസപ്പെടുത്തി അതിനു മീതെ ചകിരി കത്തുമ്പോള് വെള്ളമൊഴിച്ചു കരിയാക്കിയെടുത്ത് അതും പശുക്കളുടെ ചാണകവും ചേര്‍ത്തു മെഴുകുന്നതാണു ഞാന് കണ്ടിട്ടുള്ളത്.\nപുര മേയുന്ന കാര്യമാണെങ്കില് ഓല മെടഞ്ഞ് കെട്ടും.\nമഴ മാറി കുളിരു വരുന്ന വൃശ്ചിക മാസത്തില് വിശാലമായ കുന്നിന് പുറങ്ങളില് മുറ്റി വളര്‍ന്നു നില്‍ക്കുന്ന പുല്ല് ഉണങ്ങാന് തുടങ്ങുമ്പോള് നാട്ടിന്‍പുറത്തെ സ്ത്രീകള് കൂട്ടം കൂട്ടമായി അരിവാളുമായിറങ്ങും, മുളിയരിയാന്(മുളി എന്നാണ് ആ പുല്ല് അറിയപ്പെടുന്നത് അതില്‍ത്തന്നെ പട്ടു പോലെ മൃദുലമായവയും ,അല്ലാത്തവയും ഉണ്ടായിരുന്നു. ആദ്യത്തെ വിഭാഗത്തില്‍പ്പെട്ടതിനെ നെയ്മുളി എന്നും വിളിക്കുമായിരുന്നു).ഇങ്ങനെ അരിഞ്ഞെടുക്കുന്ന പുല്ലു വെച്ചാണ് പുര പുതക്കുന്നത്(മേഞ്ഞിരുന്നത്).\nസ്കൂള് പഠനത്തിന്റെ അവസാന കാലങ്ങളില് ചെറിയ തൊഴുത്തൊക്കെ ഞാനും മേഞ്ഞിട്ടുണ്ട്.\nഫ്ലാറ്റ് സംസ്കാരത്തിലേക്ക് ചേക്കേറിക്കൊണ്ടിരിക്കുന്ന നമ്മുടെ കുഞ്ഞുങ്ങള്‍ക്ക് ഇങ്ങനെയെങ്കിലും പൂര്‍വികര് കഴിഞ്ഞു കൂടിയ ആവാസ വ്യവസ്ഥയെയും അന്നു വന്മഴകളായി തിമര്‍ത്തു പെയ്തൂ പരന്നൊഴുകിയ പരസ്പര സ്‌നേഹത്തേയും കുറിച്ചുള്ള അറിവുകള് പകര്‍ത്തി വെച്ചതിനു നന്ദി.വരും തലമുറകളും എന്നും സ്മരിക്കുമാറാകട്ടെ.\nഹെഡ്ഡിങ്ങ് പോലെ, ഒരു പ്രദേശത്തെ ജനതയുടെ കൂടൊരുക്കല് എങ്ങനെയാണെന്ന് അറിയാന് കഴിയുന്നു. ഞങ്ങളുടെ നാട്ടില് ഓല മെടഞ്ഞതൊ വയ്ക്കോലൊ ആണ് പുര മേയാനുപയോഗിക്കുന്നത്. നിലം ചാണകം കൊണ്ടു മെഴുകും അതില് ചിലപ്പോള് ബാറ്ററി തല്ലിപ്പൊട്ടിച്ച് അതിലെ കാര്‍ബണും ചേര്‍ക്കും കറുപ്പ് കൂടുതല് കിട്ടാന്. ചുമരുകള് അധികം ഉണ്ടാകാറില്ല. ഉണ്ടെങ്കില്‍ത്തന്നെ അരഭിത്തിയായിരിക്കും. മണ്‍ചുമരുകള്‍ക്ക് പകരം പലക കൊണ്ട് ചുമരുണ്ടാക്കും. അല്ലെങ്കില് അടക്കാമര വാരിയില് ഓലമഡല് കൊണ്ടുകെട്ടി ചുമരുപോലെയാക്കും.\nഈ പോസ്റ്റ് താരശങ്കര് ബാനര്‍ജിയുടെ ഗണദേവത എന്ന നോവലിനെപ്പോലെയായിത്തീരുമെന്ന് സംശയമില്ല.\nഒന്നു ചോദിക്കട്ടെ ആദ്യ ഭാഗത്ത് പൂളമരത്തൊലി ചുമരുകള് തേയ്ക്കാനുപയോഗിക്കുന്നുവെന്നു പറയുന്നു. പിന്നീട് കറിയുണ്ടാക്കാമ്പോള് പൂളത്തൊലി ചേര്‍ക്കുന്നതായും പറയുന്നു.രണ്ടും രണ്ടല്ലെ? പൂള മരം എന്നു പറയുന്നത് കപ്പ(മരച്ചീനി)ആണെങ്കില് അത് ചുമര് തേയ്ക്കാനുപയോഗിക്കുമൊ?\nഇട്ടിമാളു : നന്ദി, അതെ... കുരുവി കൂടൊരുക്കും പോലെ തന്നെയായിരുന്നു പഴയകാലത്തെ വീടൊരുക്കലും. ഓലപ്പുരയുടെ മേല്‍കൂര മേയുന്ന ദിവസത്തെ ‘പുരകെട്ട് കല്യാണം’ എന്ന് പറഞ്ഞ് കേട്ടിട്ടുണ്ട്. വീട്ടുകാരും അയല്‍കാരും സജീവമായി പങ്കെടുക്കുന്ന ഒരു ചടങ്ങായിരുന്നു വീടൊരുക്കല്.\nമുസാഫിര് ഭായ്... നന്ദി., മണ്‍ചുമരുകളും കരിയോ ചാണകമോ മെഴുകിയ തറയും പൂര്‍ണ്ണമായും അപ്രത്യക്ഷമാവുന്നത് എന്റെ തലമുറയുടെ തുടക്കത്തിലാണ്. കുട്ടിക്കാലത്തെ ഓര്‍മ്മകളാണ് ഇത്തരം വീടുകള്... ഇത് അതിനും ഒരു അമ്പത് വര്‍ഷമെങ്കിലും പിന്നോട്ട് നടക്കാനുള്ള ഒരു ശ്രമവും... വിജയിക്കുമോ എന്നൊന്നും ഉറപ്പില്ല... ശ്രമിക്കാം ല്ലേ..\nവല്യമ്മായി... നന്ദി., നാട്ടിലെ ഓരോ വീട്ടിലെയും ചടങ്ങുകള് നാട്ടുകാരുടെ പൊതുപ്രശ്നം ആയിരുന്നു. പരസ്പരം സഹകരിച്ചേ നില‍നില്‍ക്കാനാവൂ എന്ന തോന്നലില് നിന്നുണ്ടായ നന്മയാവാം... അങ്ങന്നെ പറയാന് കാരണം,ആ തോന്നല് നഷ്ടപ്പെട്ട് തുടങ്ങിയതോടെ ഇത്തരം നന്മകളും കൈമോശം വന്ന് തുടങ്ങി.\nshams : നന്ദി., അത്തരം ഒരു മങ്ങിയ ഓര്‍മ്മയാണ് ഈ കുറിപ്പും.\nസുല് : നന്ദി. നമുക്ക് ശ്രമിക്കാംഷ്ടാ...\nപകല്‍കിനാവ് : നന്ദി.\nശിഹാബ് നന്ദി. ആ പഴയമയിലേക്ക് ഓര്‍മ്മകളിലൂടെ ഒരു തിരിച്ച് നടത്തം, അത്രയേ ഇത് കൊണ്ട് ഉദ്ദേശിക്കുന്നുള്ളൂ... അക്ഷരമായി കിടന്നാല് ഇടയ്കിടെ നമുക്ക് യാത്രചെയ്യാമല്ലോ :)\nയുസുഫ് ഭായ്... നന്ദി. നഷ്ടഗ്രാമത്തിലെ ചില ഓര്‍മ്മകളാണ് ഇത്.\nപ്രതിധ്വനി... നന്ദി. നല്ലവാക്കുകള്‍ക്ക് ഒത്തിരി നന്ദി.\nആര്‍ബി നന്ദി. ഒറ്റയിരുപ്പില് ടൈപ്പുന്നതാണ് മിക്കപോസ്റ്റുകളും. (അല്ലെങ്കില് നടക്കില്ലെന്നത് കൊണ്ട് തന്നെ) അത് കൊണ്ട് വരുന്നതാണ് അക്ഷര പിശാശ്... അറിയിക്കണം... തീര്‍ച്ചയായും തിരുത്താം... അറിയത്തിന് ഒരു സ്പെഷ്യല് താങ്ക്സ്. :)\nമിന്നാമിങ്ങ് : ഒത്തിരി നന്ദി, ആ കഴ്ചകളിലേക്ക് മനസ്സ് കൊണ്ടൊരു മടങ്ങാന് ശ്രമിക്കുന്നു ഈ പോസ്റ്റുകളിലൂടെ...\nപൊതുവാള് : നന്ദി, ഓര്‍മ്മളുമായി ചങ്ങാത്തത്തില് തീര്‍ത്തത് തന്നെയാണ് ഈ പോസ്റ്റ്. എന്റെ ഓര്‍മ്മകളല്ല അധികവും... ഉപ്പയും ഉമ്മയുമൊക്കെ അവരുടെ കുട്ടിക്കാലത്തെ കുറിച്ച് പറയുമ്പോള് കൌതുകത്തോടെ കേട്ടിരിക്കാറുണ്ട്. ആ കേള്‍വിയുടെ ഓര്‍മ്മകളാണ് പോസ്റ്റുകളും...\nകുഞ്ഞന് ഒത്തിരി നന്ദി. ന പിന്നെ പൂള\nരണ്ട് രീതിയില് പ്രയോഗിക്കാറുണ്ട്. നിലം മെഴുകുമ്പോള് കൊഴുപ്പിന് ഉപയോഗിക്കുന്ന ഒരു തരം മരമുണ്ട്. അതിനെ പൂള എന്ന് വിളിക്കാറുണ്ട്. പിന്നെ സാധാരണ മരച്ചീനി(കപ്പ)യും അതേ പേരില് തന്നെ. മെഴുകാന് ഉപയോഗിക്കുന്ന പൂളത്തോല് മരത്തിന്റെ തോലും കഴിക്കാനുപയോഗിക്കുന്നത് മരച്ചീനിയുടെ പുറം തൊലി നീക്കിയാല് മങ്ങിയ റോസ് നിറത്തില് കാണുന്ന തോലിയും ആണ്...\nവായിക്കാനെത്തിയ എല്ലാവര്‍ക്കും ഒത്തിരി നന്ദി.\n'ഗ്രാമത്തിന് വിശുദ്ധിയും, മണവും മമതയും' ഓരോ വരികളിലും നിറഞ്ഞു നില്‍ക്കുന്നു. ആര്‍ഭാടങ്ങളോ, പൊങ്ങച്ചങ്ങളോ വികൃതമാക്കാത്ത ആ അന്തരീക്ഷം‌പോലും, ഇന്ന് 'പണ്ടുപണ്ട്..' എന്നു തുടങ്ങുന്ന വെറും കഥകളില് മാത്രം.\nമഴ ചാറുന്നുണ്ടിപ്പൊഴും. കല്യാണപ്പൊരേലെത്തുമ്പോഴേയ്ക്കും കൂട്വോ ആവോ. ചൂടാന് ഒരു ചേമ്പില പൊട്ടിയ്ക്കട്ടെ?\nഒരുപാടിഷ്ടമായി ഈ കൂടൊരുക്കല്\nഇത്തിരീ, ഇങ്ങനെ ഒരു തുടരന് ഇവിടെ ഉള്ളത് അറിയാന് വൈകി. ക്ഷമീര്. എനിക്ക് പെരുത്ത് പിടിച്ചു ഈ നോവലും അതിലെ കഥാപാത്രങ്ങളും അവതരണശൈലിയും..\nപിന്നെ ഓരോ ലക്കത്തിനും ആദ്യം ഒരു രത്നച്ചുരുക്കം കൊടുക്കുന്നത് വായനക്കാര്‍ക്ക് കണക്ഷന് കിട്ടാന് ഈസി ആയിരിക്കും എന്ന് തോന്നുന്നു. ഇങ്ങള്‍ക്കെന്തു തോന്നുന്നു?\nവാക്കുകളില്ല വര്‍ണ്ണിക്കാന് ...\nകാത്തിരുന്നു കിട്ടുന്ന സമ്മാനം പോലെ....\nമുന്‍പുണ്ടായിട്ടില്ലാത്ത ഒരു വായനാനുഭവം\nഇത്തിരീ വളരെ നന്നാവുന്നുണ്ട്. ഇതൊരു നല്ല നോവലായി വരും. എനിക്കൊരു സംശയവുമില്ല. അടൂത്ത മീറ്റിനു നമുകിതിന്റെ പുസ്തകം ഇറക്കണം..\nഅഹ് മദ് എന് ഇബ്രാഹീം\nഎഴുത്തിഷ്ടമാകുന്നു. കഥകള് തുടരട്ടെ...\nആ പഴയകാലം കണ്മുന്നിൽ കാണുന്നു ഇത്തിരീ.ഭാഷാവ്യത്യാസമൊഴികെ ബാക്കിയെല്ലാം ഒരുപോലെ.


fathima latheef death family seeks justice ഫാത്തിമാ ലത്തീഫിന്റെ\nരാജ്യമൊട്ടാകെ ചർച്ചചെയ്ത ചെന്നൈ ഐ.ഐ.ടിയിലെ വിദ്യാർത്ഥിനി ഫാത്തിമാ ലത്തീഫിന്റെ ദുരൂഹമരണം ( fathima latheef death ) ആദ്യം പുറംലോകത്തെ അറിയിച്ചത് 24 ആണ്. 24 ന്റെ വാർത്താ ഇടപെടലിന് പിന്നാലെ അന്തർദേശീയ മാധ്യമങ്ങൾ വരെ ഈ വിഷയം ചർച്ച ചെയ്യുകയും ചെയ്തു. പക്ഷേ ഫാത്തിമയുടെ കുടുംബത്തിന് ഇപ്പോഴും നീതി ലഭ്യമായിട്ടില്ല. ( family seeks justice )\nരണ്ടു വർഷങ്ങൾക്കു മുൻപ്, 2019 നവംബർ9നാണ് ചെന്നൈ ഐഐടിയിൽ ഫാത്തിമ ലത്തീഫ് എന്ന കൊല്ലം സ്വദേശിനിയായ വിദ്യാർഥിനി ദുരൂഹ സാഹചര്യത്തിൽ മരിച്ചത്. മരണത്തിന്റെ രണ്ടാം നാൾ 24 ആ വാർത്ത പുറം ലോകത്തെ അറിയിച്ചു. മൊബൈൽ ഫോണിലെ ഫാത്തിമയുടെ ആത്മഹത്യ കുറിപ്പും, അതിൽ പരാമർശിക്കപ്പെട്ട അധ്യാപകരുടെ പേരുകൾ ഉൾപ്പെടെ പുറത്തെത്തിച്ചു. ഫാത്തിമയുടെ ഉമ്മ വിങ്ങിപ്പൊട്ടി തന്റെ മകളുടെ മരണത്തിന് കാരണം സുദർശൻ പത്മനാഭൻ എന്ന അധ്യാപകനെന്ന് ആവർത്തിച്ചു വിളിച്ചു പറഞ്ഞതും ഞങ്ങളുടെ ക്യാമറയ്ക്കുമുന്നിൽ.\nപിന്നാലെ കേരള മനസാക്ഷി വാർത്ത ഏറ്റെടുത്തു. പ്രതിഷേധങ്ങളും ചർച്ചകളും ഉയർന്നു. നീതിക്കായി 24 ഒപ്പം തന്നെ നിന്നു. ചർച്ചകളും സമരങ്ങളും കേരളത്തിന് പുറത്തും വ്യാപിച്ചു.\nRead Also : ഫാത്തിമാ ലത്തീഫിന്റെ മരണം വിശദമായി അന്വേഷിക്കണമെന്ന് മദ്രാസ് ഹൈക്കോടതി\nനീതിക്കായി അബ്ദുൽ ലത്തീഫ് പിതാവ് മുട്ടാത്ത വാതിലുകളില്ല. കേരള മുഖ്യമന്ത്രിയെയും, തമിഴ്‌നാട് മുഖ്യമന്ത്രിയും പലകുറി കണ്ടു. പ്രധാനമന്ത്രിയെയും കേന്ദ്ര ആഭ്യന്തര മന്ത്രിയെയും നേരിൽ കണ്ടും അല്ലാതെയും പരാതി ബോധിപ്പിച്ചു. സഹായ വാഗ്ദാനങ്ങളുമായി ജനപ്രതിനിധികളും രാഷ്ട്രീയ നേതാക്കളും കൊല്ലം രണ്ടാംകുറ്റിയിലെ വീട്ടിലേക്ക് ഒഴുകിയെത്തി. പക്ഷേ ഈ കുടുംബത്തിന് നീതി ഇപ്പോഴും അകലെയാണ്.\nമകൾക്ക് സംഭവിച്ച ദുര്യോഗത്തിന്റെ നീതി മാത്രമല്ല, ഇനി ഒരു ഫാത്തിമ ലത്തീഫ് ഉണ്ടാകാതിരിക്കാനുള്ള ജാഗ്രത കൂടിയാണ് ഈ പിതാവിന്റെ പോരാട്ടത്തിന്റെ ലക്ഷ്യം. ആ പോരാട്ടം വിജയിക്കും വരെയും 24 ഉം കൂടെയുണ്ടാകും.\nStory Highlights : fathima latheef death family seeks justice


വിദ്യാസംഗ്രഹം – പുസ്തകം 1 – ലക്കം 6,7,8 | ഗ്രന്ഥപ്പുര\nവിദ്യാസംഗ്രഹം – പുസ്തകം 1 – ലക്കം 6,7,8\nPosted on February 22, 2016 February 22, 2016 by Shiju Alex\nവിദ്യാസംഗ്രഹത്തിന്റെ (The Cottayam College Quaterly Magazine) ത്തിന്റെ പുസ്തകം ഒന്നിന്റെ ആറ്, ഏഴ്, എട്ട് എന്നീ ലക്കങ്ങളുടെ ഡിജിറ്റൽ സ്കാനാണ് ഈ പോസ്റ്റിലൂടെ പങ്കു വെക്കുന്നത്. വേറെയും ധാരാളം പൊതുസഞ്ചയ പുസ്തകങ്ങളുടെ സ്കാനുകൾ പങ്കുവെക്കാൻ ഉള്ളതിനാലാണ് ഈ പോസ്റ്റിൽ മൂന്നു ലക്കങ്ങൾ ഒരുമിച്ച് പുറത്ത് വിടുന്നത്. സ്കാൻ ചെയ്യാനായി വിദ്യാസംഗ്രഹത്തിന്റെ വിവിധ ലക്കങ്ങൾ തരപ്പെടുത്തി തന്ന കോട്ടയം സി.എം.എസ്. കോളേജ് അദ്ധ്യാപകൻ പ്രൊഫസർ ബാബു ചെറിയാനും, ഫോട്ടോ എടുക്കാനായി സഹായിച്ച സുഗീഷിനും അഖിലിനും നന്ദി. മുൻപത്തെ പൊസ്റ്റുകളിൽ വിദ്യാസംഗ്രഹത്തിന്റെ ഇതിനു മുൻപുള്ള അഞ്ചു ലക്കങ്ങളുടെ ഡിജിറ്റൽ സ്കാൻ നമ്മൾ കണ്ടതാണല്ലോ.\nപേര്: വിദ്യാസംഗ്രഹം (The Cottayam College Quaterly Magazine) പുസ്തകം ഒന്ന്, ലക്കം 6,7,8\nപ്രസിദ്ധീകരണ വർഷം: 1865 ഒക്‌ടോബർ, 1866 ജനുവരി, 1866 ഏപ്രിൽ\nവിദ്യാസംഗ്രഹം – 1866 ഏപ്രിൽ ലക്കം\nവിദ്യാസംഗ്രഹത്തിന്റെ ഒന്നാമത്തെ വരവിലെ പ്രസിദ്ധീകരണം 1866 ഏപ്രിലിലെ എട്ടാം ലക്കത്തൊടെ അവസാനിക്കുകയാണ്. ഈ എട്ടു ലക്കങ്ങളുടെ ഡിജിറ്റൽ സ്കാനും നമുക്കു ലഭ്യമായതിൽ സന്തോഷിക്കാം.\nവിവിധ വിഷയങ്ങളിലുള്ള നിരവധി ലേഖനങ്ങൾ ഈ മൂന്നു ലക്കങ്ങളിൽ ആയി കാണാം. ജ്യോതിശാസ്ത്രം, രസതന്ത്രം, ചതുരംഗം വിഷയങ്ങളിൽ തുടർ ലേഖനങ്ങൾ മൂന്നു ലക്കങ്ങളിലും കാണാം.\nപെൺകുട്ടികളുടെ കാതു തുളച്ച് വളർത്തുന്ന ശ്രുതിവേധം എന്ന ആചാരത്തെ പറ്റി ആറാം ലക്കത്തിൽ ലേഖനം കാണുന്നു.\nഏഴാം ലക്കത്തിൽ മരുമക്കത്തായത്തിന്റെ ദോഷങ്ങളെ പറ്റി വിശദമായൊരു ലേഖനം കാണുന്നു. സൗരകളങ്കങ്ങളെ പറ്റി ഏഴാമത്തെ ലക്കത്തിലുള്ള ലേഖനവും കൊള്ളാം.\nഘാതകവധത്തിന്റെ മൂല ഇംഗ്ലീഷ് കൃതി (The Slayer Slain) ഘണ്ഡശഃ പ്രസിദ്ധീകരിക്കുന്നത് ഏഴാമത്തെ ലക്കത്തിൽ കാണുന്നില്ല. കോളിൻസ് മദാമ്മ ഈ കൃതി മുഴുമിപ്പിക്കാതെ ആണ് മരിച്ചത് എന്നു കേട്ടിട്ടുണ്ട്. അത് എഴുതാൻ കോളിൻസ് സായിപ്പ് താമസിച്ചത് കൊണ്ടാണോ ഏഴാമത്തെ പതിപ്പിൽ അത് ഇല്ലാതെ പൊയത് എന്ന് സംശയിക്കുന്നു. കാരണം എട്ടാമത്തെ ലക്കത്തിൽ The Slayer Slain ഉണ്ട് എന്ന് മാത്രമല്ല ആ ലക്കത്തോടെ ഈ നോവൽ അവസാനിക്കുകയാണെന്ന സൂചനയും കാണാം.\nഎട്ടാമത്തെ ലക്കത്തോടെ വിദ്യാസംഗ്രഹം പ്രസിദ്ധീകരണം അവസാനിപ്പികയാണ് എന്ന സൂചന തരുന്ന യാതൊന്നും എട്ടാം ലക്കത്തിൽ കാണുന്നില്ല. പ്രസിദ്ധീകരണം അവസാനിപ്പിക്കാൻ ഉള്ള കാരണങ്ങളെ പറ്റി ആരെങ്കിലും പഠിച്ചിട്ടൂണ്ടോ എന്ന് അറിവില്ല.


വയനാട് അതിജീവനത്തിന്റെ പുതുചരിത്രം രചിച്ചെന്ന് ജില്ലാ ഭരണകൂടം – Newswayanad.in-No.1 news portal of Wayanad\nദിവസങ്ങളോളം പെയ്‌തൊഴിയാതെ നിന്ന മഴയില് മുങ്ങിയ കൃഷിയിടങ്ങള്. ഉരുള്‍പ്പൊട്ടലിലും മണ്ണൊലിപ്പിലും തകര്‍ന്ന വീടുകളും പാതകളും. ഒടുവില് മഹാപ്രളയത്തിന്റെ ശേഷിപ്പുകളായി വാസസ്ഥലങ്ങളിലും കൃഷിഭൂമികളിലും അടിഞ്ഞു കൂടിയ മണലും ചെളിയും. ജില്ലയെ വലിയ സാമ്പത്തിക പ്രയാസത്തിലേക്ക് തളളിവിട്ട നാളുകളാണ് കഴിഞ്ഞ് പോയത്. ഇന്ന് ജില്ലയിലെ ബാധിതമായ 49 വില്ലേജുകള്‍ക്കും പറയാനുള്ളത് അതിജീവനത്തിന്റെ പുതിയ ചരിത്രം. പ്രളയത്തെ തുടര്‍ന്ന് കടുത്ത പ്രതിസന്ധിയിലായ മേഖലകളെല്ലാം ഇന്ന് തിരിച്ചു വരവിന്റെ പാതയിലാണ്. ജനകീയം അതിജീവനം പൊതുജനസംഗമ വേദിയില് അവതരിപ്പിക്കപ്പെട്ട കണക്കുകള് ഇതിനെല്ലാം അടിവരയിടുന്നു.\nജില്ലയിലെ മൂന്ന് താലൂക്കുകളിലായി 272 ക്യാമ്പുകളാണ് പ്രളയകാലത്ത് തുറന്ന് പ്രവര്‍ത്തിച്ചത്. 9557 കുടുംബങ്ങളില് നിന്നായി ആകെ 34158 ആളുകളെ മാറ്റിപ്പാര്‍പ്പിച്ചു. ഉല്‍പാദന,സേവന,അടിസ്ഥാന സൗകര്യ മേഖലകളിലായി 2251.11 കോടി രൂപയുടെ നാശനഷ്ടങ്ങള് ഉണ്ടായതായി തിട്ടപ്പെടുത്തി. പ്രളയബാധിതരായ 8079 കുടുംബങ്ങള്‍ക്ക് അടിയന്തര സഹായമായി 8.07 കോടി രൂപ നല്‍കി. പ്രളയത്തില് മരണപ്പെട്ട9പേരുടെ ആശ്രിതര്‍ക്ക്4ലക്ഷം രൂപ വീതം ആകെ 36 ലക്ഷം രൂപയും വിതരണം ചെയ്തു.പ്രളയത്തില് നഷ്ടപ്പെട്ട ആവശ്യരേഖകള് നല്‍കുന്നതിനായി നടത്തിയ അദാലത്തില് 120 പേര്‍ക്ക് രേഖകള് നല്‍കി. പൂര്‍ണ്ണമായി തകര്‍ന്ന 843 വീടുകളില് വകുപ്പുകള് നേരിട്ടും സന്നദ്ധ സംഘടനകളുടെ സഹകരണത്തോടെയും 217 വീടുകള് പുനര്‍നിര്‍മ്മിച്ചു.ഗുണഭോക്താക്കള് നേരിട്ട് നിര്‍മ്മാണം നടത്തുന്ന 407 വീടുകളില് 354 വീടുകള്‍ക്ക് ഒന്നാം ഗഡുവും 197 വീടുകള്‍ക്ക് രണ്ടാം ഗഡുവും 184 വീടുകള്‍ക്ക് മൂന്നാം ഗഡുവും നല്‍കി. വീടുകള്‍ക്ക് ഭാഗികമായി നാശനഷ്ടം സംഭവിച്ച 6210 പേരില് 6138 പേര്‍ക്കും ധനസഹായം നല്‍കി. ഇത്തരത്തില് പ്രളയബാധിതരുടെ പുനരധിവാസത്തിന് 46.71 കോടി രൂപ ജില്ലയില് ചെലവഴിച്ചു. അതോടൊപ്പം പ്രളയത്തില് തകര്‍ന്ന മക്കിമല സ്‌കൂള് പൂര്‍ണ്ണമായും പുനര് നിര്‍മ്മിക്കുവാനും സാധിച്ചു.\nമൃഗപരിപാലന മേഖലയിലെ 894 കര്‍ഷകര്‍ക്ക് 97,96,800 രൂപ നഷ്ടപരിഹാരമായി നല്‍കി. നാഷണല് ലൈവ്‌സ്റ്റോക്ക് മിഷന് (എന്.എല്.എം) പദ്ധതി പ്രകാരം 46 കര്‍ഷകര്‍ക്ക് 506 ആടുകളെ വിതരണം ചെയ്തു. പ്രളയ ബാധിതരായ കര്‍ഷകര്‍ക്ക് മൃഗസംരക്ഷണ വകുപ്പും ക്ഷീരവികസന വകുപ്പം 68.9 ടണ് ടി.എം.ആര് തീറ്റയും 29.050 ടണ് കാലിത്തീറ്റയും 26 ടണ് പച്ചപ്പുല്ലും 10.92 ടണ് സൈലേജും 14.595 ടണ് വൈക്കോലും 2000 കിലോഗ്രാം ധാതുലവണ മിശ്രിതവും 10 ടണ് ചുണ്ണാമ്പും 2.5 ടണ് ബ്ലീച്ചിംഗ് പൗഡറും സൗജന്യമായി വിതരണം ചെയ്തു. ക്ഷീര വികസന വകുപ്പ് മാത്രം 583 ക്ഷീരകര്‍ഷകര്‍ക്ക് പ്രളയ സഹായം നല്‍കിയിട്ടുണ്ട്. എം.എസ്.ഡി.പി പദ്ധതിയിലൂടെ 180 പശു യൂണിറ്റും ഡോണേറ്റ് എ കൗ പദ്ധതിയിലൂടെ 55 കറവപശുകളെയും 250 കിടാരികളെയും പ്രളയ ബാധിതരായ കര്‍ഷകര്‍ക്ക് സൗജന്യമായി നല്‍കി. 1300 കിലോഗ്രാം മിനറല് മിക്ചറും 66,000 കിലോഗ്രാം കാലിത്തീറ്റയും 25 ടണ് സൈലേജും 25 ടണ് ഗ്രീന് ഫോഡറും 12 ടണ് വൈക്കോലും ക്ഷീരസംഘങ്ങള് വഴി സബ്‌സിഡിയായി 10,7000 കിലോഗ്രാം കാലിത്തീറ്റയും ക്ഷീരവികസന വകുപ്പ് നേരിട്ട് ലഭ്യമാക്കി.\n2018 ആഗസ്റ്റ് മുതല് 2019 ജൂണ് വരെ ജില്ലയില് കൃഷി വകുപ്പ് കൃഷി പുനരുജ്ജീവിപ്പിക്കുന്നതിനായി 27.66 കോടി രൂപ ചെലവഴിച്ചു. 16,566 കര്‍ഷകര്‍ക്ക് ദുരിതാശ്വാസ സഹായം നല്കി. പ്രളയത്തില് കാര്‍ഷിക മേഖലയില് ജില്ലയില് 12,400 ഹെക്ടര് സ്ഥലത്ത് കൃഷി നാശമുണ്ടായിരുന്നു. 1377 കര്‍ഷകര്‍ക്ക് വിള ഇന്‍ഷൂറന്‍സ് പദ്ധതി പ്രകാരം3കോടി രൂപയുടെ ധനസഹായം ലഭ്യമാക്കി. 2645 കര്‍ഷകര്‍ക്ക് നെല്‍വിത്ത് ലഭ്യമാക്കി. 1,21,000 കര്‍ഷകര്‍ക്ക് പച്ചക്കറി വിത്തുകളും തൈകളും വിതരണം ചെയ്തു. സോയില് അമലിയോറന്‍സ് ഇന് സെലക്ടഡ് ഡിസ്ട്രിക്ട് പദ്ധതി പ്രകാരം 6223 കര്‍ഷകര്‍ക്ക് സഹായം നല്‍കി.\nപ്രളയത്തില് ജില്ലയില് തകര്‍ന്ന 495.85 കിലോമീറ്റര് പൊതുമരാമത്ത് റോഡുകള് നന്നാക്കി. ഇതിനായി ആകെ 35.16 കോടി രൂപ ചെലവാക്കി. തകര്‍ന്ന ആറ് പാലങ്ങള് നന്നാക്കുന്നതിനായി 2.95 കോടി രൂപയും ചെലവാക്കി. ഗ്രാമപഞ്ചായത്തുകളുടെ നിയന്ത്രണത്തിലുള്ള 7,288 കിലോമീറ്റര് റോഡും എട്ട് പാലങ്ങളും പുനര്‍നിര്‍മ്മിച്ചു. ഗ്രാമപഞ്ചായത്തിന്റെ ബജറ്റില് നിന്നും ഈ പ്രവൃത്തികള്‍ക്കായി 73,77,302 രൂപ ചെലവാക്കി.\nപ്രളയത്തില് തകര്‍ന്ന ജില്ലയിലെ ഒരു പ്രാഥമിക ആരോഗ്യകേന്ദ്രവും ഏഴ് സബ് സെന്ററുകളും പൂര്‍വ്വസ്ഥിതിയിലാക്കുന്നതിനായി ആകെ 64.60 ലക്ഷം രൂപ ചെലവാക്കി. പൊഴുതന പി.എച്ച്.സിക്ക് 20 ലക്ഷവും മാടക്കുന്ന്, പേര്യ സബ് സെന്ററിനായി ആറ് ലക്ഷവും പെരിങ്ങോട് സബ് സെന്ററിന് ഏഴ് ലക്ഷവും മണിയങ്ങോട് സബ് സെന്ററിന് 4.20 ലക്ഷവും വാരാമ്പറ്റ-മൊതക്കര സബ് സെന്ററിന് അഞ്ച് ലക്ഷവും കേണിച്ചിറ സബ് സെന്ററിന് 11 ലക്ഷവും ചെലവാക്കി. പ്രളയാഘാതത്താല് മാനസിക പ്രശ്‌നങ്ങള് നേരിട്ട 7562 പേര്‍ക്ക് കൗണ്‍സിലിങ് നല്‍കി.\nജില്ലയില് പ്രളയത്തെ തുടര്‍ന്ന് താറുമാറായ വൈദ്യുതി ബന്ധം പുനസ്ഥാപിക്കുന്നതിന് 52.4 കി.മീറ്റര് വൈദ്യുത ലൈന് വലിക്കുന്നതിന് 30,39,490 രൂപ ചെലവഴിച്ചു. 2000 ഓളം വൈദ്യുതി കണക്ഷനുകള്‍ക്ക് 16,24,000 രൂപയും 16 ട്രാന്‍സ്‌ഫോമറുകള് പുന:സ്ഥാപിക്കുന്നതിന് 18,56,000 രൂപയും ചെലവിട്ടുണ്ട്. പ്രളയത്തില് തകര്‍ന്ന 1849 വൈദ്യുതി പോസ്റ്റുകള് സ്ഥാപിക്കാന് 85,79,360 രൂപയും വകുപ്പ് ചെലവഴിച്ചു.\nഉജ്ജീവന വായ്പ പദ്ധതി :\nകുടുംബശ്രീ മുഖേന പ്രളയ ദുരന്ത ബാധിതര്‍ക്ക് ഉപജീവന മാര്‍ഗ്ഗങ്ങള് പുനരാരംഭിക്കുന്നതിനു സര്‍ക്കാരിന്റെ നേതൃത്വത്തില് തുടങ്ങിയ ഉജ്ജീവന വായ്പ പദ്ധതി പ്രകാരം വിവിധ ബാങ്കുകള് വഴി 2837 പേര്‍ക്ക് 22.75 കോടി രൂപ ജില്ലയില് വായ്പയായി നല്‍കി. ഇതില് സൂക്ഷ്മ ചെറുകിട സംരംഭങ്ങള് ആരംഭിക്കാന് മാത്രം 3.21 കോടി നല്‍കി. കിസാന് ക്രഡിറ്റ് കാര്‍ഡ് ഉടമകള്‍ക്ക് 50.9 ലക്ഷവും വായ്പയായി ലഭ്യമാക്കി.\nകന്യാസ്ത്രീ ആയിരുന്ന മലയാളിയുവതിക്ക് ഇംഗ്ലണ്ടിൽ പീഡനം. 212 views per day


100 Days of Love' Movie Review - Malayalam Filmibeat\nപ്രണയ ചിത്രങ്ങളുടെ നായകന് ദുല്‍ക്കര്\n| Updated: Saturday, March 21, 2015, 11:25 [IST]\n100 ഡെയ്‌സ് ലവ് എന്ന ചിത്രം ദുല്‍ക്കര് സല്‍മാന്റെ ജീവിതത്തില് വലിയ വഴിത്തിരിവാകും. കാരണം ഈ ചിത്രത്തില് അഭിനയിക്കുമ്പോഴാണ് മണിരത്‌നം പുതിയ ചിത്രത്തിലേക്ക ദുല്‍ക്കറിനെ വിളിക്കുന്നത്. ഏതൊരു യുവതാരവും ആഗ്രഹിക്കുന്നതാണ് മണിരത്‌നം ചിത്രത്തിലൊരു റോള്. ഓ കാതല് കണ്‍മണി എന്ന ചിത്രത്തില് നായകനായി തന്നെ ദുല്‍ക്കര് അഭിനയിച്ചു.\n100 ഡെയ്‌സില് അഭിനയിക്കുമ്പോള് മുതല് തേടിയെത്തിയ ഭാഗ്യം ചിത്രം റിലീസ് ചെയ്തതോടെ ഇരട്ടിയായി. 2015ലെ ആദ്യ മെഗാഹിറ്റ് ചിത്രമാകും ഇതെന്ന് ഉറപ്പായി. ആദ്യ ഷോയില് തന്നെ പ്രേക്ഷകരെല്ലാം കയ്യടിയോടെയാണ് ചിത്രത്തെ സ്വീകരിച്ചിരിക്കുന്നത്. അടുത്തൊന്നും ഇതുപോലെ എല്ലാവരും ഇഷ്ടപ്പെട്ടൊരു ചിത്രത്തിന്റെ ആദ്യ ഷോ കാണാന് ഭാഗ്യമുണ്ടായിട്ടില്ല.\nനിവിന്‍പോളി, ഫഹദ് ഫാസില്, പൃഥ്വിരാജ്, ജയസൂര്യ എന്നീ യുവനായകരൊക്കെ 2015ലെ ആദ്യ ചിത്രം പരാജയപ്പെട്ടതിന്റെ സങ്കടത്തിലാണ്. ഫഹദിന്റെ രണ്ടുചിത്രങ്ങളാണു പരാജയപ്പെട്ടത്. അപ്പോഴാണ് ദുല്‍ക്കറിന്റെ ആദ്യ ചിത്രം തന്നെ ഗംഭീര വിജയം നേടിയത്. 2014ല് ബാംഗ്ലൂര് ഡെയ്‌സ് എന്ന വിജയ ചിത്രത്തില് മൂന്നുനായകരില് ഒരാളായിരുന്നു ദുല്‍ക്കര്. ആ ചിത്രവും ബാംഗഌര് ജീവിതമാണു പറഞ്ഞിരുന്നത്. വീണ്ടുമൊരു ബാംഗ്ലൂര് ജീവിതം ദുല്‍ക്കറിന് വിജയം സമ്മാനിക്കുകയാണ്.\nകന്നി ചിത്രമായ സെക്കന്‍ഡ് ഷോയില് നിന്ന ഏറെ മുന്നേറിയിരിക്കുന്നു ദുല്‍ക്കര്. കഴിഞ്ഞ വര്‍ഷം ബാംഗ്ലൂര് ഡെയ്‌സ്, ഞാന് എന്നീ വ്യത്യസ്ത ചിത്രങ്ങളില് നായകനാന് സാധിച്ചെങ്കില് ഈ വര്‍ഷം തുടക്കത്തിലെ വിജയം ഇനിയും ആവര്‍ത്തിക്കുമെന്ന് ഉറപ്പാണ്. തൊട്ടുപിന്നാലെ റിലീസ് ചെയ്യുന്നത് മണിരത്‌നം ചിത്രമാണ്. അതും പ്രണയ ചിത്രമാണ്. അതിലെ നായികയും നിത്യ മേനോന് ആണ്. 2015 ദുല്‍ക്കര് സല്‍മാന്റെതായിരിക്കുമെന്ന് ഏതായാലും ഉറപ്പായും പറയാം.\nRead more about: dulquar salman jannos muhammed 100 days of love director nithya menon review നിരൂപണം ദുല്‍ഖര് സല്‍മാന് 100 ഡെയ്‌സ് ഓഫ് ലവ് ജാനൂസ് മുഹമ്മദ് നിത്യ മേനോന്\n'100 Days of Love' Movie Review: A Breezy Romantic Comedy Flick Featuring Dulquer Salmaan, Nithya Menen


രാഷ്ട്രപതി ഇന്ന് കൊച്ചിയിൽ\nലക്ഷദ്വീപ് സന്ദർശനത്തിന്റെ ഭാഗമായി രാഷ്ട്രപതി രാംനാഥ് കോവിന്ദ് ഇന്ന് കൊച്ചിയിലെത്തും. ഉച്ചയ്ക്ക് രണ്ട് മണിക്ക് കൊച്ചി നാവിക ആസ്ഥാനത്ത് വിമാനമിറങ്ങുന്ന രാഷ്ട്രപതി താജ് ഹോട്ടലിൽ തങ്ങും. നാളെ രാവിലെയാണ് ലക്ഷദ്വീപിലെ അഗത്തിയിലേക്ക് പോകുക. ഈ യാത്രയുടെ ഭാഗമായി ശബരിമല ദർശനത്തിനും രാഷ്ട്രപതി തയ്യാറെടുത്തിരുന്നെങ്കിലും സുരക്ഷയൊരുക്കാൻ സാധിക്കില്ലെന്ന് സംസ്ഥാന സർക്കാർ അറിയിച്ചതിനെത്തുടർന്ന് സന്ദർശനം റദ്ദാക്കിയിരുന്നു.\nരാഷ്ട്രപതിയുടെ സന്ദർശന ത്തോടനുബന്ധിച്ച് കനത്ത സുരക്ഷയും ഗതാഗത നിയന്ത്രണവുമാണ് കൊച്ചിയിൽ ഏർപ്പെടുത്തിയിരിക്കുന്നത്. എറണാകുളത്തു നിന്നും പശ്ചിമകൊച്ചിയിലേക്കും തിരിച്ചുമുള്ള വാഹനങ്ങൾ ഉച്ച മുതൽ തേവര ജംഗ്ഷനിൽ നിന്നും തേവര ഫെറി വഴിയാണ് യാത്ര ചെയ്യേണ്ടത്.\n9 ന് രാഷ്ട്രപതി ഡൽഹിയിലേക്ക് മടങ്ങും.\nശബരിമല ദർശനത്തിനായി രാഷ്ട്രപതിക്ക് സുരക്ഷയൊരുക്കാൻ നാല് ദിവസമാണ് ഉണ്ടായിരുന്നത്. ഇത്ര കുറഞ്ഞ ദിവസത്തിനുള്ളിൽ സുരക്ഷ ഒരുക്കുക പ്രായോഗികമല്ലെന്ന് ആശങ്കയുയർന്നു. അങ്ങനെയാണ് മന്ത്രി കടകംപള്ളി സുരേന്ദ്രന്റെ അധ്യക്ഷതയിൽ ചേർന്ന യോഗം സുരക്ഷ ഒരുക്കാൻ ബുദ്ധിമുട്ടാണെന്ന് അറിയിച്ചത്. തിരക്കുള്ള സമയമായതു കൊണ്ട് തന്നെ ഭക്തരെ നിയന്ത്രിക്കുക ബുദ്ധിമുട്ടാണെന്നും പൊലീസ് അറിയിച്ചു.\nStory Highlights: President, Ramnath Kovind\nRead more on: ramnath kovind\nകര്‍ഷക പ്രതിഷേധം: പ്രതിപക്ഷ നേതാക്കള് ഇന്ന് രാഷ്ട്രപതിയെ കാണും\nകൊവിഡ് പോരാട്ടത്തില് ആരോഗ്യ പ്രവര്‍ത്തകരോട് കടപ്പെട്ടിരിക്കുന്നു; സ്വാതന്ത്ര്യദിന സന്ദേശത്തില് രാഷ്ട്രപതി\nസുരക്ഷ ഒരുക്കാൻ പ്രായോഗിക ബുദ്ധിമുട്ട്; രാഷ്ട്രപതി ശബരിമല ദർശനം ഒഴിവാക്കി


യുഎസ് കാപ്പിറ്റോൾ കലാപം : പ്രതികരണവുമായി പ്രധാനമന്ത്രി നരേന്ദ്രമോദി | narendramodi|US Capitol Violence\nയുഎസ് കാപ്പിറ്റോൾ കലാപം : പ്രതികരണവുമായി പ്രധാനമന്ത്രി നരേന്ദ്രമോദി\nJan 7, 2021, 09:14 am IST\nന്യൂഡല്‍ഹി : അമേരിക്കൻ പാർലമെന്റ് മന്ദിരമായ യുഎസ് കാപ്പിറ്റോളിൽ ട്രംപ് അനുകൂലികള് നടത്തിയ അക്രമസംഭവങ്ങളിൽ പ്രതികരണവുമായി പ്രധാനമന്ത്രി നരേന്ദ്രമോദി. അതിക്രമ വാര്‍ത്തകള് തന്നെ അങ്ങേയറ്റം വിഷമിപ്പിക്കുന്നുവെന്നും ജനാധിപത്യനടപടികളെ നിയമവിരുദ്ധമായ പ്രതിഷേധങ്ങളിലൂടെ അട്ടിമറിക്കാന് പാടില്ലെന്നും അദ്ദേഹം പറഞ്ഞു. ട്വിറ്ററിലൂടെയായിരുന്നു പ്രധാനമന്ത്രിയുടെ പ്രതികരണം.\n‘അമേരിക്കയിലെ കലാപത്തെ കുറിച്ചും അതിക്രമങ്ങളെ കുറിച്ചുമുളള വാര്‍ത്തകള് കണ്ടതില് വിഷമമുണ്ട്. സമാധാനപരമായ ഭരണകൈമാറ്റം നിര്‍ബന്ധമായും തുടരേണ്ടതുണ്ട്. നിയമവിരുദ്ധമായ പ്രതിഷേധങ്ങളിലൂടെ ജനാധിപത്യ നടപടികള് ധ്വംസിക്കപ്പെടാന് പാടില്ല’ -മോദി ട്വീറ്റ് ചെയ്തു.\nnarendramodi US Capitol Violence\nതോമസ് ഐസക്കിന് ഇനി സീറ്റ് കൊടുക്കില്ല; തുടര്‍ഭരണം ഉറപ്പിക്കാനൊരുങ്ങി പിണറായി സർക്കാർ\nവീട്ടിലെത്തി മതപഠനം നടത്തി; തിരുവനന്തപുരത്ത് പതിനൊന്നുകാരനെ മാസങ്ങളോളം പീഡിപ്പിച്ച് മദ്രസ അധ്യാപകന്; ഒടുവിൽ..\nമോദിക്ക് പിന്തുണയുമായി കൂടുതൽ കോൺഗ്രസ് നേതാക്കൾ, ഗുലാം നബിയെ പിന്തുണച്ച് കെ വി തോമസ്\nMar 1, 2021, 10:36 am IST\nനീതി ആയോഗിന്റെ ആറാമത് ഭരണ സമിതി യോഗം ഇന്ന്; പ്രധാനമന്ത്രി അധ്യക്ഷത വഹിക്കും\nFeb 20, 2021, 10:02 am IST\nഅധികാരം വിട്ടുകൊടുക്കാൻ തയ്യാറല്ലാത്ത ഏകാധിപതിയായ മുഖ്യമന്ത്രി; സിപിഎമ്മിന് ജനങ്ങളുടെ ഇടയില് മോശം ഇമേജെന്ന് മെട്രോമാൻ\nFeb 20, 2021, 09:28 am IST


ഇന്നിന്‍റെ തിരുപ്പിറവി : Deepika.com Kerala News\nഫാ. ടോമി ജോസഫ് പുതിയേടത്ത് (സെന്‍റ് മേരീസ് ചർച്ച്, കല്ലാനോട്)\nവചനം മാംസമായി നമ്മുടെ ഇടയിൽ വസിച്ചു (യോഹ. 1:14). എന്തിനുവേണ്ടി വചനം മാംസമായി നമ്മുടെ ഇടയിൽ വസിച്ചു? വിശ്വാസപ്രമാണത്തിൽ നാം ഇങ്ങനെ പറഞ്ഞുകൊണ്ട് ഉത്തരം കണ്ടെത്തുന്നു. മനുഷ്യരായ നമുക്കു വേണ്ടിയും നമ്മുടെ രക്ഷയ്ക്കുവേണ്ടിയും അവിടുന്നു സ്വർഗത്തിൽനിന്നിറങ്ങി പരിശുദ്ധാത്മാവിനാൽ കന്യകാമറിയത്തിൽനിന്നു ശരീരം സ്വീകരിച്ച് മനുഷ്യനായിത്തീർന്നു. ഈ അവതീർണമായ വചനത്തെ സംബന്ധിക്കുന്ന പേരുതന്നെ മനുഷ്യാവതാര പ്രവൃത്തിയെ വെളിവാക്കുന്നു. അതായത് മനുഷ്യനെ പാപത്തിൽനിന്നു രക്ഷിക്കാൻ. യേശു എന്ന നാമത്തിനു ഹീബ്രുഭാഷയിൽ ‘ദൈവം രക്ഷിക്കുന്നു’ എന്നാണർഥം. വിശുദ്ധ മത്തായി സുവിശേഷത്തിൽ രക്ഷകനു നല്കപ്പെടേണ്ട പേര് എടുത്തുപറയുന്നു. ‘അവൾ ഒരു പുത്രനെ പ്രസവിക്കും. നീ അവനു യേശു എന്നു പേരിടണം. എന്തെന്നാൽ അവൻ തന്‍റെ ജനത്തെ പാപങ്ങളിൽനിന്നു മോചിപ്പിക്കും.’ (മത്തായി 1:21). രക്ഷ ആഗ്രഹിക്കുന്നവരെല്ലാം യേശുനാമത്തെ സ്വീകരിക്കണം. അപ്പസ്തോല പ്രവർത്തനങ്ങൾ നമ്മെ ഓർമിപ്പിക്കുന്നു. ‘മറ്റാരിലും രക്ഷയില്ല. ആകാശത്തിൻ കീഴെ മനുഷ്യന്‍റെ ഇടയിൽ നമ്മുടെ രക്ഷയ്ക്കുവേണ്ടി മറ്റൊരു നാമവും നല്കപ്പെട്ടിട്ടില്ല.’(അപ്പോ. 4:12).\nപഴയ നിയമത്തിൽ ആണ്ടിലൊരിക്കൽ മാത്രം മഹാപുരോഹിതൻ അതിവിശുദ്ധ സ്ഥലത്തുവച്ച് ഉരുവിട്ടിരുന്ന ദൈവനാമം ഇന്നെല്ലാ ജനതകൾക്കും രക്ഷയ്ക്കായി നല്കപ്പെട്ടിരിക്കുന്നു. അതുകൊണ്ട് മനുഷ്യാവതാരം രക്ഷയുടെ സാർവത്രിക സ്വഭാവത്തിൽ വലിയൊരു സദ്വാർത്തയാണ്. ഈ തിരുപ്പിറവി പ്രത്യാശയുടെ പൂർത്തീകരണമാണ്. ഇതു സ്വഭാവത്തിൽത്തന്നെ അടിയന്തരമായ ക്ഷണിക്കലാണ്. അതായത്, വർത്തമാനകാലത്തിൽ യേശുവിനെ രക്ഷകനായി സ്വീകരിക്കുക. ഇതു നാളേക്കു മാറ്റിവയ്ക്കപ്പെടേണ്ടതല്ല. ഇന്നുതന്നെ ആശ്ലേഷിക്കപ്പെടേണ്ടതാണ്.\nദൈവദൂതൻ പറഞ്ഞ ദൂതു കേട്ട് ആട്ടിടയന്മാർ പറഞ്ഞു: ‘നമുക്ക് ഇന്നുതന്നെ ബത്‌ലഹേം വരെ പോകാം. കർത്താവ് നമ്മെ അറിയിച്ച ഈ സംഭവം നമുക്കു കാണാം.’ (ലൂക്കാ 2:15). നമുക്കു വേണ്ടിയും നമ്മുടെ രക്ഷയ്ക്കുവേണ്ടിയും മാംസം ധരിച്ച് കാലത്തിന്‍റെ പൂർണതയിൽ സ്ത്രീയിൽനിന്നു ജാതനായവന്‍റെ സവിധത്തിലേക്കുള്ള ദൂരം അവർക്ക് വർത്തമാനകാലത്തിന്‍റേതായി. സുവിശേഷകൻ പറയുന്നു.\nഅവർ അതിവേഗം പോയി. സമയം ആർക്കുവേണ്ടിയും കാത്തുനിൽക്കുകയില്ല എന്നതല്ലേ സത്യം. ആയതിനാൽ ആട്ടിടയന്മാർക്ക് ആ നയനസൗഭാഗ്യം സ്വന്തമാക്കാൻ കഴിഞ്ഞു. അവർ മറിയത്തെയും ജോസഫിനെയും പുൽത്തൊട്ടിയിൽ കിടക്കുന്ന ശിശുവിനെയും കണ്ടു.\nഎപ്പോൾ ഒരു വ്യക്തി ക്രിസ്തുവിലേക്കു തിരിയുന്നുവോ അപ്പോൾതന്നെ രക്ഷ അവനിൽ സംഭവ്യമാവുന്ന പുതുയുഗപ്പിറവിയാണു യേശുവിൽ നിറവേറിയത്. സക്കേവൂസിന്‍റെ യേശുവിലേക്കുള്ള തിരുച്ചുവരവിന്‍റെ പ്രവൃത്തികൾ അവനിലും കുടുംബത്തിലും രക്ഷ വർത്തമാന അനുഭവമാക്കിയെന്നു വചനം വ്യക്തമാക്കുന്നു.\nദൈവത്തിന്‍റെ വാഗ്ദാനങ്ങളെല്ലാം ക്രിസ്തുവിൽ നിറവേറുന്നു. അവൻ വെളിപാടിന്‍റെ പൂർണതയാണ്. നമുക്ക് മുന്നോടിയായി വൃദ്ധനായ ശിമയോൻ അത് അനുഭവിച്ചു. ശിമയോൻ പറഞ്ഞു: സകല ജനതകൾക്കുംവേണ്ടി അങ്ങ് ഒരുക്കിയ രക്ഷ എന്‍റെ കണ്ണുകൾ കണ്ടുകഴിഞ്ഞു. ഇവിടെ നാമും ക്ഷണിക്കപ്പെടുകയാണ്. ഈ ക്ഷണം അനന്യമാണ്. കാരണം കാലിത്തൊഴുത്തിൽ പിറന്നവൻ കർത്താവായ ക്രിസ്തുവാണ്. അതായത് ദൈവമാണ്.\nമോശയ്ക്കു ദൈവം വെളിപ്പെടുത്തിയ യാഹവയ്ക്കു തുല്യമായ ഗ്രീക്ക് പരിഭാഷയാണു കർത്താവ് (കീരിയോസ്). ഇതു പുതിയ നിയമത്തിൽ പിതാവിനെയും യേശുവിനെയും സൂചിപ്പിക്കാൻ ഉപയോഗിക്കുന്ന ദിവ്യപദമാണ്. കർത്താവായ ക്രിസ്തു ഇന്നു ജനിച്ചിരിക്കുന്നു എന്ന അറിയിപ്പ് യഹോവയായ ദൈവത്തിലേക്ക് പറുദീസ മുതൽ ആരംഭിച്ച വിളിയുടെ തുടർച്ചയാണ്. ഈ ക്ഷണം നമുക്ക് ഇന്നുതന്നെ സ്വീകരിക്കാം. ഇതു നാളേക്കു മാറ്റിവയ്ക്കപ്പെടരുത്. ഒരുവൻ പോലും നശിച്ചുപോകാതിരിക്കാൻ നല്കപ്പെട്ട ദൈവസ്നേഹം കാലിത്തൊഴുത്തിൽ നമ്മുടെ ഛായയിലും സാദൃശ്യത്തിലും ഇതു പുനഃസൃഷ്ടിക്കുവേണ്ടിയുള്ള താഴ്മയുടെ പ്രവൃത്തിയാണ്. നമുക്കും എളിമയോടെ ശിരസ് നമിക്കാം.


സംസ്ഥാനത്ത് ഇന്ന് 3471 പേർക്ക് കൊവിഡ്; 22 മരണം - Pravasishabdam\nHome News Kerala സംസ്ഥാനത്ത് ഇന്ന് 3471 പേർക്ക് കൊവിഡ്; 22 മരണം\nസംസ്ഥാനത്ത് ഇന്ന് 3471 പേർക്ക് കൊവിഡ്; 22 മരണം\nതിരുവനന്തപുരം: സംസ്ഥാനത്ത് ഇന്ന് 3471 പേർക്ക് കോവിഡ്-19 സ്ഥിരീകരിച്ചു. എറണാകുളം 680, തിരുവനന്തപുരം 563, കോഴിക്കോട് 354, തൃശൂർ 263, കോട്ടയം 262, കൊല്ലം 255, കണ്ണൂർ 228, പത്തനംതിട്ട 182, മലപ്പുറം 166, ആലപ്പുഴ 164, ഇടുക്കി 115, പാലക്കാട് 92, വയനാട് 90, കാസർഗോഡ് 57 എന്നിങ്ങനേയാണ് ജില്ലകളിൽ ഇന്ന് രോഗ ബാധ സ്ഥിരീകരിച്ചത്.കഴിഞ്ഞ 24 മണിക്കൂറിനിടെ 54,715 സാമ്പിളുകളാണ് പരിശോധിച്ചത്. പ്രതിവാര ഇൻഫെക്ഷൻ പോപ്പുലേഷൻ റേഷ്യോ (WIPR) പത്തിന് മുകളിലുള്ള5തദ്ദേശ സ്വയംഭരണ പ്രദേശങ്ങളിലായി6വാർഡുകളാണുള്ളത്. ഇവിടെ കർശന നിയന്ത്രണമുണ്ടാകും.\nസംസ്ഥാനത്തെ വിവിധ ജില്ലകളിലായി 1,43,337 പേരാണ് ഇപ്പോൾ നിരീക്ഷണത്തിലുള്ളത്. ഇവരിൽ 1,39,318 പേർ വീട്/ഇൻസ്റ്റിറ്റിയൂഷണൽ ക്വാറന്റൈനിലും 4019 പേർ ആശുപത്രികളിലും നിരീക്ഷണത്തിലാണ്. 168 പേരെയാണ് പുതുതായി ആശുപത്രിയിൽ പ്രവേശിപ്പിച്ചത്.നിലവിൽ 32,433 കോവിഡ് കേസുകളിൽ, 8.2 ശതമാനം വ്യക്തികൾ മാത്രമാണ് ആശുപത്രി/ഫീൽഡ് ആശുപത്രികളിൽ പ്രവേശിപ്പിക്കപ്പെട്ടിട്ടുള്ളത്.കഴിഞ്ഞ ദിവസങ്ങളിലുണ്ടായ 22 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതുകൂടാതെ സുപ്രീംകോടതി വിധിപ്രകാരം കേന്ദ്രസർക്കാരിന്റെ പുതിയ മാർഗനിർദേശമനുസരിച്ച് അപ്പീൽ നൽകിയ 221 മരണങ്ങളും റിപ്പോർട്ട് ചെയ്തിട്ടുണ്ട്. ഇതോടെ സംസ്ഥാനത്തെ ആകെ മരണം 44,189 ആയി.\nഇന്ന് രോഗം സ്ഥിരീകരിച്ചവരിൽ 18 പേർ സംസ്ഥാനത്തിന് പുറത്ത് നിന്നും വന്നവരാണ്. 3250 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 183 പേരുടെ സമ്പർക്ക ഉറവിടം വ്യക്തമല്ല. 20 ആരോഗ്യ പ്രവർത്തകർക്കാണ് രോഗം ബാധിച്ചത്.രോഗം സ്ഥിരീകരിച്ച് ചികിത്സയിലായിരുന്ന 4966 പേർ രോഗമുക്തി നേടി. തിരുവനന്തപുരം 859, കൊല്ലം 535, പത്തനംതിട്ട 145, ആലപ്പുഴ 72, കോട്ടയം 561, ഇടുക്കി 166, എറണാകുളം 760, തൃശൂർ 481, പാലക്കാട് 71, മലപ്പുറം 93, കോഴിക്കോട് 728, വയനാട് 103, കണ്ണൂർ 327, കാസർഗോഡ് 65 എന്നിങ്ങനേയാണ് രോഗമുക്തിയായത്. ഇതോടെ 32,433 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 51,34,010 പേർ ഇതുവരെ കോവിഡിൽ നിന്നും മുക്തി നേടി.\nPrevious articleകോഴിക്കോട് തിക്കോടിയിൽ യുവാവ് തീക്കൊളുത്തിയ യുവതി മരിച്ചു\nNext articleസ്വകാര്യ ബസ് സമരം മാറ്റിവച്ചു


തൃശ്ശൂരിൽ 468 പേർക്ക് കൂടി കോവിഡ്; 402 പേർ രോഗമുക്തരായി | janakeeyam\nതൃശ്ശൂർ: ജില്ലയിൽ ഇന്ന് 468 പേർക്ക് കൂടി കോവിഡ്-19 സ്ഥീരികരിച്ചു. 402 പേർ രോഗമുക്തരായി. ജില്ലയിൽ രോഗബാധിതരായി ചികിത്സയിൽ കഴിയുന്നവരുടെ എണ്ണം 4883 ആണ്. തൃശ്ശൂർ സ്വദേശികളായ 107 പേർ മറ്റു ജില്ലകളിൽ ചികിത്സയിൽ കഴിയുന്നു.\nജില്ലയിൽ ഇതുവരെ കോവിഡ് സ്ഥീരികരിച്ചവരുടെ എണ്ണം 83,135 ആണ്. 77,701 പേരെയാണ് ആകെ രോഗമുക്തരായി ഡിസ്ചാർജ്ജ് ചെയ്തത്.ജില്ലയിൽ വ്യാഴാഴ്ച്ച സമ്പർക്കം വഴി 458 പേർക്കാണ് രോഗം സ്ഥീരികരിച്ചത്. കൂടാതെ 01 ആരോഗ്യ പ്രവർത്തകർക്കും, സംസ്ഥാനത്തിന് പുറത്തുനിന്ന് എത്തിയ 05 പേർക്കും, രോഗ ഉറവിടം അറിയാത്ത 04 പേർക്കും രോഗബാധ ഉണ്ടായിട്ടുണ്ട്.രോഗ ബാധിതരിൽ 60 വയസ്സിനുമുകളിൽ 44 പുരുഷൻമാരും 44 സ്ത്രീകളും പത്ത് വയസ്സിനു താഴെ 12 ആൺകുട്ടികളും 08 പെൺകുട്ടികളുമുണ്ട്.രോഗം സ്ഥീരികരിച്ച് ജില്ലയിലെ ആശുപത്രികളും കോവിഡ് ഫസ്റ്റ്‌ലൈൻ ട്രീറ്റ്‌മെന്റ് സെന്ററുകളിലും കഴിയുന്നവർ.\n3482 പേർ വീടുകളിൽ ചികിത്സയിൽ കഴിയുന്നു.447 പേർ പുതിയതായി ചികിത്സയിൽ പ്രവേശിച്ചതിൽ 118 പേർ ആശുപത്രിയിലും 329 പേർ വീടുകളിലുമാണ്.5738 സാമ്പിളുകളാണ് പരിശോധനയ്ക്ക് എടുത്തത്. ഇതിൽ 4035 പേർക്ക് ആന്റിജൻ പരിശോധനയും, 1141 പേർക്ക് ആർടി-പിസിആർ പരിശോധനയും, 562 പേർക്ക് ട്രുനാറ്റ്/സിബിനാറ്റ് പരിശോധനയുമാണ് നടത്തിയത്. ജില്ലയിൽ ഇതുവരെ ആകെ 7,43,179 സാമ്പിളുകളാണ് പരിശോധനയ്ക്ക് അയച്ചത്.\n377 ഫോൺ വിളികളാണ് ജില്ലാ കൺട്രോൾ സെല്ലില്ലേക്ക് വന്നത്. ഇതുവരെ ആകെ 1,28,765 ഫോൺ വിളികളാണ് ജില്ലാ കൺട്രോൾ സെല്ലില്ലേക്ക് വന്നിട്ടുളളത്. 19 പേർക്ക് സൈക്കോ സോഷ്യൽ കൗൺസിലർമാർ വഴി കൗൺസിലിംഗ് നൽകി. ഇന്ന് റെയിൽവേ സ്റ്റേഷനുകളിലും ബസ് സ്റ്റാൻഡുകളിലുമായി 352 പേരെ ആകെ സ്‌ക്രീനിംഗ് ചെയ്തു.


വെസ്റ്റ് ഇന്‍ഡീസ് പര്യടനത്തിനുള്ള ഇന്ത്യൻ ക്രിക്കറ്റ് ടീമിനെ പ്രഖ്യാപിച്ചു; ധോണിയില്ല -\nHome Cricket വെസ്റ്റ് ഇന്‍ഡീസ് പര്യടനത്തിനുള്ള ഇന്ത്യൻ ക്രിക്കറ്റ് ടീമിനെ പ്രഖ്യാപിച്ചു; ധോണിയില്ല\nവെസ്റ്റ് ഇന്‍ഡീസ് പര്യടനത്തിനുള്ള ഇന്ത്യൻ ക്രിക്കറ്റ് ടീമിനെ പ്രഖ്യാപിച്ചു; ധോണിയില്ല\nലോകകപ്പിന്റെ ആവേശങ്ങളടങ്ങി. അടുത്ത അങ്കത്തട്ടിലേക്ക് പോകാൻ ഒരുങ്ങുകയാണ് ഇന്ത്യൻ ക്രിക്കറ്റ് പട.. വെസ്റ്റ് ഇന്‍ഡീസ് പര്യടനത്തിനുള്ള ഒരുക്കത്തിലാണ് ഇന്ത്യന് ടീം. പര്യടനത്തിനുള്ള ഇന്ത്യന് ടീമിനെ പ്രഖ്യാപിച്ചു.. ഇത്തവണയും ടീമിനെ നയിക്കുന്നത് നായകൻ വീരാട് കൊഹ്‌ലി തന്നെയായിരിക്കും. എന്നാൽ ടീമിൽ മഹേന്ദ്രസിംഗ് ധോണി ഇടംപിടിച്ചിട്ടില്ല. അതേസമയം ലോകകപ്പിനിടെ പരിക്കേറ്റ് പുറത്തുപോയ ശിഖര് ധവാന് കായികക്ഷമത തെളിയിച്ച് ടീമിലേക്ക് തിരിച്ചെത്തി. ടി 20യില് ഋഷഭ് പന്താണ് വിക്കറ്റ് കീപ്പറാവുക. നവ്ദീപ് സൈനി, രാഹുല് ചാഹര് എന്നിവരെ ടി20 ടീമില് ഉള്‍പ്പെടുത്തി. കുല്‍ദീപ് യാദവ്, യൂസ്‌വേന്ദ്ര ചാഹല് എന്നിവർ ടി 20 ടീമിൽ ഇടം നേടിയിട്ടില്ല. കോലി, രവീന്ദ്ര ജഡേജ, രോഹിത് ശര്‍മ, ഋഷഭ് പന്ത് എന്നിവരാണ് മൂന്ന് ടീമിലും ഉള്‍പ്പെട്ട താരങ്ങള്.\nഒരുമാസം നീണ്ടു നില്‍ക്കുന്ന പരമ്പര ഓഗസ്റ്റ് മൂന്നിനാണ് ആരംഭിക്കുന്നത്. മൂന്ന് ടി20 മത്സരങ്ങളും മൂന്ന് ഏകദിനവും രണ്ട് ടെസ്റ്റുകളും അടങ്ങുന്നതാണ് പരമ്പര. മൂന്ന് ഫോര്‍മാറ്റ് മത്സരങ്ങള്‍ക്കും വിത്യസ്ത ടീമിനെയാണ് പ്രഖ്യാപിച്ചിരിക്കുന്നത്.. അടുത്ത മാസം മൂന്നാം തീയതി നടക്കുന്ന ട്വന്റി20യോടെയാണ് പരമ്പരയ്ക്ക് തുടക്കമാകുന്നത്.\nRead more:ഇത് നമ്മുടെ ജഗതിചേട്ടന്റെ ‘അമ്പിളി’; കൈയടിനേടി കവർ വേർഷൻ\nടി20 ടീം: വിരാട് കൊഹ്‌ലി (ക്യാപ്റ്റന്), രോഹിത് ശര്‍മ, ശിഖര് ധവാന്, ശ്രേയാസ് അയ്യര്, മനീഷ് പാണ്ഡെ, ഋഷഭ് പന്ത്, ക്രുനാല് പാണ്ഡ്യ, രവീന്ദ്ര ജഡേജ, വാഷിംഗ്ടണ് സുന്ദര്, രാഹുല് ചാഹര്, ഭുവനേശ്വര് കുമാര്, ഖലീല് അഹമ്മദ്, ദീപക് ചാഹര്, നവ്ദീപ് സൈനി.\nടെസ്റ്റ് ടീം: വിരാട് കോലി (ക്യാപ്റ്റന്), അജിന്‍ക്യ രഹാനെ (വൈസ് ക്യാപ്റ്റന്), മായങ്ക് അഗര്‍വാള്, കെ എല് രാഹുല്, ചേതേശ്വര് പൂജാര, ഹനുമ വിഹാരി, രോഹിത് ശര്‍മ, ഋഷഭ് പന്ത്, വൃദ്ധിമാന് സാഹ, ആര് അശ്വിന്, രവീന്ദ്ര ജഡേജ, കുല്‍ദീപ് യാദവ്, ഇശാന്ത് ശര്‍മ, മുഹമ്മദ് ഷമി, ജസപ്രീത് ബൂമ്ര, ഉമേഷ് യാദവ്


മോഹന്ലാലിന്റെ ബറോസില് പ്രതാപ് പോത്തനും\nനടന് മോഹന്‍ലാല് ആദ്യമായി സംവിധായകനാകുന്ന ബറോസില് പ്രതാപ പോത്തനും ഭാഗമാകുന്നു. ‘ബറോസി’ൽ മന്ത്രവാദ പാവയായാണ് പ്രതാപ് പോത്തൻ എത്തുന്നത്. അനിമേഷൻ സഹായത്തോടെ രൂപം നൽകുന്ന പാവയ്ക്ക് പ്രതാപ് പോത്തൻ ശബ്ദം നൽകുന്നു. ചിത്രം പ്രീ- പ്രൊഡക്ഷൻ സ്റ്റേജിൽ ആണെന്നും മോഹൻലാലിൻറെ ആദ്യ സംവിധാന സംരംഭത്തിൽ ഭാഗമാകാൻ കഴിയുന്നതിൽ സന്തോഷമുണ്ടെന്നും പ്രതാപ് പോത്തൻ ഫേസ്ബുക്കില് കുറിച്ചു.\nവാസ്കോ ഡ ഗാമയുടെ നിധികളുടെ സൂക്ഷിപ്പുകാരൻ ബറോസിന്റെ കഥയാണ് ചിത്രം പറയുന്നത്. കുട്ടികൾക്കായി ഒരുക്കുന്ന ചിത്രത്തില് ബറോസായിഎത്തുന്നത് മോഹന്‍ലാലാണ്. ഗോവയിലാണ് ‘ബറോസ്’ എന്ന സിനിമയുടെ ചിത്രീകരണം. ബിഗ് ബജറ്റില് ഒരുക്കുന്ന ചിത്രത്തില് വിദേശ അഭിനേതാക്കളും അണിനിരക്കുന്നുണ്ട്. സ്പാനിഷ് താരങ്ങളായ റഫേൽ അമാർഗോ, പാസ് വേഗ എന്നിവരും ചിത്രത്തില് അഭിനയിക്കുന്നുണ്ട്.\nPrevious വടംവലിക്കാരുടെ കഥയുമായി ‘ആഹാ; ടീസര് പുറത്ത്\nNext അയ്യപ്പനാകാന് ബാലയ്യ, കോശിയാകാന് റാണ ദഗുബട്ടി; അയ്യപ്പനും കോശിയും തെലുങ്കിലേക്ക്


സമുദായ സംഘടനകള്‍ക്ക് ഉത്തരത്തിലെ പല്ലികളുടെ സ്വഭാവം: എന്.എസ്.എസിനെതിരെ വി.ടി ബല്‍റാം\nകൃഷ്ണ പൂനിയക്ക് ദശീയ റെക്കോര്‍ഡ്\nMonday 7th May 2012 2:11pm\nMonday 7th May 2012 2:06pm\nതിരുവന്തപുരം: എന്.എസ്.എസിനെതിരെ രൂക്ഷവിമര്‍ശനവുമായി വി.ടി ബല്‍റാം എം.എല്.എ. സമുദായ സംഘടനകള്‍ക്ക് ഉത്തരത്തിലെ പല്ലികളുടെ സ്വഭാവമാണെന്ന് അദ്ദേഹം പറഞ്ഞു. കോണ്‍ഗ്രസിനെ താങ്ങിനിര്‍ത്തുന്നത് ഇവരെന്ന ധാരണ ശരിയല്ല. ഇക്കൂട്ടര് കോണ്‍ഗ്രസിന്റെ ആഭ്യന്തര കാര്യങ്ങളില് ഇടപെടേണ്ട കാര്യമില്ലെന്നും ബല്‍റാം തിരുവനന്തപുരത്ത് പറഞ്ഞു.\nഉമ്മന്‍ചാണ്ടിയും ചെന്നിത്തലയും രാജിവെയ്ക്കണമെന്ന സുകുമാരന് നായരുടെ ആവശ്യത്തെയും ബല്‍റാം വിമര്‍ശിച്ചു. ഇത്തരമൊരു ആവശ്യം ഉന്നയിക്കാന് എന്‍എസ്എസിന് അധികാരമില്ല. ഉമ്മന്‍ചാണ്ടിക്കും ചെന്നിത്തലയ്ക്കും ലക്ഷങ്ങളുടെ പിന്തുണയാണ് ഉള്ളത്. അതുകൊണ്ടുതന്നെയാണ് ഇരുവരും ആ സ്ഥാനങ്ങളില് തുടരുന്നതെന്നും ബല്‍റാം പറഞ്ഞു.\nസഹായിച്ചവരെ കാലുവാരുന്നവരാണ് കോണ്‍ഗ്രസുകാരെന്നും യൂത്ത് കോണ്‍ഗ്രസുകാരെ ഇളക്കിവിട്ട് സമുദായ നേതാക്കളെ തെറിവിളിപ്പിക്കുകയാണെന്നും അവരെ പാഠം പഠിപ്പിക്കുമെന്നും സുകുമാരന് പറഞ്ഞിരുന്നു. ബാലകൃഷ്ണ-പിള്ള ഗണേഷ്‌കുമാര് പ്രശ്‌നം പരിഹരിക്കാന് കഴിയുന്നില്ലെങ്കില് രമേശ് ചെന്നിത്തലയും ഉമ്മന്‍ചാണ്ടിയും രാജിവെക്കണമെന്ന് സുകുമാരന് നായര് കഴിഞ്ഞദിവസം ആവശ്യപ്പെട്ടിരുന്നു. ഇതിനോട് പ്രതികരിക്കുകയായിരുന്നു ബല്‍റാം.


Emalayalee.com - ആനുകൂല്യങ്ങള് വെട്ടിക്കുറക്കാന് തൊഴിലുടമക്ക് അധികാരമില്ല: കോടതി\nആനുകൂല്യങ്ങള് വെട്ടിക്കുറക്കാന് തൊഴിലുടമക്ക് അധികാരമില്ല: കോടതി\nദുബായ്: തൊഴിലാളികള്‍ക്ക് പുതുതായി അനുവദിക്കുന്ന ആനുകൂല്യങ്ങള് പിന്നീട് വെട്ടിക്കുറക്കാന് തൊഴിലുടമക്ക് അനുമതിയില്‌ളെന്ന് ദുബൈ കെസ്സേഷന് കോടതി ഉത്ത രവിട്ടു. തൊഴിലാളികള്‍ക്ക് അനുവദിച്ച ബോണസ് ആനുകൂല്യങ്ങള് പിന്നീട് റദ്ദാക്കിയ കമ്പനി നടപടിയുമായി ബന്ധപ്പെട്ട കേസിലെ അന്തിമ വിധിയിലാണ് കോടതി ഇക്കാര്യം വ്യക്തമാക്കിയത്. തൊഴിലാളിക്ക് ബോണസ് ഇനന്മിലെ കുടിശ്ശിക നല്‍കണമെന്ന അപ്പീല് കോടതി വിധിക്കെതിരെ കമ്പനി അധികൃതരാണ് കെസേഷന് കോടതിയെ സമീപിച്ചിരുന്നത്.\nസ്ഥാപനന്മില് പത്ത് വര്‍ഷന്മില് കൂടുതല് സര്‍വീസുള്ളവര്‍ക്ക് വര്‍ഷത്തിലൊരിക്കല് മാസ ശമ്പളന്മിന്‍െറ പകുതി തുക ബോണസ് ഇനത്തില് അനുവദിക്കാനാണ് ഒരു സ്വകാര്യ കമ്പനി തീരുമാനിച്ചിരുന്നത്. കുറഞ്ഞ കാലയളവില് നല്‍കിയ ശേഷം ഈ ആനുകൂല്യം കമ്പനി അധികൃതര് റദ്ദാക്കുകയായിരുന്നു. എന്നാല് പിന്നീട് കമ്പനിയില് നിന്ന് പുറന്മാക്കപ്പെട്ട ജീവനക്കാരന് കുടിശ്ശികയായ ഈ ആനുകൂല്യം കൂടി ലഭിക്കണമെന്ന് ആവശ്യപ്പെട്ട് പ്രാഥമിക കോടതില് ഹര്‍ജി നല്‍കി. 6,36,000 ദിര്‍ഹം ഈയിനന്മില് അനുവദിക്കാന് കമ്പനിയോട് ആവശ്യപ്പെടണമെന്നായിരുന്നു ഹര്‍ജിയിലെ ആവശ്യം. 5000 ദിര്‍ഹം പ്രതിമാസ ശമ്പളന്മില് ജോലി ചെയ്യുകയായിരുന്ന തന്നെ കമ്പനി അകാരണമായി പിരിച്ചുവിടുകയായിരുന്നുവെന്നും ഇയാള് കോടതിയെ അറിയിച്ചു. ഹര്‍ജി ഫയലില് സ്വീകരിച്ച കോടതി, ഇയാള്‍ക്ക് ആനുകൂല്യങ്ങളുടെ കുടിശ്ശിക ഇനന്മില് 66,000 ദിര്‍ഹവും മറ്റേതെങ്കിലും ജോലിയില് പ്രവേശിക്കുന്നില്ലെങ്കില് നാട്ടിലേക്കുള്ള ടിക്കറ്റും നല്‍കാന് ആവശ്യപ്പെട്ടു. എന്നാല് ഈ വിധിക്കെതിരെ ഹര്‍ജിക്കാരന് അപ്പീല് കോടതിയെ സമീപിച്ചു. അപ്പീല് കോടതി വിധി ഇയാള്‍ക്ക് അനുകൂലമായിരുന്നു. 66,000 ദിര്‍ഹന്മിന് പുറമെ സര്‍വീസ് അവസാനിപ്പിക്കുന്നതിന്‍െറ ഭാഗമായുള്ള ഗ്രാറ്റുവിറ്റി ഇനന്മില് 22,000 ദിര്‍ഹം കൂടി നല്‍കണമെന്ന് കോടതി കമ്പനിക്ക് നിര്‍ദേശം നല്‍കി. എന്നാല് ഈ വിധി സ്വീകരിക്കാന് കമ്പനി അധികൃതര് തയാറായില്ല. അവര് കെസ്സേഷന് കോടതിയെ സമീപിച്ചു. കേസില് വാദം കേട്ട കെസ്സേഷന് കോടതി അപ്പീല് കോടതി വിധി ശരിവെക്കുകയായിരുന്നു.\nഒരിക്കല് അനുവദിക്കുന്ന ഏതെങ്കിലും തരത്തിലുള്ള ആനുകൂല്യങ്ങളില് പിന്നീട് മാറ്റം വരുന്മാനോ എടുത്തുകളയാനോ കമ്പനികള്‍ക്ക് അധികാരമില്ലെന്ന് കെസ്സേഷന് കോടതി ഉച്ചരവിട്ടു. പത്ത് വര്‍ഷന്മില് കൂടുതല് സര്‍വീസുള്ളവര്‍ക്ക് വാര്‍ഷിക ബോണസ് അനുവദിക്കാനുള്ള തീരുമാനം കമ്പനിയുടെ കരട് പ്രമേയം മാത്രമായിരുന്നുവെന്നും പിന്നീട് നടപ്പാക്കല് മെമ്മോ വഴി ഇത് റദ്ദാക്കിയിട്ടുണ്ടെന്നും കമ്പനി വാദിച്ചെങ്കിലും കോടതി അംഗീകരിച്ചില്ല. ആനുകൂല്യം നല്‍കാനുള്ള തീരുമാനം കമ്പനിയുടെ ചെയര്‍മാനാണ് കൈക്കൊണ്ടതെന്ന് കെസ്സേഷന് കോടതി കണ്ടെത്തിയിരുന്നു.


വിവാഹം ഒരു പഴഞ്ചന് ഏര്‍പ്പാട്: കമല് ഹസന് | Marriage isaantique dealing, says Kamal Hassan - Malayalam Filmibeat\nവിവാഹം ഒരു പഴഞ്ചന് ഏര്‍പ്പാട്: കമല് ഹസന്\n| Published: Sunday, November 24, 2013, 12:25 [IST]\nവിവാഹ ജീവിതത്തെ കുറിച്ച് ആധികാരികമായി പറയാന് അതിന്റെ മോശവും നന്മയും അനുഭവിച്ച ഒരാള്‍ക്കേ കഴിയൂ. അങ്ങനെ നോക്കുമ്പോള് ഉലകനായകന് കമല് ഹസന് വിവാഹത്തെ കുറിച്ച് പറയുമ്പോള് ഒന്ന് ചെവികൊടുക്കാം.\nസരികയുമായുള്ള വിവാഹ ജീവിതം വേര്‍പെടുത്തിയ ശേഷം നിയമത്തിന്റെ യാതൊരു മാനദണ്ഡവുമില്ലതെ നടി ഗൗതമിയോടൊപ്പം ജീവിതം തുടങ്ങിയ വ്യക്തിയാണ് കമല്. വിമര്‍ശനവുമായി പലരും അന്നേ രംഗത്ത് വന്നിരുന്നു. എല്ലത്തിനും കമിലിന്റെ കയ്യില് മറുപടിയുമുണ്ടായിരുന്നു. ഇനി ഇപ്പോഴും അതില് ചിലര്‍ക്ക് കല്ലുകടിയുണ്ടെങ്കില് കമല് പറയുന്നത് ഒരിക്കല് കൂടെ കേള്‍ക്കുക.\n'വിവാഹം എന്നത് ഒരു പഴഞ്ചന് ഏര്‍പ്പാടാണ്. ഒരാള്‍ക്കൊപ്പം കെട്ടിയിടുന്ന നിയമപരമായ കരാറാണ് വിവാഹം. ഒരാളെ യഥാര്‍ത്ഥമായി സ്‌നേഹിക്കാന് ഒരു കഷ്ണം പേപ്പറിന്റെ ആവശ്യമില്ല'- കമല് പറഞ്ഞു.\nമകളും തെന്നിന്ത്യന് താരവുമായ ശ്രുതിഹസന് കഴിഞ്ഞ ദിവസം മുംബൈയിലെ അപ്പാര്‍ട്ട്‌മെന്റില് ആക്രമിക്കപ്പെട്ടതിനെ കുറിച്ച് ചോദിച്ചപ്പോള്, ഏതൊരു പിതാവിനെന്നപോലെ അക്കാര്യത്തില് എനിക്കും ഉത്കണ്ഠയുണ്ട്. അതേ സമയം ശ്രുതി ധൈര്യശാലിയായ പെണ്ണാണ്. തകര്‍ന്ന ഒരു വിവാഹ ജീവിതം വീട്ടില് വച്ച് കണ്ട് വളര്‍ന്ന ശ്രുതി അതില് നിന്നും ഒരുപാട് പഠിച്ചിട്ടുണ്ട്. സംഭവശേഷം കൂടുതല് ശ്രദ്ധിക്കാന് പറഞ്ഞിട്ടുണ്ട്.\nരണ്ടാമത്ത മകള് അക്ഷരാ ഹസ്സന്റെ സിനിമയിലേക്കുള്ള വരവ്? ധനുഷിനൊപ്പം സിനിമയിലേക്ക് അരങ്ങേറ്റം കുറിക്കുന്ന അക്ഷരയുടെ തീരുമാനത്തില് സന്തോഷമുണ്ട്. ഇതോടെ ഞങ്ങളുടേത് ഒരു സിനിമാ കുടുംബമായി. തങ്ങള് ചെയ്യുന്ന കാര്യങ്ങള് പരസ്പരം ചര്‍ച്ച ചെയ്യാറുണ്ട്. മക്കള് ഇങ്ങനെ നടക്കണം എന്ന വാശിപിടിക്കുന്ന പിതാവല്ല താനെന്നും എന്നാല് ഓരോരുത്തരെടുക്കുന്ന തീരുമാനത്തിന് അവര്‍ക്ക് ഉത്തരവാദിത്വമുണ്ടാകണമെന്നും കമല് പറഞ്ഞു.\nRead more about: kamal hassan actor tamil marriage sruthi hassan akshara hassan കമല്‍ഹസന് നടന് തമിഴ് വിവാഹം ശ്രുതി ഹസന് അക്ഷര ഹസന്\nUlaga nayagan Kamal Hassan saying that marriage isaantique dealing.\nStory first published: Sunday, November 24, 2013, 12:25 [IST]


പ്രവാസികള് ആദായ നികുതി നല്‍കണോ?, ഒരാളെ പ്രവാസിയായി പരിഗണിക്കാനുളള സര്‍ക്കാര് നിബന്ധനങ്ങള് ഏതെല്ലാം? | income tax issues faced by NRI's, varavum chelavum personal finance column by c s renjith\nപ്രവാസികള് ആദായ നികുതി നല്‍കണോ?, ഒരാളെ പ്രവാസിയായി പരിഗണിക്കാനുളള സര്‍ക്കാര് നിബന്ധനങ്ങള് എന്തെല്ലാം?\nThiruvananthapuram, First Published 16, Mar 2020, 7:17 PM IST\nബജറ്റ് അവതരണത്തിനുശേഷം കേന്ദ്ര സര്‍ക്കാര് ചില വിശദീകരണങ്ങള് നല്‍കിയിരുന്നു. ഇതനുസരിച്ച് വിദേശത്ത് നേടിയ വരുമാനത്തിന് ഇന്ത്യയില് നികുതി ചുമത്തുകയില്ലായെന്ന് വ്യക്തമാക്കിയിട്ടുണ്ട്.\nവിദേശ ഷിപ്പിംഗ് കമ്പനിയില് ജോലി ചെയ്യുന്ന ജോര്‍ജ്ജ് ആറ് മാസത്തോളം വിവിധ രാജ്യങ്ങളിലേയ്ക്ക് കടല് യാത്രയാണ്. ബാക്കി സമയങ്ങളില് നാട്ടില് ചെലവഴിക്കുന്നു. കുടുംബവും നാട്ടില് തന്നെ. നാട്ടിലുള്ള ജോര്‍ജ്ജിന്റെ ബാങ്ക് അക്കൗണ്ടിലേയ്ക്ക് ഷിപ്പിംഗ് കമ്പനി വിദേശത്ത് നിന്ന് ശമ്പളവും മറ്റും നേരിട്ട് അയച്ച് കൊടുക്കുകയാണ്.\nവിദേശ രാജ്യങ്ങളിലൊന്നും ആദായ നികുതി കൊടുക്കുന്നില്ല. ഇന്ത്യയിലും ഇതുവരെ നികുതി നല്‍കേണ്ടി വന്നിട്ടില്ല. ഈ വര്‍ഷത്തെ കേന്ദ്ര ബജറ്റില് പ്രവാസികളെ സംബന്ധിച്ച വ്യവസ്ഥകളില് മാറ്റം വന്നതിനാല് ശമ്പള വരുമാനത്തിന് ആദായ നികുതി നല്‍കേണ്ടി വരും എന്ന വേവലാതിയിലാണ് ജോര്‍ജ്ജ്.\nഅടുത്ത കാലത്ത് നാട്ടിലെത്തിയ വിദേശങ്ങളില് ജോലി ചെയ്യുകയും പഠിക്കുകയും ചെയ്യുന്നവര്‍ക്ക് കോവിഡ് -19 പകര്‍ച്ച വ്യാധി കാരണം തിരികെ പോകാന് സാധിക്കാതെ വരുന്നുമുണ്ട്. എത്ര നാള് വരെ ഇന്ത്യയില് കഴിഞ്ഞാല് തങ്ങളുടെ പ്രവാസി എന്ന പരിഗണന കാത്തു സൂക്ഷിക്കാന് പറ്റുമെന്ന സംശയം അവരില് പലര്‍ക്കുമുണ്ട്.\nഒരു ഇന്ത്യന് പൗരന് പ്രവാസിയാകുന്നത് എപ്പോഴാണെന്ന് ആദായ നികുതി നിയമങ്ങളിലാണ് വിവരിക്കുന്നത്. ഇക്കൊല്ലത്തെ കേന്ദ്ര ബജറ്റില് ഓര്‍ക്കാപ്പുറത്ത് ഈ വിവരണങ്ങളില് മാറ്റങ്ങള് വരുത്തിയിരിക്കുന്നു. പ്രധാന മാറ്റങ്ങള് എന്തൊക്കെയാണെന്നും എന്തെല്ലാം ശ്രദ്ധിയ്‌ക്കേണ്ടതുണ്ടെന്നും ഏതൊരു പ്രവാസിയും അറിഞ്ഞിരിക്കണമല്ലോ.\nഒരാള് പ്രവാസി ഇന്ത്യക്കാരനാണോ എന്ന് തീരുമാനിക്കുന്നതിന്റെ ഇപ്പോഴുള്ള രണ്ട് നിബന്ധനകളില് ഒന്ന് വ്യത്യാസപ്പെടുത്തുകയും മറ്റൊന്ന് തുടരുകയുമാണ്. ഇതോടൊപ്പം ഒരു പുതിയ നിബന്ധന കൂടി കൊണ്ട് വന്നിരിക്കുന്നു.\nനിങ്ങള് പ്രവാസി ഇന്ത്യാക്കാരനാണോ?\nഇതില് ഒന്നാമത്തേത് ഇന്ത്യയില് ഒരു വര്‍ഷം എത്ര ദിവസം വരെ താമസിച്ചാല് പ്രവാസി പദവി നിലനിര്‍ത്താം എന്നുള്ളതാണ്. ഇപ്പോള് 181 ദിവസം എന്നുണ്ടായിരുന്നത് 119 ദിവസം ആക്കി ചുരുക്കിയിരിക്കുന്നു. ഒരു സാമ്പത്തിക വര്‍ഷത്തില് 120 ദിവസത്തിനു മുകളില് ഇന്ത്യയില് താമസിച്ചാല് അടുത്ത വര്‍ഷം ദേശവാസിയായി മാത്രമേ പരിഗണിക്കുകയുള്ളൂ.\nഇതോടൊപ്പം തന്നെ തൊട്ട് മുമ്പുള്ള നാല് വര്‍ഷങ്ങളില് ഇന്ത്യയില് താമസിച്ചിരുന്നത് 364 ദിവസം വരെയാണെങ്കിലും പ്രവാസിയായിരിക്കും. നേരത്തെ തന്നെ ഉണ്ടായിരുന്ന ഈ വ്യവസ്ഥ മാറ്റമില്ലാതെ തുടരുന്നു. മൂന്നാമതായി കൂട്ടിചേര്‍ത്ത വകുപ്പ് കുറച്ച് കൂടി കടുപ്പമുള്ളതാണ്. പല വിദേശ രാജ്യങ്ങളിലായി പോകുകയും പണിയെടുക്കുകയും മറ്റും ചെയ്യുമെങ്കിലും അവിടങ്ങളിലൊന്നും ആദായ നികുതി കൊടുക്കാത്തവരെ കുറിച്ചാണ് ഈ വകുപ്പ്. ഇന്ത്യയില് എത്ര ദിവസം താമസിക്കുന്നുവെന്ന് കണക്ക് നോക്കാതെ തന്നെ ഇത്തരക്കാരെ റസിഡന്റ് അഥവാ ദേശവാസിയായിട്ട് കരുതും. അവര് തങ്ങളുടെ വരുമാനത്തിന് ഇന്ത്യയില് നികുതി നല്‍കണം.\nബജറ്റ് അവതരണത്തിനുശേഷം കേന്ദ്ര സര്‍ക്കാര് ചില വിശദീകരണങ്ങള് നല്‍കിയിരുന്നു. ഇതനുസരിച്ച് വിദേശത്ത് നേടിയ വരുമാനത്തിന് ഇന്ത്യയില് നികുതി ചുമത്തുകയില്ലായെന്ന് വ്യക്തമാക്കിയിട്ടുണ്ട്. ഇന്ത്യയ്ക്കകത്ത് നിന്നും തൊഴില് ചെയ്‌തോ ബിസിനസ് നടത്തിയോ ഉണ്ടാക്കുന്ന വരുമാനത്തിന് മാത്രമേ നികുതി നല്‍കേണ്ടതുളളൂ.\nപല വിദേശ രാജ്യങ്ങളില് തൊഴിലും ബിസിനസും വ്യാപിച്ച് കിടക്കുന്ന ചില ഉയര്‍ന്ന വരുമാനക്കാര് ഒരു രാജ്യത്തും നികുതി കൊടുക്കാതെ പ്രവാസി എന്ന പരിഗണന ദുരുപയോഗപ്പെടുത്തുന്നുണ്ടെന്നാണ് സര്‍ക്കാര് കണ്ടെത്തിയിട്ടുള്ളത്. ഇവരെയെല്ലാം നികുതി നല്‍കേണ്ടുന്നവരാക്കിയെടുക്കുകയാണ് പുതിയ മാറ്റങ്ങളുടെ ലക്ഷ്യം.\nയുഎഇ പോലെ നികുതി നല്‍കേണ്ടാത്ത രാജ്യങ്ങളില് തൊഴിലെടുക്കുന്ന സാധാരണക്കാരായ യഥാര്‍ത്ഥ പ്രവാസികളെ ഈ മാറ്റങ്ങള് ബാധിക്കില്ലെന്ന് സര്‍ക്കാര് പറഞ്ഞത് ആശ്വാസമായി.\nincome tax issues faced by NRI\nകേരള സർക്കാരിന്റെ പുതിയ പരിഷ്കരണം ഫലം കണ്ടു; ട്രഷറികളിൽ തിരക്ക് കുറഞ്ഞു\nഎന്താണ് ഈ മൊറട്ടോറിയം! ലോക്ക് ഡൗൺ കാലത്ത് ബാങ്കുകൾ പ്രഖ്യാപിച്ച ഇളവുകൾക്ക് പിന്നിലെ അറിയാക്കഥകൾ\nമൊറട്ടോറിയം പദ്ധതി പ്രഖ്യാപിച്ച് വാണിജ്യ ബാങ്കുകൾ, ഉദാഹരണ സഹിതം വിശദമാക്കി സ്റ്റേറ്റ് ബാങ്ക് ഓഫ് ഇന്ത്യ !\nകൊറോണ ബാധ: ബാങ്കിങ് സേവനങ്ങള് വാട്ട്‌സ്ആപ്പിൽ ലഭ്യമാക്കി ഐസിഐസിഐ ബാങ്ക്


Elderly man's death: son arrested | വയോധികൻ വീടിന് സമീപം തൂങ്ങി മരിച്ച നിലയിൽ കണ്ടെത്തിയ സംഭവം: മകൻ അറസ്റ്റിൽ; പിടിയിലായത് തിരുവല്ല പെരിങ്ങര സ്വദേശി ശ്രീകുമാർ; മരണത്തിന് കാരണമന്വേഷിച്ച പൊലീസ് എത്തിയ നിഗമനം ഇങ്ങനെ - MarunadanMalayali.com\nFebruary 20, 2020 | 08:56 PM IST | Permalink\nതിരുവല്ല: സംശയാപദമായ നിലയിൽ വയോധികനെ വീടിന് സമീപത്തെ ഷെഡിൽ തൂങ്ങി മരിച്ചനിലയിൽ കണ്ടെത്തിയ സംഭവത്തിൽ മകൻ അറസ്റ്റിൽ. പെരിങ്ങര വാഴുവേലിൽ വീട്ടിൽ ശ്രീകുമാറിനെയാണ് (39) പുളിക്കീഴ് പൊലീസ് അറസ്റ്റ് ചെയ്തത്. ശ്രീകുമാറിന്റെ പിതാവ് ചന്ദ്രശേഖരൻ പിള്ള ( 68 ) യെ ചൊവ്വാഴ്ച രാവിലെയാണ് വീടിന് സമീപത്തെ ഷെഡിൽ മരിച്ച നിലയിൽ കണ്ടെത്തിയത്.\nതിങ്കളാഴ്ച രാത്രി ചന്ദ്രശേഖരൻപിള്ളയും മകനും തമ്മിൽ വാക്കേറ്റമുണ്ടായി. തുടർന്ന് വാക്കേറ്റം കയ്യാങ്കളിയിൽ കലാശിച്ചിരുന്നു. ബഹളം കേട്ടെത്തിയ സമീപ വാസികൾ ചേർന്ന് ഇരുവരെയും പിടിച്ചു മാറ്റുകയായിരുന്നു. ഈ സംഭവത്തിൽ മനം നൊന്താണ് ചന്ദ്രശേഖര പിള്ള ആത്മഹത്യ ചെയ്തതെന്നാണ് പൊലീസിന്റെ നിഗമനം. മൃതദേഹത്തിന്റൈ ഇടതുകയ്യിൽ മുറിവേറ്റതായും വാരിയെല്ലുകൾ ഒടിഞ്ഞ നിലയിലാണെന്നും പോസ്റ്റ് മോർട്ടം റിപ്പോർട്ടിൽ വ്യക്തമായിരുന്നു. ഇതേ തുടർന്നായിരുന്നു ശ്രീകുമാറിന്റെ അറസ്റ്റ്. വൈദ്യ പരിശോധനയ്ക്ക് ശേഷം കോടതിയിൽ ഹാജരാക്കിയ പ്രതിയെ റിമാൻഡ് ചെയ്തു.\nവേദന കൊണ്ട് പിടയുന്ന രോഗിയോട് കൊടുംക്രൂരത കാണിച്ച് നഴ്‌സിങ് അസിസ്റ്റന്റ്; കാലൊടിഞ്ഞ് കമ്പിയിട്ട് തിരുവനന്തപുരം മെഡിക്കൽ കോളേജിൽ കിടക്കുന്ന വയോധികന്റെ കൈവിരലുകൾ പിടിച്ചു ഞെരിക്കുന്നതും അസഭ്യം പറഞ്ഞ് അടിക്കാൻ ഓങ്ങുന്ന ദൃശ്യങ്ങളും പുറത്തുവന്നു; സോഷ്യൽ മീഡിയയിൽ പ്രചരിച്ച ദൃശ്യങ്ങളിൽ നടപടിയെടുത്ത് ആരോഗ്യമന്ത്രി


July 2022 - 6:35 am IST\nഭര്‍ത്താവിൻ്റെ പരസ്ത്രീ ബന്ധം ചോദ്യം ചെയ്ത് ഇരുവരും തമ്മില് വഴക്ക് പതിവായിരുന്നുവെന്ന് പൊലീസ് പറഞ്ഞു. ഇവർക്ക് 20 വയസുള്ള മാനസികാസ്വാസ്ഥ്യമുള്ള മകനുമുണ്ട്. മകനൊപ്പമാണ് ദമ്പതികൾ തകസിക്കുന്നത്\nആന്ധ്രാപ്രദേശ് : കുടുംബവഴക്കിനെ തുടര്‍ന്ന് ഭര്‍ത്താവിനെ കൊന്ന് അറുത്തെടുത്ത തലയുമായി പൊലീസ് സ്റ്റേഷനില് ഭാര്യ കീഴടങ്ങി. വ്യാഴാഴ്ച ആന്ധ്രാപ്രദേശിലെ ചിറ്റൂര് ജില്ലയിൽ റെനിഗുണ്ടയിലാണ് ഞെട്ടിക്കുന്ന സംഭവം നടന്നത്.\nഭശ്യാം രവിചന്ദ്രന് (53) എന്നയാളാണ് കൊല്ലപ്പെട്ടത്. 50 വയസുള്ള ഭാര്യ വസുന്ധരയെ പൊലീസ് അറസ്റ്റ് ചെയ്തു. കുടുംബവഴക്കിനെ തുടര്‍ന്നാണ് കൊലപാതകം നടന്നത്. ഭാര്യ കീഴടങ്ങിയ ശേഷം നടത്തിയ പരിശോധനയില് ഇവരുടെ കുടുംബവീട്ടില്‍നിന്ന് രവിചന്ദ്രന്റെ ശരീരം കണ്ടെത്തി.\nഭര്‍ത്താവിൻ്റെ പരസ്ത്രീ ബന്ധം ചോദ്യം ചെയ്ത് ഇരുവരും തമ്മില് വഴക്ക് പതിവായിരുന്നുവെന്ന് പൊലീസ് പറഞ്ഞു. ഇവർക്ക് 20 വയസുള്ള മാനസികാസ്വാസ്ഥ്യമുള്ള മകനുമുണ്ട്. മകനൊപ്പമാണ് ദമ്പതികൾ തകസിക്കുന്നത്.\nവ്യാഴാഴ്ച വസുന്ധരയും ഭശ്യാം തമ്മില് രൂക്ഷമായ തര്‍ക്കമുണ്ടായിരുന്നുവെന്ന് അയല്‍വാസികള് പൊലീസിനോട് പറഞ്ഞു. മാതാപിതാക്കള് വഴക്കിടുമ്പോള് മകന് വീട്ടിലുണ്ടായിരുന്നില്ലെന്നും ദേഷ്യത്തില് വസുന്ധര മൂര്‍ച്ചയുള്ള കത്തിയെടുത്ത് ആവര്‍ത്തിച്ച് കുത്തുകയും പിന്നീട് തലവെട്ടുകയും ചെയ്യുകയുമായിരുന്നെന്ന് പൊലീസ് പറഞ്ഞു. പിന്നീട് വസുന്ധര രവിചന്ദറിൻ്റെ തല പ്ലാസ്റ്റിക് കവറിലാക്കി പൊലീസ് സ്റ്റേഷനിലെത്തിക്കുകയായിരുന്നു. സംഭവത്തില് പൊലീസ് അന്വേഷണം നടക്കുന്നു.


യുവതിയുടെ നഗ്നചിത്രങ്ങള് ഗള്‍ഫുകാരനായ പ്രതിശ്രുത വരന് അയച്ചുകൊടുത്തു, കാമുകനെതിരെ പൊലീസ് കേസ് | Gramajyothi News\nയുവതിയുടെ നഗ്നചിത്രങ്ങള് ഗള്‍ഫുകാരനായ പ്രതിശ്രുത വരന് അയച്ചുകൊടുത്തു, കാമുകനെതിരെ പൊലീസ് കേസ്\nApril 25, 2019 5:14 pm Published by : Chief Editor\nപാലോട്. യുവതിയുടെ നഗ്നചിത്രങ്ങള് പ്രതിശ്രുത വരന് അയച്ചുകൊടുത്ത യുവാവിനെതിരെ പാലോട് പൊലീസ് കേസെടുത്തു. പാലോട് കരിമണ്‍കോട് സ്വദേശി ഷാനിനെതിരെയാണ് (25)പോക്സോ ഐ.റ്റി ആക്‌ട് പ്രകാരം പൊലീസ് കേസെടുത്തത്.\nസംഭവത്തെക്കുറിച്ച് പൊലീസ് പറയുന്നത്. 2014ഫേസ് ബുക്ക് വഴി ഷാന് പെണ്‍കുട്ടിയുമായി പരിചയത്തിലായി. പെണ്‍കുട്ടിയെ വിവാഹ വാഗ്ദാനം നല്‍കി പ്രലോഭിച്ചശേഷം നഗ്നഫോട്ടകള് കൈക്കലാക്കി.ഇതിനിടെ ഷാനിന്റെ പ്രവര്‍ത്തികളില് അതൃപ്തി തോന്നിയ പെണ്‍കുട്ടി അയാളില് നിന്നും അകന്നു. അടുത്തയിടെ ഗള്‍ഫിലുള്ള യുവാവുമായി പെണ്‍കുട്ടിയുടെ വിവാഹം വീട്ടുകാര് ഉറപ്പിച്ചു. ഇത് അറിഞ്ഞ ഷാന് തന്റെ കൈവശമുണ്ടായിരുന്ന നഗ്നഫോട്ടോകള് പ്രതിശ്രുത വരന് അയച്ചു കൊടുത്തു. ഫോട്ടോകള് കണ്ട യുവാവ് വിവാഹത്തില് നിന്നും പിന് വാങ്ങി. തുടര്‍ന്ന് പെണ്‍കുട്ടി ഷാനിനെതിരെ പൊലീസില് പരാതി നല്‍കുകയായിരുന്നു. പ്രതിയ്ക്ക് വേണ്ടി പൊലീസ് തെരച്ചില് ഊര്‍ജ്ജിതമാക്കി


വീണ്ടും ബ്ലാക്ക്‌ബെറിയെത്തി; ക്വര്‍ട്ടി കീപാഡിന്റെ കാര്യത്തില് വിട്ടുവീഴ്ച്ചയില്ല | Reporter Live\nവീണ്ടും ബ്ലാക്ക്‌ബെറിയെത്തി; ക്വര്‍ട്ടി കീപാഡിന്റെ കാര്യത്തില് വിട്ടുവീഴ്ച്ചയില്ല\nBy Web Desk\tFebruary 26, 2017 9:02 pm A+ A-\nഒരുകാലത്ത് സ്മാര്‍ട്ട്‌ഫോണ് എന്നാല് ബ്ലാക്ക്‌ബെറിയായിരുന്നു. സെലിബ്രിറ്റികളേയും പണക്കാരെയും ഒരുപോലെ പ്രലോഭിച്ച സുന്ദരന്. സുരക്ഷയുടെ കാര്യത്തില് യാതൊരു വിട്ടുവീഴ്ച്ചയ്ക്കും തയാറാകാത്ത, ബിസിനസ് മാഗ്നറ്റുകളുടെ ഇഷ്ട തോഴന്. എന്തിനേറെ പറയുന്നു, അമേരിക്കന് പ്രസിഡന്റുമാര് പോലും ഒരുകാലത്ത് ഉപയോഗിച്ചിരുന്ന ഫോണാണ് ബ്ലാക്ക്‌ബെറി. അതേ പ്രതാപം തിരിച്ചുപിടിക്കുക എന്നതാണ് കമ്പനി ഇപ്പോള് പുറത്തിറക്കിയ പുതിയ കീവണ് എന്ന സ്മാര്‍ട്ട് ഫോണിന്റെ ലക്ഷ്യം.\nആന്‍ഡ്രോയ്ഡ് നൂഗട്ടിലാണ് ഫോണ് പ്രവര്‍ത്തിക്കുക. 433 പിപിഐ നാലരയിഞ്ച് ഫുള്‍എച്ച്ഡി ഡിസ്‌പ്ലേയ്ക്ക് ഗൊറില്ലാ ഗ്ലാസ് സംരക്ഷണമുണ്ട്. ക്വാല്‍കോം സ്‌നാപ്ഡ്രാഗണ് 625 പ്രൊസസ്സറും മുന്നിലെ ക്യാമറ 8 മെഗാ പിക്‌സലും. 3ജിബി റാമും ഫോണിന് കരുത്തേകും. 4K വീഡിയോ റെക്കോര്‍ഡ് ചെയ്യാന് സാധിക്കുന്ന ക്യാമറ 12 മെഗാപിക്‌സലാണ്. പെട്ടന്ന് ചാര്‍ജാകാനുള്ള സംവിധാനമുള്‍പ്പെടെ മികച്ച ഫീച്ചേഴ്‌സിന്റെ ഒപ്പം 3500 എംഎഎച്ച് ബാറ്ററിയും മെറ്റല് ബോഡിയും കൂടിയാകുമ്പോള് ഫോണ് പ്രതീക്ഷക്കൊത്ത് ഉയരുന്നു.\nഎന്നാല് തങ്ങളുടെ പരമ്പരാഗത രൂപം മാറ്റുന്നതുപോലെയൊരു വിട്ടുവീഴ്ച്ച ബ്ലാക്‌ബെറി ചെയ്തിട്ടില്ല. നാലരയിഞ്ച് ടച്ച് സ്‌ക്രീന് ഉണ്ടായിട്ടും ക്വര്‍ട്ടി കീപാഡ് ചേര്‍ത്തിരിക്കുന്നു. കീപാഡില് അനവധി ഷോര്‍ട്ട്കട്ടുകളും ഉള്‍പ്പെടുത്തിയിട്ടുണ്ട്. ഷോര്‍ട്ട്കട്ടുകള് ഇഷ്ടം പോലെ കൂട്ടിച്ചേര്‍ക്കാം. മാത്രമല്ല, കീപാഡിലുള്ള നാവിഗേഷന് സിസ്റ്റം, ഫിംഗര് പ്രിന്റര് സ്‌കാനര് എന്നിവ ഉപയോഗം കൂടുതല് എളുപ്പമാക്കും.\nസുരക്ഷയൊരുക്കുന്ന ഡിടെക് എന്ന ആപ്ലിക്കേഷനാണ് പുതിയ ഫോണില് ഉള്‍പ്പെടുത്തിയിട്ടുള്ളത്. നിരവധി ആപ്ലിക്കേഷനുകള് ഡാറ്റായും വിവരങ്ങളും ഉപയോക്താവ് അറിയാതെയാണ് ആന്‍ഡ്രോയ്ഡ് ഫോണില്‍നിന്ന് ശേഖരിക്കുന്നത്. ഇതിനൊരു തടയിടാന് ഡിടെക്കിനാവും.\nകാനഡ ആസ്ഥാനമായി പ്രവര്‍ത്തിക്കുന്ന റിം എന്ന കമ്പനിയാണ് ബ്ലാക്ക്‌ബെറിയുടെ നിര്‍മാതാക്കള്. ഹാര്‍ഡ് വെയര് നിര്‍മാണം നേരത്തെ നിര്‍ത്തിയ കമ്പനിക്കുവേണ്ടി ഇപ്പോള് ഫോണ് നിര്‍മിക്കുന്നത് ടിസിഎല്ലാണ്. കീവണ്ണിനും ലക്ഷ്യം നേടാനായില്ലെങ്കില് ഇതാവും കമ്പനി ഡിസൈന് ചെയ്യുന്ന അവസാന ഫോണ്. റിം ഇപ്പോള് സോഫ്റ്റ്‌വെയര് നിര്‍മാണത്തിലാണ് കൂടുതല് ശ്രദ്ധകൊടുക്കുന്നത്. എന്തായാലും ബ്ലാക്ക്‌ബെറി പ്രതാപ കാലത്തേക്ക് മടങ്ങിവരുമ്പോ എന്നാണ് ടെക്ക് ലോകം ഉറ്റു നോക്കുകയാണ്.\nFeb 26, 2017 9:02 pm


സാധാരണ ക്ലാര്‍ക്കില് നിന്ന് ചീഫ് സെക്രട്ടറി സ്ഥാനം വരെ ഉയരുന്ന കേശവപിള്ള. ജീവിതത്തിലെ ബന്ധങ്ങളെയെല്ലാം ഭൗതിക വിജയത്തിനായുള്ള ഏണിപ്പടികള് മാത്രമായാണ് അയാള് കണ്ടത്. അതില് ഒരു കുറ്റബോധവും കേശവപിള്ളയ്ക്കില്ല. കാലത്തിന്റെ തികവില് കേശവപിള്ളയ്ക്കും അധികാരമൊഴിഞ്ഞുകൊടുക്കേണ്ടി വരുന്നു. സി വിയുടെ ദിവാന് ഭരണം മുതല് കേരളത്തിലെ ആദ്യ കമ്യൂണിസ്റ്റ് മന്ത്രിസഭ വരെയുളള തിരുവതാംകൂറിന്റെ രാഷ്ട്രീയചരിത്രവും പറയുന്ന് തകഴിയുടെ ഏണിപ്പടികള് എന്ന നോവലിന്റെ ഇതിവൃത്തം ഇതാണ്.\nമാതൃഭൂമി ആഴ്ചപ്പതിപ്പില് ഖണ്ഡശ പ്രസിദ്ധീകരിച്ച ഏണിപ്പടികള് മാറ്റി എഴുതി, ചില അധ്യായങ്ങള് തന്നെ ഒഴിവാക്കി 1964ലാണ് പ്രസിദ്ധീകൃതമാകുന്നത്. 1965ല് നോവലിനുള്ള കേരളസാഹിത്യ അക്കാദമി അവാര്‍ഡ് ഇതിലൂടെ തകഴിയ്ക്ക് ലഭിച്ചു. 1973ല് തോപ്പില് ഭാസി ഈ നോവലിനെ ആധാരമാക്കി ഇതേപേരില് സിനിമ സംവിധാനം ചെയ്തു. മധു, ശാരദ, അടൂര് ഭാസി തുടങ്ങിയവരായിരുന്നു പ്രധാന താരങ്ങള്. പില്‍ക്കാലത്തിറങ്ങിയ പല സിനിമകള്‍ക്കും ഈ നോവലിന്റെ പ്രമേയം പ്രചോദനമേകിയിട്ടുമുണ്ട്.\n1997ലാണ് ഏണിപ്പടികള്‍ക്ക് ആദ്യ ഡി സി ബുക്‌സ് പതിപ്പ് ഇറങ്ങുന്നത്. പുസ്തകത്തിന്റെ പതിനൊന്നാമത് പതിപ്പാണ് ഇപ്പോള് പുറത്തുള്ളത്. തകഴിയുടെ കൃതികള്‍ക്ക് ഇന്നത്തെ വായനക്കാരും നല്ല സ്വീകരണമാണ് നല്‍കുന്നത്. അതുകൊണ്ടുതന്നെ അദ്ദേഹത്തിന്റെ കൃതികള് ബെസ്റ്റ് സെല്ലര് പട്ടികയില് ഇടം പിചിച്ചിരിക്കുകയാണ്. രണ്ടിടങ്ങഴി, തോട്ടിയുടെ മകന് തുടങ്ങിയ പുസ്തകങ്ങളുടെ പുതിയ പതിപ്പുകള്‍ക്ക് ഇന്നും ലഭിക്കുന്ന ജനപ്രീതി ഏണിപ്പടികള്‍ക്കും ലഭിക്കുന്നുണ്ട്.\nസഹജീവികളെ തന്റെ ജീവിതോന്നമനത്തിനുള്ള ചവിട്ടുപടിയായി മാത്രം കാണാന് ശ്രമിക്കുന്ന നായകന്മാര് ഇന്നും അധികാരത്തിന്റെ പശ്ചാത്തലത്തില് വളരുകയും തളരുകയും ചെയ്യുന്നു. മലയാളത്തിലെ ഏറ്റവും മികച്ച കൃതികളിലൊന്നായി ഏണിപ്പടികള് നിലനില്‍ക്കുന്നതിന്റെ കാരണവും ഇതുതന്നെയാണ്. അന്നും ഇന്നും ബെസ്റ്റ് സെല്ലറിുകളില് ഇടം നേടുന്നവയാണ് തകഴിയുടെ നോവലുകളും കഥകളും.